Kufuruge Matheegai Maruvefaivaa Meehakah Heyo Dua Kurun Huhdha Eh Noon: Ilyas - Vaguthu\n2 މަސް ކުރިން ( ޑިސެމްބަރު 11, 2019 )\nކާފިރުކަމުގެ މަތީގައި މަރުވެފައިވާ މީހަކަށް ހެޔޮދުއާ ކޮށްދިނުމަކީ އިސްލާމްދީނުގައި ހުއްދަކަމެއް ނޫން ކަމަށް، ރާއްޖޭގެ މަޝްހޫރު ދީނި އިލްމުވެރިޔާ އިލްޔާސް ހުސައިން ވިދާޅުވެއްޖެއެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދު، ގާންދީގެ ހަނދާނީ ބިނާ ހުންނަ މަގްބަރާއަށް ޒިޔާރަތް ކުރައްވާ އެތަނުގައި ދުއާ ކުރައްވަނިކޮށް ނަގާފައިވާ ފޮޓޯތަކެއް ސޯޝަލް މީޑިއާގައި އާންމުވުުމާއި ގުޅިގެން ޝެއިޚް އިލްޔާސް ކުރައްވާފައިވާ ޓްވީޓެއްގައި ބުނެފައިވަނީ ގައިރު މުސްލިމުން ރުއްސަން ދީނުގައި ހުއްދަ ނޫން ކަންކަން ކުރުމަށްފަހު، ތިމަންނަ ލޯބިކުރަނީ އިސްލާމް ދީނަށޭ ބުނިކަމުގައިވިޔަސް ދިވެހި ރައްޔިތުންނަށް އޮޅުވާ ނުލެވޭނެ ކަމަށެވެ.\nމީގެ އިތުރުން ކިތަންމެ ގާތް މީހެއް ކަމުގގައި ވީނަމަވެސް، ކާފިރުކަމުގެ މަތީގައި މަރިވެފައިވާ މީހެއްގެ މައްޗަށް ހެޔޮދުއާ ކުރުމަކީ އިސްލާމް ދީނުގައި ހުއްދަ ކަމެއް ނޫންކަމަށް ޝެއިޚް އިލްޔާސް ވަނީ ވިދާޅުވެފައެވެ.\nGairu muslimun russan dhēnugai hudha noonkanthah koffa thimenna loabikuranē islamdhēnashey bunikamugai viyas, rayyithunnah olhuvaeh nuleveyne IA.\nKithamme gai mēhakah viyas kufurumathē maruvefaiva mēhakah heyo dhua kurun islam dhēnugai hudhaeh noon pic.twitter.com/s84IYwMzu3\n— Ilyas Hussain (@shkilyas) December 10, 2019\nރައްޔިތުންގެ މަޖިލީހުގެ ރައިސް ހިމެނޭގޮތަށް، މަޖިލީހުގެ ވަފުދެއް މިހާރު އިންޑިޔާއށް ކުރަމުން ގެންދަވާ ރަސްމީ ދަތުރުފުޅެއްގެ ތެރެއިން އެ ވަފްދުން ވަނީ ގާންދީގެ ހަނދާނީ ބިނާ ހުންނަ މަގްބަރާއަށް ޒިޔާރަތް ކުރައްވާފައެވެ. އަދި މަގްބަރާއަށް ޒިޔާރަތް ކުރާ މެހެމާނުންގެ ފޮތުގައި ރައީސް ނަޝީދު ވަނީ ގާންދީއާ ގުޅޭ ގޮތުން އެމަނިކުފާނު ދެކެވަޑައިގަންނަވާ ގޮތް ލިޔުއްވާފައެވެ.\nގާންދީގެ މަގުބަރާއަށް ޒިޔާރަތްކުރައްވާ ދެ އަތްމައްޗަށް ނަންގަވައިގެން ރައީސް ނަޝީދު ދުއާ ކުރަންވަން ހުންނަވާ މަންޒަރު ފެންނަ ފޮޓޯތަކެއް އާންމުވުމާއި އެކު، އެ ފޮޓޯތަކަށް އިދިކޮޅު ޕާޓީތަކުގެ އެކްޓިވިސްޓުން ވަނީ ވަރަށް ބޮޑަށް ފާޑުކިޔާފައެވެ. އަދި ބައެއް ދީނީ އިލްމުވެރިންވެސް އެކަމާ ގުޅޭގޮތުން ވާހަކަ ދައްކަވާފައިވެއެވެ.\nޑިސެމްބަރު 11, 2019 09:20\nއެއްދުވަހު ނަސީދުމެއްނާއެކު އެނެއްދުވަހު....؟!!\nކަލޭމެންގެ މުނާފިގު ސިފައިގެ ސަބަބުން އިތުބާރެއްނުކުރުރެވޭ ތެދެއްހެދިޔަސް...\nތިނަސީދު ދީނައްފުރައްސާރަކުރާކިތައްކަންތައްކޮއްފި އެކަމަކު ކަލޭމެން ދީނޭކިއަފަ މޑޕ ފޫބުޑުގަ..ސުބުހާނަﷲ..\nޑިސެމްބަރު 11, 2019 15:46\nހުއްދަ ނޫން ކަންތަކާއި އެނޫން ކަންތައް އަހަރުންނަށް ކިޔައިދޭނެ އިޚްލާޞްތެރި އިލްމުވެރިން މިގައުމުގަ އެބަތިބި. ކަލޭ ކަހަލަ މީހުން ނުޖެހޭ ކިޔައިދޭކަށް. ކަލޭމެންގެ ގްރޫޕްގަނޑު ދެކެ ދިވެހިން ރުޅިއާދޭ ނަފްރަތުކުރޭ.\nޑިސެމްބަރު 12, 2019 01:24\nމިއީ ކަންނޭނގެ އެބުނާ އެމްޑީޕީ މެންބަރުން ނަމާދުކުރާލެއް ގިނަވާގޮތް.\nޑިސެމްބަރު 11, 2019 09:31\nޙަޤީޤަތްއެގިތިބެ ހިތުގައިވާނަފްރަތެއްގެސަބަބުން މުޅިޤައުމު މިއަނދަވަޅަށްވަޓާލުމުގައި ތިޔަޝޭޚުންގެ ދައުރުވަރަށްބޮޑު ތިޔަހެންކޮށްލާޓުވީޓަކުންނުފުދޭނެ ރައިއްޔަތުންގެފަރާތުން އާންމުހަފްލާއެއްގައި މައާފަށް އެދިވަޑައިގަންނަވާ މިއީ ގިނަރައިއްޔަތުން މިހާރުއެދޭގޮތް މައާފްއެދުމަކީރިވެތިސިފައެއް\nޑިސެމްބަރު 11, 2019 09:37\nނަސީދު އަބަދުވެސް ވިދާޅުވަނީ އިލިޔާސް ހައްދަވަނީ ދޮގުކަމައް،ތިވެސް ވާނީ ދޮގު ކަމައް އެއީ ނަސީދު ދުވާކުރީ ހިންދީބަހުން ހިންދީން ކޮއް އުޅޭ ދުއާއެއް..\nޑިސެމްބަރު 11, 2019 19:34\nނަސީދު ގާތުއަގާބަލަ އޭނާ ކުރީ ކޮންދުއާއެއްތޯ..\nޑިސެމްބަރު 11, 2019 09:48\nމީނަ ބުނާހާ ގޮތަކަށް ހުރިހާ އިންސާނުން ހަދަން ޖެހޭ ދޯ! ގަދަ މީހެއްތާ!\nޑިސެމްބަރު 11, 2019 09:57\nކަލޭ އަދިވެސެއް ތިޔަހުރީ ލާދީނީ ބާއިގަނޑަށް ބައިއަތު ހިފާއިގެން.\nއެހެންކަ މުން ހިތާ މަކުރަން.\nދީނުގާއޮތްގޮތް ބުނެދިނީތީ ޝުކުރުވެސް ކުރަން.\nޑިސެމްބަރު 11, 2019 09:59\nހުއްދަ ނުވާނީ މުސްލިމަކަށް ތާ މުރުތައްދު ވެފަހުރިމީހާ ކުރުން މައްސަލައެއްތަ! ތިބޭޅާމެން ދުޢާ ދެއްވާނެމަށް ވިދާޅުވި ވެރި ޔާ.\nޑިސެމްބަރު 11, 2019 10:12\nކީއްކުރާނީ ހިސާބައްުވުރެ ނުބާއި ވީމާ އުޅޭނީ އެހެން\nޑިސެމްބަރު 11, 2019 10:17\nއޮޑި ދޯނި ފަހަރަށް ތިމާގެ ނަފްސް ވިއްކާ މީހުންގެ ހުކުމަކީ ކޮބާތޯ؟\nޑިސެމްބަރު 11, 2019 15:45\nއިލިޔާސް އަތުގަ ދޯނި އޮއްވަ ކަލެއަށް ފެނުންތަ؟ ނޫނީ ކަލޭ އިލިޔާސްއާއި އެކަމާ ވާހަކަ ދެއްކިންތ؟ ދެން ކޮބާ ކަލޭގެ ޙުކުމަކީ..؟\nޑިސެމްބަރު 11, 2019 10:26\nބަލަ ޔޫ އަކެނިތަ ތިކަމަށް ބާރު އަރައިގެން ތިޔަ އުޅެނީ. ކޮބައިތަ ޒައިދު، އމްރާން، އަޔާޒް މެންގެ ބަހެއް. އަޅުވެތި ވެފަދޯ.\nޑިސެމްބަރު 11, 2019 10:32\nދެން ބާރައް ފެލިފަ އަތްޖަހާ ކޮބާ ލަދު ހަޔާތް ކަލޭދައްކާ ވާހަކަ މިހާރު ކާކު ޤަބޫލް ކުރާނީ ދެން މާބަލާ ބޮޑު ކުރާނަމަ ސެޓްފިކެޓް އަތުލާނީ....\nދެކަމެއް އޮތީ ހެޔޮ ދުޢާކަމެއް ބަދު ދުޢާކަމެއް ކިހިނެއް އެނގެނީ؟؟ ނަޝީދަކީ މީހަކަށް ހެޔޮ ދުޢާއެއް ކޮށްފާނެ މީހެއްކަމަށް ޤަބޫލުކުރެވޭތަ؟؟ އަނެއްކަމަކީ ގާންދީ މަރުވީ ކުފުރުމަތީގަ ތޯ ނޫންތޯ ވެސް އެއީ ސުވާލެއް.. އޭނާގެ އަސްލުދީނެއް އެކަކަށް ވެސް ނޭނގޭ.. ހިންދޫއެއްކަމަކަށް އޭނާ ނުބުނޭ..\nޑިސެމްބަރު 11, 2019 17:31\nގާންދީގެ ދީނަކީ އޭނާ ނުބުންޏަސް ހިންދޫ ދީން. އޭނަވަނީ ފާޅުގައި މަޖުބޫރުކަމެއް ނެތި ހިންދޫއިންގެ ބުދުތަކަށް އަޅުކަންކޮށްފައި. އޭނަގެ ބަޔޯގްރަފީގައިވަނީ އޭނައަކީ ހިންދޫއެއް ކަމަށް. ހިތުން އިސްލާމަކަށް ވިޔަސް އިސްލާމްދީނުގެ އަމަލީ ވާޖިބުތައް އަދާނުކުރަންޏާ މުސްލިމަކަށް ނުވާނެ. ކަލޭ ތިހުރީ ބޯގޯސްވެފައި. ދޭބަ ހިންދޫ ފާދިރީގެ ގާތަށް.\nލިޔާކޮމެންޓް ޖަހާލަން ނުކެރެނީދޯ ވަކިކޮޅަކަށް ޖެހިފަތަ ހުންނަނީ ހެހެހެހ ތި ތިވާވަރަކީ\nޑިސެމްބަރު 11, 2019 11:04\nތިހެން ވެސް ބުނާ މީހާ ގޯސްވާނީ\nޑިސެމްބަރު 11, 2019 11:12\nދުއާކުރުން ހުއްދަނޫންގޮތްގޮތަށް ދުއާކޮށް ދުޢާކުރުން\nހުއްދަވާގޮތަށް ދުޢާނުކުރާ ވައްތަރުގެ ބަޔަކު ވެރިކަމަށްގެންނަން ދުއާކޮށް މަސައްކަތްކުރި ޝައިޚެއް ތިޔައީވެސް، އެއިރުވެސް ތިޝައިޚަށްއިނގޭ އެއީ ލާދީނީ ބައެއްކަންވެސް، ނަމަވެސް އަމިއްލަ އެދުން އިސްކޮށް ރިޝްވަތު އިންޖީނުދޯނިފަދަ މުދާ ލިބިފައިވުމާއި މެލޭޝިއާގަ އާއިލާގެ ދިރިއުޅުން ބިނާކުރުމަށް މަގުފަހިކުރީ ގައުމާއި ދީން ވިއްކާލާފަ ދޮތަ؟؟މިހާރުވެސްތިހިރީ މެލޭޝިޔާގައި މުސާރަ ބޮޑުކަމުން މުސާރަ ރަޖިސްޓްރީ ނުކުރެވޭ މަގާމެއްގަ ނޫންތޯ!!\nޑިސެމްބަރު 11, 2019 15:48\nތިމާއަށް ޢިލުމުލިބިގެންނުވާ ކަންކަމާ ވާހަކަ ނުދެއްކުން ރަގަޅުވާނެ.\nމީނައަކީ ނަމުގަ ޝޭހެއް. ކަމުން ސިޔާސީ ރަންޑިއެއް.\nޑިސެމްބަރު 11, 2019 11:43\nހަމަ ގައިމުވެސް މާތް ﷲ ގެ ކަލާމްފުޅު ދޮގެއް ނުކުރެވޭނެ އެކަކަށްވެސް\nޑިސެމްބަރު 11, 2019 11:53\nކަލޭގެބަހުންވިއްޔާ ދުޢާދެއްވާފައިވާ ބޭކަލުން ވެރިކަމަށްއަރުވާފައި މިހާރުތިބީ، އެހެންވީމާ އެމީހުން ބޭނުންވާ ފަރާތްތަކަށް ދުއާ ކުރެވޭނެނޫންތޯ؟؟އަމިއްލަ އެދުމަށް ކަންނެލި ދޯންނިދީފަ ނުލިޔެވޭ މުސާރައިގެ މެލޭޝިއާގައި ދިރިއުޅުން ހަމަޖައްސަދީފަވަނީ\nޑިސެމްބަރު 11, 2019 12:08\nނަޝީދާއި އިލްޔާސް އަކީ އެތައްބައެއްގެ ތާއީދު ލިބިފައިވާ ދެމީހުން އެހެން ނަމަވެސް މިއަދު އެކަކު އަނެކަކަށް ދޮގުހެދުމާއި އޮޅުވާލަނީ ކަމަށް ބުނެ އިނގިލި ދިއްކުރަނީ. ދެން މީގަ ތެދުބުނަނީ ނުވަތަ ހައްގު މަގުގައި ހުރީ ކާކުކަން ބެލޭނެ ގޮތެއް ހޯދުން ވަނީ ބޮޑުކަމަކަށްވެފަ.\nމިއީ ސިޔާސީ މީހެއް. މީނަ ނަމުން ޝޭހު. އެކަމަކު މެލޭޝިއާގަ މީނަ އާއި މީނަގެ އާއިލާ ތިބެން ފަސޭހަ އަކަށް ޖޭޕީ މެދުވެރިވެގެން ޑިޕްލޮމެޓިކު އިނާޔަތް ހޯދައިގެން ލިވިން އެލަވަންސް އާއި އެހެނިހެން ހަރަދުތައް ނަގައިގެން މުސާރަ ނެތްގޮތަށޭ ކިޔާފަ މިހުންނަނީ. މީނަގެ ކަމަކީ ޤާސިމް ބޭނުންވާގޮތަށް ފަތުވާ ނެރެ ޤާސިމް އެބަޔަކަށް ނަފުރަތުކުރާމީހުންނާއި ޖައްސާލައިގެން ދީން ހަތިޔާރަކަށް ހަދައިގެންޓްވީޓް ކުރުން. މި ކޮމެންޓް ގެނެސްދޭނެ ކަމަށް އުއްމީދުކުރަން.\nޑިސެމްބަރު 11, 2019 12:37\nމީނަ މީ ކާކު ކާފަރެއްކަން ނޫންކަން ކަޑައަޅާކަށް؟ އެއީ ﷲ އާއި އެމީހަކާއި ދޭތެރޭ އޮތްކަމެއް!\nޑިސެމްބަރު 11, 2019 12:58\nކުފުރުގެ އަހުލުވެރިންތަކެއް ވެރިކަމަށް ގެންނަން ފައިސާގެ ދަހިވެތިކަމުގަ ކަލޯ ކުރި މަސައކަތް އެއީވެސް ކަލޭ ކުފުރުގަ ބައިވެރިވުނ ކަމުގައި ބެލެވޭނެ. ޙުރިހާކަމެއް އެނގިހުރެ ފައިސާޔަށް ވިކުނު ގޮލާ\nޑިސެމްބަރު 11, 2019 13:15\nދެން ކީކޭ ޗަކިޔަނީ މިހާރު\nޑިސެމްބަރު 11, 2019 13:50\nބުނެލަން ބޭނުންވަނީ ދީނީ އިލްމުވެރިންނޭ މިޤައުމު ގާދޫކޮލުން ބޭރުވަނީ އަވަހަށް ސަލާމަތް ކުރުމަށް އެހީވެދެވޭނީ ދީނީ ޢިލްމުވެރިންނަށް ދިވެހިން މިތިބީ ތިޔަބައިމީހުންގެ ފަހަތުގައި\nއިސްލާމްދީނުގައި ކީރިތި ޤުެރުއާނާއި ހަދީޠް ތަކުގައިވާ އައިސްފައިވާ ކަންކަމަކީ ވަކި މީހަކަށްވީތީ ބަޔާން ކުރެވޭ ކަންކަމެއްނޫން. އަދި އެކަން ދީނީ ޢިލްވެރިން ބަޔާން ކޮށްދިނުމަކީ އެފަހަރު މި ފަހަރު މިހެން ކިޔާ ވާހަކަ ދެއްކޭނެ ކަންކަމެއްވެސް ނޫން. ނިކަން ވިސްނާ މީހުންނަށް ޢިބުރަތެއްހުރި. ދީނުގައިވާ އެންމެހާ އިރުޝާދު ތަކާއި އެންމެހާ އިންޒާރުތަކަކީ ސީދާ ކޮންމެ އިންސާނަކަށް މަތިވާގޮތަށް އައިސް ފައި ހުރި ކަންކަން. ހޭއަރާ ބުއްދި އިސްކުރުން ހުރި. ފައިދާ ބޮޑީ އެގޮތުގައި\nޑިސެމްބަރު 11, 2019 14:29\nކޮށްގެން ނުވާނެކަމަށްކީރިތި ގުރްއާނުގާ ވަހީކުރައްވާ ފައިވާކަމެއް ނަސީދު ކުރިކަމީ މާތްﷲ ގެ އާޔަތްތަކަށް ނަސީދު އީމާންނުވެ ގޮންޖަހާކަމުގެ ދަލީލަކަށް ނުފުދޭތަ ؟އޭނަގެ ކުފުރު ކަން އަދިވެސް ސާބިތު ނުވަނީތަ؟\nޑިސެމްބަރު 11, 2019 14:40\nމޮޅުވާހަކަ ދައްކާނެ ކަމެއްނެއް އެކަކުވެސް ގާންދީ ޖީ އަކކ ކީ މަރުވިއިރު ކާފަރެއް ދެން ކޮންމޮޅުވާހަކައެއް އަބަދުވެސް ކޮންމެވެސް އެއްޗެކޭކިޔައިގެން އޮޅުންބޮޅުން ކޮށްލެވޭތޯ ބަލާތި...\nޑިސެމްބަރު 11, 2019 15:02\nޑިސެމްބަރު 11, 2019 15:12\nކުފުރު މަތީމަރުވެފައިވާ މީހެއްކަމެއް އެއްވެސް މީހަކަށް ނޭގޭނެ. މީހެއްގެ ހިތުގައިވާ އެއްޗެއް ދެނެވޮޑިގެންވާނީ ހަމައެކަނީ ހެއްދެވި ފަރާތަށް. ގާންދީވިޔަސް މައިކަލް ޖެކްސަންވިޔަސް އަހަރުމެންނަކަށް ނުނިއްމޭނެ އެއީ ކާފިރެއްކަމެއްވެސް ނޫނީ މުސްލިމެއްކަމެއްވެސް.... މީދެން ކާކުތަ މާމަމޮޅުވެގެން...މިހާރު ޑިޒައިން ކޮއްފަ ތުބުޅި ބެހެއްޓުން ހުއްދަވާނެ...މީނަ ކުރީމަ.. މިދެން ބޮޑުވަރު.،\nޑިސެމްބަރު 11, 2019 15:16\nޝެއިޚަށް ކިހިނެއްބާ އިނގުނީ ނަޝީދު ކުރީ ހެޔޮދުއާ ކަމެއް! އެތާހުރެ އެފަދަ ނުބައި މަގެއްގެ މަތީ ތިމާ މަރާއި ބައްދަލު ނުކުރެއްވާނެ ފަދަ ގޮތެއް މެދުވެރި ކުރުމަށާއި ހެޔޮ މަގު ދެއްކެވުމަށްވެސް ދުއާ ކޮއްފާނެ ދޯ! މާ އަވަހަކަށް މެކުނު ވައްތަރުވަނީ!\nޝޭޚު އޭރުވެސް މިހާރުވެސް ދައްކަނީ އެއްވާހަކައެއް. ގޯސްކޮށް ކަންތައް ކޮއްފިއްޔާ އެމީހަކު ގޯސްކުރޭ...\nމިތާ ކޮމެންޓުކުރާ ބައެއްބޭފުޅުންނަށް ވަރަށްބޮޑަށް އޮޅިފައި މިއޮންނަނީ، ހަގީގަތުގައި މީހެއްގެ ހިތެއްނޭގުނަސް އެމީހާ މަރުވިއިރު އޭނާ މުޖުތަމައުގައި އުޅެފައިވަނީ ކޮންގޮތަކަށްތޯބަލާނީ ވީމާ ގާދީ މަރުވަންދެން އޭނާ އަޅުކަމުގައި އުޅުނީ ބުދުފައްޅީގައި މިސްކިތެއްގައިނޫން މިއީ ތާރީކުން އެގޭކަންކަން، ވީއިރު ގާންދީއަކީ އިސްލާމެއްކަމަށް ކަޑަނޭޅޭތީ ދުވާނުކުރެވޭނީ ވީމާ ދުއާ ހުއްދަވާނީ އިސްލާމެއްކަން އެގޭނަމަ ވީމާ އަންނިއަށް ގާދީ އިސްލާމްވި ކަން ކަށަވަރުނުވާ ހިދަކު ދުއާކުރުން ހުއްދައެއްނޫން


ގޮފިތަކުގެ ބައްދަލުވުންތަކުގެ6ވަނަ ބައްދަލުވުމަކަށް "އެސްޓާ"ގެ ބައްދަލުވުން - MNUSU\nގޮފިތަކުގެ ބައްދަލުވުންތަކުގެ6ވަނަ ބައްދަލުވުމަކަށް ”އެސްޓާ“ގެ ބައްދަލުވުން\nފެކަލްޓީ އޮފް އެންޖިނިއަރިންގ، ސައިންސް އެންޑް ޓެކްނޮލޮޖީ (ފެސްޓް)ގައި ޤާއިމްކުރެވިފައިވާ ދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)ގެ ގޮފި އެންޖިނިއަތިންގ، ސައިންސް އެންޑް ޓެކްނޮލޮޖީ (އެސްޓާ)ގެ ހިންގާ ކޮމިޓީ އާއި އެކު ބޭއްވުނު ބައްދަލުމާއެކު، ގޮފިތަކުގެ ބައްދަލުވުމުގެ ސިލްސިލާއަށް6ހަމަވެއްޖެއެވެ.\nމި ބައްދަލުވުމުގައި އެސްޓާގެ ހިންގާ ކޮމިޓީގެ4މެންބަރުން (ނައިބު ރައީސް (ޢިލްމީ)، ސެކްރެޓަރީ، ޚަޒާންދާރު އަދި މީޑިއާ ކޯޑިނޭޓަރ) އަދި އެމް.އެން.ޔޫ.އެސް.ޔޫގެ ހިންގާ ކޮމިޓީގެ7މެންބަރުން (ޚަޒާންދާރު ފިޔަވައި ހުރިހާ މެންބަރުން) ބައިވެރިވިއެވެ. ބައްދަލުވުމުގެ ތަޢާރަފުދެއްވާފައިވަނީ ޔޫނިއަންގެ ރައީސް އަރުޝަދު އަޝްރަފެވެ. އެސްޓާއިން މިއަހަރުގެ މިހާތަނަށް ހިންގި ޙަރަކާތްތަކާއިބެހޭގޮތުން މި ބައްދަލުވުމުގައި ޔޫނިއަންގެ ނައިބުރައީސް (ގޮފިތައް) ޢަލީ ޝަމްޢޫން ވަނީ ވާހަކަ ދައްކަވާފައެވެ.\n”ފެސާ އާއި ގުޅިގެން އެސްޓާއިން ހިންގި ”އާރތު އަވަރ“ ޕްރޮގްރާމަކީ ވަރަށް ފާހަގަކޮށްލެވޭ ޙަރަކާތެއް. އެއީ އެ ޙަރަކާތަކީ މިއަހަރު ދެ ގޮތްޕެއް ގުޅިގެން ބޭއްވި ފުރަތަމަ ޙަރަކާތަށްވާތީ އާއި އެކު.“\nޢަލީ ޝަމްޢޫންގެ ވާހަކައިގައި ފާހަގަކުރެއްވިއެވެ. މި ބައްދަލުވުމުގައި މީގެ އިތުރުންވެސް ޔޫނިއަންގެ ހިންގާ ކޮމިޓީން ބައިވެރިވި ހުރިހާ ބައިވެރިންވަނީ ވާހަކަދައްކަވާފައެވެ. 08 އޭޕްރީލް 2018ވީ އާދީއްތަދުވަހުގެ މެންދުރުފަހު 03:00ގައި ބޭއްވުނު މި ބައްދަލުވުމުގައި އެސްޓާއިން ކުރިއަށް ރާވާފައިވާ ޙަރަކާތްތަކާއިބެހޭގޮތުންވެސް ވަނީ މަޝްވަރާކުރެވިފައެވެ. އަދި މީގެ އިތުރުން އެސްޓާގެ ހިންގާ ކޮމިޓީގެ މެންބަރުންވެސްވަނީ އެބޭފުޅުންގެ ޝުޢޫރު ފާޅުކުރައްވާފައެވެ. މިގޮތުން ޔޫނިއަން އިން އެސްޓާގެ ޙަރަކާތްތަކަށް ދެމުންދާ އެއްބާރުލުމަށް އެސްޓާގެ ފަރާތުންވަނީ ޝުކުރު އަދާކުރައްވާފައެވެ. އަދި އެސްޓާގެ ނައިބު ރައީސް (ޢިލްމީ) މުޙައްމަދު ސަދާދު ޚަލީލް ވަނީ އެސްޓާގެ ޙަރަކާތްތައް ފުޅާކުރުމުގައި ޢިލްމީ، ޢަމަލީ އަދި ފަންނީ ޙަރަކާތްތައް އެއްވަރަކަށް ހިމެނުމަށް އިސްކަންދޭކަމަށް ވިދާޅުވެފައެވެ.\n45 ވަރަކަށް މިނެޓަށް ކުރިއަށްދިޔަ މި ބައްދަލުވުން ކުރިއަށްދިޔައީ އެމް.އެން.ޔޫ.އެސް.ޔޫ އޮފީހުގައެވެ. މި ބައްދަލުވުންތަކަކީ ޔޫނިއަންގެ މިހާރު އޮތް 13 ގޮތްޕާއެކު ވަކިވަކިން ބައްދަލުވުންތަކެއް ބޭއްވުމަށް ޔޫނިއަންގެ ހިންގާ ކޮމިޓީން ނިންމައިގެން ބާއްވާ ބައްދަލުވުންތަކެކެވެ.6ވަނަ ބައްދަލުވުން އެސްޓާ އާއި އެކު ބޭއްވުނުއިރު، މީގެ ކުރިން ސިއާ، ފެސާ، ހީލާރސް، ޝެޓްސް އަދި ތަރަޙަ އާއިއެކު ބައްދަލުވުންތައް ކުރިއަށްގެންދެވިފައެވެ.


Mash'hooru Beauty Cottage Ge Facial Cleanser "Libey" Gai - Vaguthu\nމަޝްހޫރު ބިއުޓީ ކޮޓޭޖްގެ ފޭޝަލް ކްލީންސާ "ލިބޭ" ގައި\n8 މަސް ކުރިން ( ފެބުރުއަރީ 3, 2020 )\nމޫނުގެ ހަންގަނޑު ރީތިކޮށް އެގޮތުގައި ދެމެހެއްޓުމަކީ ކޮންމެ މީހަކުވެސް ބޭނުންވާ ކަމެކެވެ. މި ބޭނުމަށް މޫނުގައި އުނގުޅާ ތަފާތު އެކި އުފެއްދުންތަކާއި މޫނު ދޮންނަން ބޭނުންކުރާ ފޭސް ވޮޝް ހުރެއެވެ. ނަމަވެސް މިފަދަ ތަކެތި ބޭނުންކުރުމުގެ ކުރީން އެއީ ތިބާ އާއި ގުޅޭ، ރަނގަޅު، ފައިދާ ކުރަނިވި އެއްޗެއްތޯ ޔަޤީން ކުރުމަކީ މުޙިންމު ކަމެކެވެ.\nމޫނުގެ ތާޒާކަމާއި ރީތިކަން ދެމެހެއްޓުމަށް މޫނު ދޮވެހެދުމަކީ މުހިންމު ކަމެކެވެ. މިގޮތުން ގުދުރަތީ، ފައިދާ ކުރަނިވި އުފެއްދުންތައް، މޫނު ދޮންނަން އިޚްތިޔާރު ކުރުމަކީ ސަމާލުކަން ދޭން ޖެހޭ ކަމެކެވެ.\n"ލިބޭ" އިން މިހާރު ރާއްޖެއަށް ތައާރަފްކޮށް ވިއްކަމުންދާ "ބިއުޓީ ކޮޓޭޖް" ބްރޭންޑުގެ ފޭސް ކްލީންސާ އަކީ، މޫނުގެ އުޖާލާކަން އިތުރުކުރުމުގައި ގިނަ ބައެއްގެ ޔަޤީންކަމާއި އިތުބާރު ހޯދާފައިވާ މޮޅު އުފެއްދުމެކެވެ. ހުރިހާ ވައްތަރެއްގެ ހަންގަނޑަކާއި ވެސް އެކަށީގެންވާ ގޮތަށް ތައްޔާރުކޮށްފައިވާ މި ފޭސް ކްލީންސާއަކީ ހަމަ އެކަނި ގުދުރަތީ ވަސީލަތްތައް ބޭނުންކޮށްގެން އުފައްދާފައިވާ އުފެއްދުމެކެވެ.\nމި ފޭސް ކްލީންސާ އަކީ މޫނު ތާޒާކޮށް، ދާދި އަވަހަށް ހަންގަނޑު އަލިކޮށް، ހަންގަނޑުގެ ފުރިހަމަކަން އިތުރުކޮށްދޭ އުފެއްދުމެކެވެ. އަދި މޫނުގެ ހަންގަނޑުގައި އަށަގެންފައި ހުންނަ ޖަރާސީމާއި، ނުރައްކާތެރި ބައިތައް ފިލުވައިލުމާއެކު، މި ފޭސް ކްލީންސާ އަކީ މޫނުގެ ތެޔޮކަންވެސް ވަގުތުން ކަނޑުވާލުމަށް އެހީއެކެވެ.\n"ބިއުޓީ ކޮޓޭޖް" ފޭސް ކްލީންސާ އަކީ ހިކި ހަންގަނޑަށް ފަރުވާކޮށް، ހަންގަނޑު ރީތިކޮށްދިނުމާއެކު ހަންގަނޑުގެ ދުޅަހެޔޮކަންވެސް ދަމަހައްޓައިދޭ ފޭސް ކްލީންސާއެކެވެ. އަދި ހަންގަނޑަށް ގެއްލުންދެނިވި ބައިތަކުން ހަންގަނޑު ރައްކާތެރިކޮށްދިނުމާއި އެކު، ހަންގަނޑު މަޑުކޮށްދިނުމަށް ވެސް މި ފޭސް ކްލީންސާ އެހީއަކަށް ވެއެވެ.\nމި ފޭސް ކްލީންސާ ބޭނުން ކުރުމުގެ ކުރިން ހުސް ފެނުން މޫނު ދޮވެލަން ޖެހެއެވެ. އެއަށްފަހު މޫނުގައި އާއި ކަރުގައި މި ފޭސް ކްލީންސާ އުނގުޅުމަށްފަހު އިރުކޮޅެއް ވަންދެން ރަނގަޅަށް މަސާޖުކޮށްލުން ރަނގަޅެވެ. އެއަށްފަހު އަނެއްކާވެސް ފެނުން މޫނު ދޮވެލަންވީ އެވެ. އާދަކޮށް ކޮންމެ ދުވަހަކުވެސް މަދުވެގެން އެއްފަހަރު މިގޮތުގެ މަތީން މޫނު ދޮންނަ ނަމަ އޭގެ ހެޔޮ ބަދަލުތައް މަދު ދުވަސްކޮޅެއްގެ ތެރޭގައި ފެނިގެންދާނެއެވެ.\n"ލިބޭ" އިން މިހާރު ރާއްޖޭގައި ވިއްކަމުންދާ "ބިއުޓީ ކޮޓޭޖް" ބްރޭންޑުގެ ފޭސް ކްލީންސާގެ އަގަކީ 250 ރުފިޔާ އެވެ. "ލިބޭ" އިން ތަކެތި އޯޑަރު ކުރުމުގެ ފުރުސަތު، އެފަރާތުގެ ފޭސްބުކް ޕޭޖު މެދުވެރިކޮށްވެސް ކަސްޓަމަރުންނަށް އޮތްއިރު، "ލިބޭއެމްވީ"ގެ ނަމްބަރު، 9946822 އަށް ގުޅައިގެންވެސް އޯޑަރުކޮށް މައުލޫމާތު ސާފު ކުރުމުގެ ފުރުސަތު ވަނީ ހުލުވާލާފައެވެ. "ލިބޭ"ގެ ޕްރޮޑަކްޓުތައް މާލެއިން ބައްލަވައިގަންނަވާ ފަރާތްތަކަށް އިތުރު އަގަކާއި ނުލާ ޑެލިވަރީ ކޮށްދިނުމުގެ ޚިދުމަތް އެފަރާތުން އަންނަނީ ފޯރުކޮށްދެމުންނެވެ.\n1. އެއްމަސް ދުވަހުން އިސްތަށި ފޭބުން ހުއްޓުވައިދޭ ތެރަޕީ ޕެކެއް (150 ރުފިޔާ)\n2. މޫނުގެ ހަންގަނޑު އޮމާންކޮށް، ދޮންކޮށްލެވޭ ފޭސް މާސްކް (150 ރުފިޔާ)\n3. އަނގައިން ނުބައިވަސްދުވުން ހުއްޓުވައިދޭ ކޮކޯމޭޓް ޓޫތްޕޭސްޓް (10 އެމްއެލް 40 ރުފިޔާ / 110 އެމްއެލް 200 ރުފިޔާ)\n4. މޫނު ވަގުތުން އުޖާލާ ކޮށްދޭ ސްޕްރޭ އެއް (250 ރުފިޔާ)\n5. ބަނޑު ހިންދާލުމަށް ޚާއްސަ ކޮފީ (200 ރުފިޔާ)\n6. މަދިރީގެ އުނދަގުލުން ސަލާމަތްވުމަށް ޚާއްސަ އެއާފްރެޝްނަރ އެއް (100 ރުފިޔާ)\n7. ކޮޓަރި އާއި ކާރުތެރޭ ވަސް ރަނގަޅު ކޮށްދޭ އަރޯމާ (250 ރުފިޔާ)


Amaazakee Agronet aaeku masahkkaiy kuraa dhan'duveringe 40 insahtha akee anhenunnah hedhun: Haaroon - One Online\nމިނިސްޓާ އޮފް ފިޝަރީޒް، މެރިން ރިސޯސަލް އެންޑް އެގްރިކަލްޗަރ ޒަހާ ވަހީދު ގއ. ގެމަނަފުށީގެ ދަނޑުވެރިންނާ ބައްދަލުކުރެއްވުމުގެ ތެރެއިން --- ފޮޓޯ: މިނިސްޓްރީ އޮފް ފިޝަރީޒް، މެރިން ރިސޯސަލް އެންޑް އެގްރިކަލްޗާ\nއަމާޒަކީ އެގްރޯނެޓާއެކު މަސައްކަތްކުރާ ދަނޑުވެރިންގެ 40 އިންސައްތައަކީ އަންހެނުންނަށް ހެދުން: ހާރޫން\nއަމާޒަކީ އެގްރޯ ނޭޝަނަލް ކޯޕަރޭޝަން (އެގްރޯނެޓް) އާއެކު މަސައްކަތް ކުރާ ދަނޑުވެރިންގެ 40 އިންސައްތައަކީ އަންހެނުންނަށް ހެދުން ކަމަށް އެ ކުންފުނީގެ މެނޭޖިން ޑިރެކްޓަރު ހާރޫން ރަޝީދު ވިދާޅުވެއްޖެ އެވެ.\nއެގްރޯނެޓަކީ، ރާއްޖޭގައި ދަނޑުވެރިން އުފައްދާތަކެތި ގަނެ ދަނޑުވެރިންނަށް ރަނގަޅު ނަފާއެއް ހޯދައިދިނުމަށް މި ސަރުކާރުން އުފައްދާފައިވާ ކުންފުންޏެވެ.\nރާއްޖެ ޓީވީގެ "ފަލަސުރުހީ" ޕްރޮގްރާމްގައި އެގްރޯނެޓުގެ މަސައްކަތްތަކާ ގުޅޭ މައުލޫމާތު ހިއްސާކުރައްވަމުން މިރޭ ހާރޫން ވިދާޅުވީ، އެގްރޯނެޓުގެ މަސައްކަތް ފަށައިގެން ބާރަށް ކުރިއަށްދާ ކަމަށެވެ. އެގޮތުން ރާއްޖޭގައި ދަނޑުވެރިކަން ކުރާ 45 ރަށެއް ފާހަގަކޮށް، އެ ރަށްތަކުގެ ދަނޑުވެރިން ލައްވާ ކޮންޓްރެކްޓް ފާމިންގެ އުސޫލުން 17 ބާވަތެއް ހެއްދުމުގެ މަސައްކަތް ކުރަމުން އަންނަ ކަމަށް ވިދާޅުވިއެވެ.\nއެގޮތުން އެގްރޯނެޓާއެކު މަސައްކަތް ކުރުމުގެ ފުރުސަތު ހުޅުވާލުމުން މިހާތަަނަށް ރާއްޖޭގެ އެކި ކަންކޮޅުތަކުން 1،000 އަށްވުރެ ދަނޑުވެރިން ޝައުގުވެރިކަން ފާޅުކޮށް، އެގްރޯނެޓާއެކު މަސައްކަތް ކުރުމަށް އެދިފައިވާ ކަމަށް ހާރޫން ވިދާޅުވިއެވެ.\n"ރާއްޖޭގެ އެކި ކަންކޮޅުތަކުން މިވަނީ 1158 ބައިވެރިން އެބަވޭ އަޅުގަނޑުމެންނަށް އެޕްލައިކޮށްފައި،" ހާރޫން ވިދާޅުވިއެވެ.\nމީގެ އިތުރުން ހާރޫން ވިދާޅުވީ، އެގްރޯނެޓުން އަންހެން ދަނޑުވެރިން އުފެއްދުމަށް ހާއްސަ މަސައްކަތްތަކެއް ކުރާނެ ކަމަށާއި އެގޮތުން އަމާޒަކީ، އެ ކުންފުންޏާއެކު މަސައްކަތްކުރާ ދަނޑުވެރިންގެ 40 އިންސައްތައަކީ އަންހެނުންނަށް ހެދުން ކަމަށް އޭނާ ވިދާޅުވިއެވެ.\n"އަޅުގަނޑުމެންނާއެކު މަސައްކަތްކުރުމަށް ޝައުގުވެރިކަން ފާޅުކޮށްފައިވާ ގިނަ ދަނޑުވެރިންގެ ތެރެއިން ހަގީގަތުގައި 40 އިންސައްތައަށްވުރެވެސް ބޮޑުވެގެން އެބަދޭ އަންހެން ބޭފުޅުން މިދާއިރާގައި ހަރަކާތްތެރިވާ،" ހާރޫން ވިދާޅުވިއެވެ.\nހާރޫން ވިދާޅުވީ، ކޮންޓްރެކްޓް ފާމިންގެ ފުރަތަމަ މަސައްކަތް ފަށަނީ ލާމު އަތޮޅުގައި ކަމަށާއި އެގޮތުން އެ އަތޮޅުގެ 448 ދަނޑުވެރިއަކާއެކު ކޮންޓްރެކްޓުގައި ސޮއިކުރުމުގެ މަސައްކަތް ކުރަމުން އަންނަ ކަމަށެވެ.\nއެގްރޯނެޓުން ހައްދާ ތަކެތި، އަންނަ ރަމަޟާން މަހަށް ބާޒާރަށް ނެރެވޭނެ ކަމަށްވެސް ހާރޫން ވިދާޅުވިއެވެ.\nގުޅޭ ޓެގު ދަނޑުވެރިކަން އަންހެނުން އެގްރޯ ނޭޝަނަލް ކޯޕަރޭޝަން (އެގްރޯނެޓް)


Fuvahmulakugai accident eh hingai3meehaku zahamve ekaku ICU gai | Mihaaru\nފުވައްމުލަކު: އެ ރަށުގައި މިރޭ ވަނީ އެކްސިޑެންޓެއް ހިނގާފައި.\nފުވައްމުލަކުގައި އެކްސިޑެންޓެއް ހިނގައި ތިން މީހަކު ޒަހަމްވެ އެކަކު އައިސީޔޫގައި\n17 ޖޫން 2017 - 00:12 13 comments\nފުވައްމުލަކުގައި މިރޭ ހިނގި ނުރައްކާތެރި އެކްސިޑެެންޓެއްގައި ތިން މީހަކު ޒަހަމްވެ އެކަކަށް އައިސީޔޫގައި ފަރުވާ ދޭން ފަށައިފި އެވެ.\nފުލުހުންގެ މީޑިއާ އޮފިޝަލް ވިދާޅުވީ މިރޭ 10 ޖަހާކަން ހާއިރު މަގަކުން ބާރު ސްޕީޑުގައި ދުއްވާފައި ދިޔަ ސައިކަލެއް، އެ މަގުން އަނބުރައިލި އެހެން ސައިކަލެއްގައި ޖެހިގެން ތިން މީހަކު ޒަހަމްވި ކަމަށެވެ. އެންމެ ބޮޑަށް އަނިޔާވީ ބާރަށް ދުއްވާފައި ދިޔަ ސައިކަލުގެ ފަހަތުގައި އިން މީހާއަށް ކަމަށް ފުލުހުން ބުންޏެވެ. އެ މީހާއަށް އައިސީޔޫއިން ފަރުވާ ދެމުން އަންނަ ކަމަށް ވެސް ފުލުހުުން ބުންޏެވެ.\nނަމަވެސް ފުވައްމުލަކު ހޮސްޕިޓަލްގެ މެނޭޖަރު މުހައްމަދު ފަރުޒާދު ވިދާޅުވީ އެކްސިޑެންޓުގައި ޒަހަމްވެގެން ފަރުވާ ދެމުން ދަނީ ދެ މީހަކަށް ކަމަށެވެ. އެ ދެ މީހުންގެ ވެސް ޓެސްޓުތައް ހަދަމުން އަންނަ ކަމަށާއި ހާލާ ގުޅޭގޮތުން އަދި އެއްޗެއް ދަންނަވަން ނޭނގޭ ކަމަށް އޭނާ ވިދާޅުވި އެވެ.\nފަރުޒާދު ވިދާޅުވީ ފަރުވާ ދެމުން އަންނަ ދެ ފިރިހެނުންނަށް ވެސް އެކިވަރުގެ އަނިޔާތައް ލިބިފައިވާ ކަމަށެވެ. އެތަނުން އެކެއްގެ ބޮލަށް އަނިޔާތައް ލިބިފައިވާ ކަމަށާއި އޮބްޒަވޭޝަނަށް މިރޭ އައިސީޔޫގައި ބާއްވާފައިވާ ކަމަށް ވިދާޅުވި އެވެ.\n"..ފަހަރެއްގައި އިމަޖެންސީކޮށް ސީޓީ ސްކޭން ހަދަން މާލެ ފޮނުވާލަން ޖެހިދާނެ،" ފަރުޒާދު ވިދާޅުވި އެވެ.\nއައްޑޫގައި މިދިޔަ ހަފުތާގައި ހިނގި އެކްސިޑެންޓެއްގައި ޒުވާނަކު މަރުވެފައި ވެ އެވެ.\nއިތުރު ލިޔުންތައް ފުވައްމުލައް އެކްސިޑެންޓް ޕޮލިސް މަގުމަތީގެ އެކްސިޑެންޓް ފުވައްމުލަކު ހޮސްޕިޓަލް\nފުވައްމުލަކުގަ އެކްސިޑެންޓްވެ ތިން މީހަކަށް އަނިޔާވެއްޖެ


Amilla gaumun furumuge kurin hajjuveringe passport process...\nދަތުރަށް ފުރުމުގެ ކުރިން އަމިއްލަ ގައުމުގައި ހައްޖަށްދާ މީހުންގެ ޕާސްޕޯޓް ޕްރޮސެސް ކުރުމުގެ ޚިދުމަތް ސައުދީން ފަށައިފި\nފުރަތަމަ މި ޚިދުމަތް ދިނީ މެލޭޝިއާއިން ހައްޖަށް އައި މީހުންނަށް\nކ. މާލެ 15 އޯގަސްޓު 2017 | އަންގާރަ 15:16 2,115\nމެލޭޝިއާއިން ޕާސްޕޯޓް ޕްރޮސެސް ކޮށްގެން ޖިއްދާ އަށް އައި މެލޭޝިއާ މީހުންނަށް މަރުހަބާ ކިޔަނީ - އަވަސް\nއެމީހެއްގެ އަމިއްލަ ގައުމުން ހައްޖު ދަތުރު ފެށުމުގެ ކުރިން ސައުދީ އޮފިޝަލުން އައިސް ޕާސްޕޯޓް ޕްރޮސެސް ކޮށްދިނުމުގެ ޚިދުމަތް މިއަހަރު ފަށައިފިއެވެ.\nމުޅިން އަލަށް ސައުދީ ސަރުކާރުން ފެށި މި ޚިދުމަތް ފުރަތަމަ ދިނީ މެލޭޝިއާއިން މިއަހަރު ހައްޖަށްދާ މީހުންނަށެވެ. މި ޚިދުމަތް ދިނުމަށް ސައުދީ ޕާސްޕޯޓް އޮފީހުގެ އޮފިޝަލުންވަނީ މެލޭޝިއާއަށް އައިސް މެލޭޝިއާގެ އޮފިޝަލުންނާ ގުޅިގެން އެ ގައުމުން މިއަހަރު ހައްޖަށް ފުރާ މީހުންގެ ޕާސްޕޯޓު ބެލުންތައް ބަލާ ފުރިހަމަ ކޮށްދީފައެވެ.\nމި ގޮތުން މެލޭޝިއާއިން ހައްޖަށް ދާ މީހުން ޖިއްދާ އެއަރޕޯޓުގައި މަޑުކުރަން ނުޖެހޭނެ ކަމަށް ސައުދީގެ އޮފިޝަލުންވަނީ ހާމަކޮށްފައެވެ. ކުރިން ޖިއްދާ އެއަރޕޯޓުގައި ކުރަމުން އައި ފިންގަޕްރިންޓް ނެގުމާއި، ފޮޓޯ އާއި ހައްޖަށް އަންނަ މީހާގެ މައުލޫމާތު ސިސްޓަމަށް އެޅުމުގެ މަސައްކަތް ކުރިއަށް ގެންގޮސްފައިވަނީ ކުއަލަލަމްޕޫރު އެއަރޕޯޓުގައެވެ. އެހެން ކަމުން ޖިއްދާ އެއަރޕޯޓުގައި ހަމައެކަނި އޮންނާނީ ޕާސްޕޯޓު ޗެކް ކޮށްލުން ކަމަށް ވެސް ސައުދީ އޮފިޝަލުން ހާމަކޮށްފައިވެއެވެ.\nސައުދީ އަރަބިއްޔާގެ އޮފިޝަލުން ބުނެފައިވަނީ މިއީ މި ޚިދުމަތް އަޖުމަ ބެލުމުގެ ގޮތުން ދިން ފުރަތަމަ ފަހަރު ކަމަށާއި ކުރި މަގުގައި ހައްޖަށް މީހުން ފޮނުވާ އެހެން ގައުމުތަކަށްވެސް މި ޚިދުމަތް ދޭނެ ކަމަށެވެ.


Sarukaarun masaikaiy kuranee aharen jalah laan: Kangana\nސަރުކާރުން މަސައްކަތްކުރަނީ އަހަރެން ޖަލަށްލާން: ކަންގަނާ\n24 އޮކްޓޯބަރ 2020 - 06:33:52\nބޮލީވުޑުގެ މަޝްހޫރު ތަރި، ކަންގަނާ ރަނައުތުގެ މައްޗަށް ނަފުރަތާއި ފިތުނަ ފަސާދަ އުފައްދަން މަސައްކަތްކުރިކަމުގެ ތުހުމަތުކޮށް މުމްބާއީ ކޯޓަކަށް މައްސަލަ ހުށަހަޅާފައިވަނިކޮށް ކަންގަނާ މިވަނީ އެ ކަމާއި ގުޅިގެން ވާހަކަ ދައްކާފަ އެވެ.\nކަންގަނާ ބުނީ، އިންޑިއާގެ ސަރުކާރުން މަަސައްކަތް ކުރަމުންދަނީ އޭނާ ޖަލަށް ލުމަށް ކަމަށާއި އެކަމުގެ ސަބަބުން ވެސް ސާބިތުކަން އިތުރުވެގެންދާ ކަމަށެވެ. އަދި އޭނާ ނަމޫނާއަކަށް ބަލާއި ހެދި ޝަހުސިއްޔަތުން ވެސް ޖަލުގައި ހޭދަކޮށްފައިވާ ކަމަށާއި އެހެންކަމުން، އޭނާ ވެސް ހުރީ ޖަލަށް ދިއުމަށް މަޑުކޮށްގެން ކަމަށް ކަންގަނާ ބުނެ އެވެ.\nމިފަހުން ކަންގަނާގެ ނަން ނޫސްތަކުގެ ފަލަ ސުރުހީތަކަށް އަރަނީ ފިލްމުތަކާއި ގުޅިގެނެއް ނޫނެވެ. އޭނާ ތަރިންނަށް ދެމުން އަންނަ ބަހުގެ ހަމަލާތަކާއެކު ބޮލީވުޑުގެ ބައެއް ތަރިން ވަނީ އޭނާއާ ދެކޮޅަށް ސޯޝަލް މީޑިއާގައި ވާހަކަ ވެސް ދައްކާފަ އެވެ.\nއެކަމަކު ކަންގަނާ ފެނިގެންދަނީ ކުރިއެކޭ އެއްގޮތަށް އެ ތަރިންނަށް ރައްދުދެމުންދާ ތަރިއެއްގެ ގޮތުގަ އެވެ.


Myanmar ge verinnah dhauvaa kuran govaalaifi | Mihaaru\nމިއަންމާގެ ސްޓޭޓް ކައުންސެލާ އަން ސަން ސޫކީ: ރޮހިންޖާ މުސްލިމުންނަށް އަނިޔާކުރަމުންދާ އިރު ހިމޭނުން ހުންނަވާތީ އެކަމަނާ އަށް ދަނީ ފާޑު ކިޔުންތައް އަމާޒުވަމުން. --ފޮޓޯ:އޭއެފްޕީ\n11 ސެޕްޓެމްބަރ 2017 - 14:26 8 comments\n"މިއަންމާގައި ގަތުލްއާއްމު ހިންގާ ގޮތާއި މީހުންގެ ގެދޮރުގައި އަލިފާން ޖަހަމުންދާ ގޮތަށް ބަލާއިރު މިއަންމާ ސިފައިންނާއި މިއަންމާގެ ވެރިންނާ ދެކޮޅަށް ދައުވާ އުފުލަން ޖެހޭނެ،" ބަންގްލަދޭޝްގެ ކޮކްސް ބާޒާރުގައި މިއަންމާގެ ރެފިއުޖީން ދިރިއުޅޭ ކޭމްޕަކަށް ޒިޔާރަތް ކުރުމަށް ފަހު ހިއުމަން ރައިޓްސް ކޮމިޝަނުގެ ޗެއާމަން ކާޒީ ރިއާޒުލް ހައްގު ވިދާޅުވި އެވެ.\nއޭނާ ވިދާޅުވީ ރޮހިންޖާ މުސްލިމުންގެ ހާލަތު ބެލުމަށް ފަހު މިއަންމާގެ ވެރިންނާ މެދު ދައުވާ ކުރުމާ މެދު ގޮތެއް ނިންމާނެ ކަމަށެވެ. އަދި ރޮހިންޖާ މުސްލިމުންގެ ހާލަތު ބަލާ އެ މީހުންނަށް ބައިނަލްއަގުވާމީ މުޖްތަމައުން އެހީވުމަށް ވެސް ހައްގު ވަނީ ގޮވާލައްވައިފަ އެވެ.\nރޮހިންޖާ މުސްލިމުންނާ މެދު އަނިޔާވެރިވަމުންދާތީ މިއަންމާގެ ލީޑަރު އަން ސަން ސޫކީ އާއި އެ ގައުމުގެ ސިފައިންނަށް ދަނީ ބައިނަލްއަގުވާމީ ގޮތުން ފާޑު ކިޔަމުންނެވެ. ރަކީން ސްޓޭޓުގައި ދިރިއުޅޭ މުސްލިމުން ވަނީ އެތައް ހައްގަކުން މަހްރޫމްކޮށްފަ އެވެ. އެތައް ޒަމާނެއް ވަންދެން ރަކީންގައި ރޮހިންޖާ މުސްލިމުން ދިރިއުޅުނު ނަމަވެސް އެ މީހުންނަކީ މިއަންމާގެ ރައްޔިތުންގެ ގޮތުގައި ބަލައިގެންފައެއް ނުވެ އެވެ. އަދި އެންމެ ފަހުން އުފެދުނު ހަމަނުޖެހުންތަކުގައި ވަނީ ތިން ލައްކައެއްހާ ރޮހިންޖާ ރެފިއުޖީން ބަންގްލަދޭޝް އަށް ވަދެފަ އެވެ.\nބަންގްލަދޭޝްގެ ޚާރިޖީ ވަޒީރު އޭއެޗް މަހްމޫދު އަލީ ވެސް ވަނީ މިއަންމާ ސިފައިން މުސްލިމުންނާ ދެކޮޅަށް ގަތުލްއާއްމު ހިންގަމުންދާ ކަމަށް ވިދާޅުވެފަ އެވެ.\nއިތުރު ލިޔުންތައް ހިއުމަން ރައިޓްސް ބަންގްލަދޭޝް މުސްލިމުން މިއަންމާ އައުން ސަން ސޫ ޗީ ރޮހިންޖާ


Award hafulaage kurin:3aharuge film thah | Mihaaru\n"4426" ގެ ޕޯސްޓަރެއް: މިދިޔަ އަހަރުގެ އެންމެ ކާމިޔާބު ފިލްމަކީ މިއީ.\nއެވޯޑް ހަފުލާގެ ކުރިން:3އަހަރުގެ ފިލްމުތައް\n14 ނޮވެމްބަރ 2017 - 08:21 1 comment\nގައުމީ ފިލްމު އެވޯޑާ އެކު އަންނަ މަސް ފިލްމީ ދާއިރާ އަށް ވަަރަށް ހާއްސަ އެވެ. ކުރިން ގައުމީ ފިލްމް އެވޯޑްސްގެ ނަމުގައި ބާއްވަމުން އައި އެވޯޑްގެ އަށް ވަނަ އެޑިޝަން މި އަހަރު ބާއްވަނީ "ދިވެހި ފިލްމް އެވޯޑްސް" ގެ ނަމުގަ އެވެ.\nއަންނަ މަހުގެ 19 ވަނަ ދުވަހުގެ ރޭ ބާއްވާ އެވޯޑް ހަފުލާ މި ފަހަރު ހާއްސަކޮށްފައި ވަނީ 2014-2016 އަށް ރިލީޒްވި ފިލްމްތަކަށެވެ. އެ މުއްދަތުގެ ތެރޭގައި 17 ފީޗާ ފިލްމެއް ސިނަމާ އަށް އައެވެ. އެވޯޑަށް ފިލްމްތައް ހުށަހެޅުމުމުގެ މުއްދަތު މާދަމާ އަށް ހަމަވާނެ އެވެ.\nއެވޯޑް ހަފުލާ އަށް ފިލްމީ ދާއިރާގެ ފަންނާނުންނާއި ދިވެހި ފިލްމްތަކަށް ލޯބިކުރާ މީހުން މިހާރު އިންތިޒާރު ކުރަމުން އަންނަ އިރު، ފާއިތުވި ތިން އަހަރު ރިލީޒްވި ފިލްމްތަކުގެ މަތިން ހަނދާންކޮށްލަން ހިނގާށެވެ.\nފުރަތަމަ ބަލައިލާނީ 2014 ގައިި ރިލީޒް ކުރި ފިލްމްތަކަށެވެެ. އެ އަހަރު ސިނަމާ އަށް އައީ ފަސް ފިލްމެވެ.\nމި ފިލްމަކީ ފިލްމީ ދާއިރާގައި މިހާރު ހުރި އެންމެ ވިދާ އަދި އެންމެ ކާމިޔާބު އެކްޓަރު ކަމަށްވާ ޖުމައްޔިލް ނިމާލް (ޖުމަލް) ފިލްމީ ދާއިރާ އަށް ތައާރަފުވި ފިލްމެވެ. އޭނާގެ ބައްޕަ އަދި މަޝްހޫރު އެކްޓަރު/ޑައިރެކްޓަރު އަހުމަދު ނިމާލް ލިޔެ، ޑައިރެކްޓް ކުރި "އަނިޔާ" އަކީ އާއިލާ ރޫޅިފައިވާ ޒުވާން ފިރިހެން ކުއްޖެއްގެ ވާހަކަ ކިޔައިދޭ ފިލްމެކެވެ.\n"އަނިޔާ" ގެ ޓްރެއިލާއެއް.\nމި ފިލްމްގެ އިތުރު ކާސްޓުންގެ ތެރޭގައި ނިއުމާ މުހައްމަދު، އިސްމާއީލް ރަޝީދު (ކޮޕީ އިއްސެ) އަދި ފާތުމަތި ފަރީލާ (ފަރީ) ހިމެނެ އެވެ.\n"ހުޅުދާން" އަކީ ޑާކް ރެއިން އެންޓަޓައިންމަންޓްގެ ފިލްމެކެވެ. އައިޝަތު ފުއާދު ލިޔެ، ޑައިރެކްޓް ކުރި މި ފިލްމަކީ އޭނާގެ ފުރަތަމަ ޑައިރެކްޝަން ވެސް މެ އެވެ. އުމުރުން ދުވަސްވީ ފިރިހެނެއްގެ ހަޔާތުގެ ވާހަކަ ކިޔައިދޭ މި ފިލްމަކީ ރާއްޖޭގެ މިހާރުގެ ހާލަތާ ވަަރަށް ބޮޑަށް ގުޅޭ ފިލްމެކެވެ. ފިލްމުގެ އެންމެ މުހިއްމު ރޯލް ކުޅުނީ ހަސަން މަނިކު (ރޯނު) އެވެ.\n"ހުޅުދާން" ގެ ޓްރެއިލާއެއް.\nދެހާސް ފަނަރައިގައި ބޭއްވި ސާކް ފިލްމް ފެސްޓިވަލްގައި ވާދަކުރި މި ފިލްމްގެ ކާސްޓުންގެ ތެރޭގައި ރަވީ ފާރޫގް، މަރިޔަމް މަޖުދާ (މަޖޫ) އަދި ފައިސަލާއި މަރިޔަމް ޝަކީލާ ފަދަ އެކްޓަރުން ހިމެނެ އެވެ. "ހުޅުދާން" އަކީ ވިޔަފާރީގެ ގޮތުން މާ ކާމިޔާބު ފިލްމަކަށް ނުވިޔަސް، ކްރިޓިކުންގެ ތައުރީފު ލިބުނެވެ.\nމި ފިލްމަކީ ނަފުސާނީ ބައްޔެއްގެ ތެރޭގައި އުޅޭ އަންހެނެއްގެ ސަބަބުން ޒުވާން ދެމަފިރިއެއްގެ ކުރިމަތިވާ ކަންތައްތަކެއް ކިޔައިދޭ ފިލްމެކެވެ.\n"24 ގަޑި އިރު" ގެ ޓްރެއިލާއެއް.\nމުހައްމަދު ރަޝީދު (ދަރާ) އާއި ޔޫސުފް ޝަފީއު (ޔޫއްޕެ) ގެ ޑައިރެކްޝަން ފެނިގެން ދިޔަ، "24 ގަޑިއިރު" ގެ ކާސްޓުންގެ ތެރޭގައި ޔޫއްޕެ، ފާތުމަތު ފަރީލާ އަދި ބޭރުގެ ބަތަލާއެއް ކަމަށްވާ ސާރާ ހިމެނެ އެވެ.\nމި ފިލްމަކީ އަލީ ސީޒަން ޕްރޮޑިއުސްކޮށް، ޑައިރެކްޓްކޮށް އަދި ލިޑް ރޯލް ކުޅުނު ފިލްމެކެވެ. ވަރަށް ތަފާތު ކޮންސެޕްޓަކަށް، ތަފާތު ގޮތަކަށް ބެލުންތެރިންނަށް ޕްރެޒެންޓްކޮށް ދީފައިވާ "އިންސާނާ" ގެ ކާސްޓުންގެ ތެރޭގައި ފަރީލާ އާއި އައިޝަތު ރިޝްމީ ވެސް ހިމެނެ އެވެ. މި ފިލްމަކީ 2015 ގެ ސާކް ފިލްމް ފެސްޓިލަވްގައި ބައިވެރިކޮށްގެން ބްރޯންޒް މެޑެލް ހޯދި ފިލްމެކެވެ.\nމި ފިލްމަކީ މި އަހަރު ރިލީޒް ކުރި "ހައްދު" ގެ ކުރިން ޑައިރެކްޓަރު އަބްދުލް ފައްތާހްގެ ޑައިރެކްޝަނެއް އެންމެ ފަހުން ފެނުނު ފިލްމެވެ.\n"އާދޭސް" ގެ ޓްރެއިލާއެއް.\nވަރަށް އަސަރުގަދަ ލޯބީގެ ވާހަކައަކަށް ޑޭޝް ސްޓޫޑިއޯ އިން ހަދާފައިވާ "އަނިޔާ" ގެ ތަރިންގެ ތެރޭގައި ނިއުމާ، މޫސާ ޒަކަރިއްޔާ، ހުސައިން ސޮބާހް އަދި އާމިރާ އިސްމާއިލާއި އަލީ އާޒިމް (ދޮންއައްޔަ) ގެ އިތުރުން އަޒޫ ހިމެނެ އެވެ.\nދެހާސް 15 ގައި ރިލީޒްކޮށްފައި ވަނީ އެންމެ ހަތަރު ފިލްމެވެ.\nމިއީ އާއިލީ ވާހަކަތަކެއް ކިޔައިދޭ ފިލްމެކެވެ. މުހައްމަދު އަބޫބަކުރު (މާއެނބޫ) ޑައިރެކްޓްކޮށްފައިވާ ފިލްމްގެ ކާސްޓުންގެ ތެރޭގައި އަޒޫ، ދޮން އައްޔަ، އިބްރާހީމް ޖިހާދު (ޖިމީ) އަދި ނިމާލް ހިމެނެ އެވެ. ފަރިވާ ފިލްމްސް އިން ގެނެސް ދިން "ރަންދަރި" އަކީ ބެލުންތެރިންގެ ފަރާތުން މާ ބޮޑު ތަރުހީބެއް ލިބުނު ފިލްމެއް ނޫނެވެ.\nމިކޮއެ ބައްޕަ ބައޭބައޭ\nމިއީ ޑާކް ރެއިނުން މިހާތަނަށް ގެނެސް ދިން ފިލްމްތަކުގެ ތެރެއިން އެންމެ ތަފާތު އެއް ފިލްމެވެ. މަހުދީ އަހުމަދުގެ ސްކްރިންޕްލޭއަކަށް ރަވީ ޑައިރެކްޓްކޮށްފައިވާ "މިކޮއެ ބައްޕަ ބައޭބައޭ" އަކީ ސައިކޮލޮޖިކަލް ތުރިލާއެކެވެ.\n"މިކޮއެ ބައްޕަ ބައޭބައޭ" ގެ ޓްރެއިލާއެއް.\nފިލްމުގެ މައިގަނޑު ކާސްޓުންނަކީ ރިޝްމީ އާއި މުހައްމަދު މަނިކެވެ. މި ފިލްމަކީ ވެސް ވިޔަފާރީގެ ގޮތުން ކާމިޔާބު ފިލްމެއް ނޫން ނަމަސް، ކްރިޓިކުން ވަރަށް ގަޔާވި އެވެ.\nއެންމެ ފަހު ވިންދާ ޖެހެންދެން\nޒުވާން ލޯބީގެ ވާހަކައެއް، ވަރަށް ޒަމާނީ ގޮތަކަށް ޑާކް ރެއިނުން ގެނެސް ދިން "އެންމެ ފަހު ވިންދާ ޖެހެންދެން" އަކީ 2015 ގައި ރިލީޒް ކުރި އެންމެ ކާމިޔާބު ފިލްމެވެ. މި ފިލްމަކީ ޖުމަލް އާއި މަޖޫގެ މަގުބޫލުކަން އާންމުންގެ ތެރޭގައި ވިދުވާލަ ދިން ފިލްމް ވެސް މެ އެވެ.\n"އެންމެ ފަހު ވިންދާ ޖެހެންދެން" ގެ ޓްރެއިލާއެއް.\nމަހުދީ ސްކްރީންޕްލޭއަކަށް ހަދާފައިވާ "އެންމެ ފަހު ވިންދާ ޖެހެންދެން" އަކީ އަލީ ޝިފާއު (ޗިއްޕެ) ގެ ޑައިރެކްޝަނެކެވެ.\nމިއީ އެކްޝަން ލޯބީގެ ފިލްމެކެވެ. "އަހްޝަމް" އަކީ މަހުދީ އާއި އަހުމަދު ޒަރީރުގެ ސްކްރީންޕްލޭއަކަށް، ސީޒަން ޑައިރެކްޓްކޮށް، ޓައިޓްލް ރޯލް ކުޅުނު ފިލްމެކެވެ. މިއީ 2015 ގައި ނިކުތް ފިލްމްގެ ތެރެއިން އެންމެ ކާމިޔާބު އެއް ފިލްމް ވެސް މެ އެވެ.\n"އަހްޝަމް" ގެ ޓްރެއިލާއެއް.\nފުލުހެއްގެ ވާހަކަ ކިޔައިދޭ "އަހްޝަމް" ގެ ކާސްޓުންގެ ތެރޭގައި އައިމިނަތު ރިޝްފާ، އަހުމަދު ސައީދު އަދި ޒީނަތު އައްބާސް ފަދަ ތަރިން ހިމެނެ އެވެ.\nމިދިޔަ އަހަރު ޖުމްލަ އަށް ފިލްމް ސިނަމާ އަށް އަ އެވެ. މީގެ ތެރޭގައި ވަރަށް ކާމިޔާބު ފިލްމްތައް ގިނަ އެވެ. ފުރަތަމަ ފަށާނީ އެންމެ ހިނގި ފިލްމްތަކުގެ ވާހަކައިންނެވެ.\nމިއީ ލޯބީގެ މެލޮޑްރާމާތައް ގެނެސް ދޭން މަޝްހޫރު ޑައިރެކްޓަރު ފާތުމަތު ނަހުލާ ލިޔެ، އަހުމަދު ޝިނާންއާ ގުޅިގެން ޑައިރެކްޓް ކުރި ބިރުވެރި ފިލްމެކެވެ. އަހަރު އެންމެ ކާމިޔާބު ފިލްމަކީ ވެސް މި އެވެ.\n"4426" ގެ ޓްރެއިލާއެއް.\nފަޅު ގެއެއްގެ ތެރޭގައި ތާށިވާ ބަޔަކަށް ދިމާވާ ބިރުވެރި ހާދިސާތަކެއް ދައްކުވައިދޭ ފިލްމްގެ ކާސްޓުންގެ ތެރޭގަައި މަރިޔަމް އައްޒަ، ޖިމީ، ޔޫއްޕެ، ޝީލާ، އަލީ ފާރޫގް އަދި މުހައްމަދު ފައިސަލާއި ޖުމައްޔިލް ހިމެނެ އެވެ.\nމިއީ މިދިޔަ އަހަރުގެ އެންމެ ކާމިޔާބު އެއް ފިލްމެވެ. ޗިއްޕެ ޑައިރެކްޓް ކުރި މި ރޮމޭންޓިކް ކޮމެޑީއަކީ ދަރިން ހޯދަން ބޭނުންވާ އަންބަކާއި އޭގެ އިދިކޮޅު ފިރިއެއްގެ ވާހަކަ ވަރަށް މަޖާކޮށް ބެލުންތެރިންނަށް ގެނެސް ދިން ފިލްމެކެވެ.\n"ވާށޭ މަށާއެކީ" ގެ ޓްރެއިލާއެއް.\nމަހުދީގެ ސްކްރީންޕްލޭއަކަށް ހެދި "ވާށޭ މަށާއެކީ" އާ ބެހޭ ގޮތުން އެންމެ ގަދަ އަށް ދެކެވުނު އެއް ވާހަކައަކީ މިއީ 1995 ގައި ރިލީޒް ކުރި ހޮލީވުޑް ފިލްމް "ނައިން މަންތުސް" ގެ ކޮންސެޕްޓް އިރާލައިގެން ހަދާފައިވާ އޮތް ފިލްމެއް ކަމަށް ބުނެ ދެކެވުނު ވާހަކަތަކެވެ.\nއެކަމަކު "ވާށޭ މަށާއެކީ" އަކީ މަޖޫ އާއި ޖުމަލްގެ ކެމިސްޓްރީގައި އަނެއްކާ ވެސް ބެލުންތެރިން ޖައްސާލި ފިލްމެކެވެ.\nމި ފިލްމަކީ ޔޫއްޕެ ލިޔެ، ޑައިރެކްޓްކޮށް މުހިއްމު ރޯލެއް ވެސް ކުޅުނު ފިލްމެކެވެ. މިދިޔަ އަހަރު އެޅުވި އެންމެ ފަހު ފިލްމަކީ ވެސް ބޮޑު ކާސްޓެއް ހިމެނޭ "ބައިވެރިޔާ" އެވެ.\n"ބައިވެރިޔާ" ގެ ޓްރެއިލާ.\nކާސްޓުންގެ ތެރޭގައި ޝީލާ، ސައީދު، މަލީހާ ވަހީދު (މަލް)، އަހުމަދު އަޒްމީލް (އަޒޭ)، ފައިސަލް އަދި ނާޝިދާ މުހައްމަދު (ނާއްކޮ) ފަދަ ތަރިން ހިމެނެ އެވެ.\nމިއީ ގައުމީ ދިފާއީ ބާރުން ގެނެސް ދިން އެކްޝަން ފިލްމެކެވެ. ބިންމާ އިބްރާހީމް ވަހީދުގެ ސްކްރީންޕްލޭއަކަށް ހަދާފައިވާ "ހާދަރު" އަކީ އަޝްހަރު ވަހީދުގެ ޑައިރެކްޝަނެކެވެ. ފިލްމުން މުޅިން ވެސް ފެނިފައި ވަނީ ސިފައިންގެ މީހުންނެވެ. މީގެ މައިގަނޑު ވާހަކައަކީ ނޮވެމްބަރު 3، 1988 ގައި ރާއްޖެ އަށް ދިން އުދުވާނީ ހަމަލާ އެވެ.\n"ހާދަރު" ގެ ޓްރެއިލާ.\nދައުލަތުގެ ބަޖެޓުން ހަރަދުކޮށްގެން އަދި އެންމެ ފުރިހަމަ ރިސޯސްތަކާ އެކު އެމްއެންޑީއެފުން ހަދާފައިވާ "ހާދަރު" އެވޯޑްގައި ވާދަ ކުރުމަކީ ފިލްމީ ދާއިރާގެ މީހުން ރުހޭ ކަމަކަށް ނުވާނެ އެވެ.\nއާދަޔާހިލާފު ނަމަކާ އެކު ސީޒަން ގެނެސް ދިން މި ފިލްމަކީ ބެލުންތެރިންނަށް ވަރަށް ކަމުދާނެ ފިލްމަކަށް ވާނެ ކަމަށް ބެލެވުނަސް "ވަފާތެރި ކެހިވެރިޔާ" އަކީ އަހަރުގެ އެންމެ ބޮޑު އެއް ފްލޮޕެވެ.\n"ވަފާތެރި ކެހިވެރިޔާ" ގެ ޓްރެއިލާއެއް.\nބިންމާގެ ސްކްރީންޕްލޭއަކަށް ހަދާފައިވާ މި ފިލްމުގައި ލީޑް ރޯލް ކުޅެފައި ވަނީ ސީޒަން އާއި މަލް އާއި ޒީނަތެވެ.\nމިއީ "ސަޒާ" އާއި "ދިލަކަނި" ފަދަ ފިލްމްތައް ބެލުންތެރިންނާ ހަމައަށް ގެނެސް ދިން މަޝްހޫރު ކެމެރާމަން ހުސައިން މުނައްވަރު (ކުޑަފޫޅު) ގެ ޑައިރެކްޝަނެކެވެ. ސްރީ ލަންކާގައި މަންޒަރުތައް ނަގާފައިވާ ފިލްމުގެ ސްކްރީންޕްލޭ ލިޔެފައި ވަނީ މަޝްހޫރު މިއުޒިކް ޑައިރެކްޓަރު އިބްރާހީމް ނިފާރް (ތިއްތި) އެވެ.\n"ނޭނގި ޔާރު ވަކިވީ" ގެ ލީޑް ރޯލް ކުޅެފައި ވަނީ ރިޝްފާ، އަޒޭ، މަލް އަދި އިސްމާއީލް ޖުމައިހް (ޖުމާ) އެވެ. މިއީ ޖުމާ އާއި މަލްގެ ފުރަތަމަ ފިލްމް ވެސް މެ އެވެ.\nމިއީ މަސައްކަތް ނިމިފައި އޮންނަތާ ފަސް އަހަރު ފަހުން، މިދިޔަ އަހަރު ސިނަމާ އަށް ގެނައި ލޯބީގެ ފިލްމެލެވެ. މަހުދީ އާއި ޒަރީރުގެ ސްކްރީންޕްލޭއަކަށް ހަދާފައިވާ "ވީ ބޭވަފާ" އަކީ މަޝްހޫރު ކެމެރާމަން އިބްރާހީމް ވިޝާން (ކަނޑި) ގެ ފުރަތަމަ ޑައިރެކްޝަނެވެ.\n"ވީ ބޭވަފާ" ގެ ޓްރެއިލާއެއް.\nފިލްމްގެ ކާސްޓުންގެ ތެރޭގައި ޔޫއްޕެ، ފަރީ، ނިއުމާ، ޒީނަތު އަދި އަބްދުﷲ މުއާޒް (މުއާ) ހިމެނެ އެވެ.\nއެ ރެ އަށް ފަހު\nމިއީ މިދިޔަ އަހަރުގެ އެންމެ ބޮޑު ފްލޮޕެވެ. މުހައްމަދު އަބޫބަކުރު (މާއެނބޫ) ގެ ސްކްރީންޕްލޭއަކަށް، ނިމާލް ޑައިރެކްޓް ކުރި "އެރެ އަށް ފަހު" އަކީ ސީޒަން އާއި ސުޖީތާ އަބްދުﷲ (ސުޖީ) ލީޑް ރޯލް ކުޅުނު ބިރުވެރި ފިލްމެކެވެ.\nމީގެ ތެރެއިން ފިލްމު އެވޯޑްސް އަށް ހުށަހަޅާނީ ކޮން ފިލްމުތަކެއް ކަމެއް އަދި ނޭނގެ އެވެ. އެކަމަކު ފަހުރުވެރި މަގާމުތައް މިއިން ކޮންމެވެސް ފިލްމަކުން ހޯދާނެ އެވެ.\nއިތުރު ލިޔުންތައް ގައުމީ ފިލްމް އެވޯޑްސް ދިވެހި ފިލްމް އިންޑަސްޓްރީ


Dhivehi Premier League: Dhagandey enburi ais jehi hih gaimu landun...\nދިވެހި ޕްރިމިއާ ލީގު: ދަގަނޑޭ އެނބުރި އައިސް ޖެހި ހިތްގައިމު ލަނޑުން ނިއު މޮޅުވެއްޖެ\nޓީސީއާ ވާދަކޮށް ނިއު މޮޅުވީ 1-3 ގެ ނަތީޖާއަކުން\nކ. މާލެ |6އޯގަސްޓް 2017 | އާދީއްތަ 00:02 | 4,564\nއަޝްފާގު ލަނޑު ޖެހުމަށްފަހު އުފާފާޅުކުރަނީ - މުހައްމަދު ޝަރުހާން\nއުރީދޫ ދިވެހި ޕްރިމިއާ ލީގަށް އަލީ އަޝްފާގު (ދަގަނޑޭ) އެނބުރި އައިސް ޖެހި ހިތްގައިމު ލަނޑުން ނިއުރޭޑިއަންޓް ސްޕޯޓްސް ކްލަބުން ޓީސީ ބަލިކޮށްފި އެވެ.\nހޮނިހިރު ދުވަހުގެ ރޭ ކުޅުނު މެޗުން ޓީސީއާ ވާދަކޮށް ނިއު މޮޅުވީ 1-3 ގެ ނަތީޖާއަކުންނެވެ.\nގަލޮޅު ދަނޑުގައި ކުޅުނު މި މެޗު ފެށިގެން ބޯޅަ ކޮންޓްރޯlލް ކޮށްގެން ރަނގަޅަށް ކުޅުނީ ޓީސީ އެވެ. އެގޮތުން އެޓީމުން ވަނީ ނިއުގެ ހާފަށް ބާރުބޮޑުކޮށް ލަނޑު ޖެހުމަށް ފުލުފުލުގައި ފުރުސަތުތައް ތަނަވަސް ކޮށްފައެވެ.\nނިއު އަށް ވެސް ވަނީ ފުރަތަމަ ހާފްގައި ލަނޑު ޖެހުމަށް ފުރުސަތުތަކެއް ލިބިފައެވެ. އެގޮތުން ދަނގަޑޭ، އަލީ ފާސިރު (ސެންޓޭ) އަދި އެޑްރިއަން ގަލާޑޯ އަށް ލިބުނު ހުސް ފުރުސަތުތައް ހިމެނެއެވެ.\nދެވަނަ ހާފް ފެށިގެން މާ ގިނަ އިރުތަކެއް ނުވަނީސް ނިއު އިން ވަނީ މެޗުގެ ލީޑު ނަގާފައެވެ. މި ލަނޑު 47 ވަނަ މިނެޓުގައި އެޓީމަށް ކާމިޔާބު ކޮށްދިނީ އެޑްރިއަން ގަލާޑޯ އެވެ. އޭނާ މި ލަނޑު ޖެހީ ދަގަނޑޭ ނަގައިދިން ބޯޅައަކުންނެވެ.\nއެހެން ނަމަވެސް މި ލަނޑު ޖެހިތާ ދެ މިނެޓު ފަހުން ޓީސީން ވަނީ މެޗުގެ ނަތީޖާ ހަމަހަމަ ކޮށްފައެވެ. މި ލަނޑު އެޓީމަށް ކާމިޔާބު ކޮށްދިނީ އިބްރާހިމް މަހުދީ (އިއްބެ) ނަގައިދިން ހުރަހަކުން ބިދޭސީ ކުޅުންތެރިޔާ ސްޓެވާޓް އެވެ.\nދެވަނަ ހާފްގެ ބޮޑުބައިގައި ނިއު އިން ވަނީ އެޓީމުގެ ކުޅުން އިތުރަށް ރަނގަޅުކޮށް ޓީސީގެ ހާފަށް ބާރު ބޮޑުކޮށްފައެވެ. ނިއު އިން ދެވަނަ ފަހަރަށް މެޗުގެ ލީޑު ނެގީ ދަގަނޑޭ ކާމިޔާބު ކުރި ހިލޭ ޖެހުމުންނެވެ. 73 ވަނަ މިނެޓުގައި ދަގަނޑޭ ފޮނުވާލި ހިލޭ ޖެހުން ދިޔައީ ސީދާ ގޯލުގެ ތިރީ ކަނަށެވެ.\nމި ލަނޑަށްފަހު ވެސް ނިއު އިން ދިޔައީ ޓީސީގެ ގޯލަށް ނުރައްކާ ކުރަމުންނެވެ. އެގޮތުން 81 ވަނަ މިނެޓުގައި ސެންޓޭ ކާމިޔާބު ކުރި ލަނޑުން ނިއު އިން ވަނީ ލީޑު އިތުރަށް ފުޅާކޮށްފައެވެ. މި ލަނޑު އޭނާ ކާމިޔާބު ކުރީ ޕެނަލްޓީ އޭރިޔާ ތެރެއަށް ވަދެ އެއްފަހަރުންނެވެ.\nލީގުގައި އާދީއްތަ ދުވަހު ދެ މެޗު ކުޅޭނެއެވެ. ފުރަތަމަ މެޗުގައި ހަވީރު ބައްދަލު ކުރާނީ ށ.މިލަންދޫ އަދި ކްލަބް ގްރީން ސްޓްރީޓެވެ. ދެވަނަ މެޗުގައި ރޭގަނޑު ބައްދަލު ކުރާނީ އއ.މާޅޮސް އަދި ގދ.ތިނަދޫ އެވެ.


Aslu soora dhakkaanee inthihaab kaamiyaabu koffai: Raees Yamin | Mihaaru\nހުޅުމީދޫގައި ހަވީރު ބޭއްވި ޖަލްސާގައި ރައީސް ޔާމީން ވާހަކަ ދައްކަވަނީ. ފޮޓޯ؟ ރައީސް އޮފިސް\nއަސްލު ސޫރަ ދައްކާނީ އިންތިހާބު ކާމިޔާބުކޮށްފައި: ރައީސް ޔާމީން\n13 ސެޕްޓެމްބަރ 2018 - 19:01 91 comments\nއެމަނިކުފާނުގެ އަސްލު ސޫރަ ރައްޔިތުންނަށް ފެންނާނީ މި މަހުގެ 23 ގައި ބާއްވާ ރިޔާސީ އިންތިޚާބު ކާމިޔާބު ކުރެއްވުމަށް ފަހު ކަމަށް ރައީސް އަބްދުﷲ ޔާމީން މިއަދު ވިދާޅުވެއްޖެ އެވެ.\n"އެކަމަކު އަޅުގަނޑުގެ އަސްލު ސޫރަ އަކީ އަޅުގަނޑަކީ އިންސާނެއް. އަޅުގަނޑަކީ އަންބެއްގެ ފިރިއެއް. އަޅުގަނޑަކީ ދަރިންކޮޅެއްގެ ބައްޕައެއް. އަޅުގަނޑަކީ ރައްޔިތުންނާ އެކީގައި މަސައްކަތް ކުރާ މީހެއް. އަޅުގަނޑަކީ ރައްޔިތުން އަޅުގަނޑާ ހަވާލުކުރި ކަންކަން އަމާނާތްތެރިކަމާ އެކު ކުރިއަށް ގެންދެވޭތޯ ބަލާ މީހެއް،" އައްޑޫގައި ސަރުކާރުން ކުރިއަށް ގެންދިޔަ ތަރައްގީގެ ބައެއް މަޝްރޫއުތަކުގެ ނިމުން ފާހަގަކޮށްދެއްވުމަށް ކުރައްވަމުން ގެންދަވާ ދަތުރުފުޅުގައި ހުޅުމީދޫގެ ރައްޔިތުންނާ ބައްދަލުކުރައްވައި ރައީސް ޔާމީން ވިދާޅުވި އެވެ.\nރައީސް ވިދާޅުވި ގޮތުގައި، އެމަނިކުފާނު ކުރައްވަމުން ގެންދަވާ ކަމަކީ ހަތަރު ލައްކައެއްހާ ރައްޔިތުން ގޮވައިގެން ކުރައްވާ ޒިންމާދާރު މަސައްކަތްޕުޅެކެވެ.\nރައީސް ވިދާޅުވީ، 2013 ވަނަ އަހަރުގެ ރިޔާސީ އިންތިޚާބުގައި އެމަނިކުފާނާ ގައުމުގެ ވެރިކަން ހަވާލުކުރީ ގައުމިއްޔަތާއި މަދަނިއްޔަތާއި ތަހުޒީބާއި ދީން ހިމާޔަތް ކުރުމަށެވެ. ނަމަވެސް، އެކަން ބަޔަކަށް ހަޖަމު ނުވެގެން، އޭގެ ތެރެއިން "މުސްކުޅި ބޭފުޅުންތަކެއް" ނުކުމެވަޑައިގެން، ހެދުނީ ގޯހެއް ކަމަށް ވިދާޅުވުމުން، އެ ބޭފުޅުން އަދިވެސް ތިއްބެވީ ރައްޔިތުންނާ އެކީ ނޫންކަން ސާބިތުވާ ކަމަށް ރައީސް ޔާމީން ވިދާޅުވި އެވެ.\n"ރައްޔިތުންގެ ހަމަ އެއްވެސް ކަންފުޅެއް ނެތޭ އެ މީހުންގެ. ރައްޔިތުންނާ ދޭތެރޭ އޯގާތެރިކަމުގެ އެއްވެސް ކަންފުޅެއް ނެތް،" އެ މަނިކުފާން ވިދާޅުވި އެވެ.\nރައީސް ޔާމީން ހުޅުމީދޫގެ ސަޕޯޓަރުންތަކަކާ މިއަދު ސަލާން ކުރައްވަނީ. ފޮޓޯ/ ރައީސް އޮފީސް\n"އަޅުގަނޑު ޕޯޑިއަމްތަކުގައި ބައެއް ފަހަރު މާ ގަދަފަދަކޮށް ވާހަކަ ދައްކާތީ ބައެއް މީހުން ބުނޭ ރައީސް ޔާމީންގެ އަސްލު އިންސާނީ ސޫރަ ދައްކަބަލާށޭ،" ރައީސް ވިދާޅުވި އެވެ.\n"އަޅުގަނޑުގެ އަސްލު އިންސާނީ ސޫރައަކީ މިއަދު މިއީ ހަތަރު ލައްކަ ދިވެހި ރައްޔިތުން ގޮވައިގެން އަމާންކަމާއި ތަރައްގީގެ އައްސޭރި އަށް ދަތުރު ކުރާ ރައީސަކީމުއޭ."\nމުސްކުޅި ބޭފުޅުން ކަމަށް ރައީސް ޔާމީން އިޝާރާތް ކުރެއްވީ އިދިކޮޅު ކޯލިޝަންގެ ޖަލްސާއެއްގައި، ކުރީގެ ރައީސް މައުމޫން އަބްދުލްގައްޔޫމްގެ އަނބިކަނބަލނުން ނަސްރީނާ އިބްރާހީމްގެ ބޭބޭފުޅު އައްބާސް އިބްރާހިމް ވާހަކަ ދެއްކެވުމުން ކަމަށް ބެލެވެ އެވެ. ދައުލަތަށް ގިނަ ދުވަހު ޚިދުމަތް ކުރައްވާފައިވާ އައްބާސް ވިދާޅުވި ގޮތުގައި، ރައީސް ޔާމީން މިހާރު މަސައްކަތްކުރައްވަނީ ހެއްދެވުނު ގޯސްތައް ރަނގަޅު ކުރުމަށެވެ.\nރައީސް ޔާމީން މިއަދު ވިދާޅުވި ގޮތުގައި އިންސާނީ ޝުއޫރާއި ކުލުނާއި އަމިއްލަ ނަފުސުގެ ބަލިކަށިކަން އަންނަނީ ރައްޔިތުން ބޭނުންވާ ކަންތައްތައް ވަލިއްޔުލްއަމްރުގެ ހައިސިއްޔަތުން ކުރައްވައި ނިންމެވުމަށް ފަހު އެވެ.\n"އޭގެ ފަހުން އަޅުގަނޑު ނިދަން ވެސް ޖެހޭނީ. ފެބްރުއަރީ އެކެއްގައި ކަންތައްތައް ހިނގައި ދިޔައީ އެގޮތަށް،" ފެބްރުއަރީ މަހުގެ 1 ވަނަ ދުވަހު ސުޕްރީމް ކޯޓުން އަމުރު ނެރުއްވުމުގައި އިސްކޮށް ތިއްބެވީ މިހާރު ޖަލު ހުކުމެއް ތަންފީޒު ކުރައްވަމުން ގެންދަވާ ހުޅުދު އާއި މީދު އަށް ނިސްބަތްވެވަޑައިގަންނަވާ ދެ ބޭފުޅުންނަށް ވާތީ އެކަމަށް އިޝާރާތް ކުރައްވައި ރައީސް ވިދާޅުވި އެވެ. "...އެހެންވީމާ ތޭވީސް ވަނަ ދުވަހު މި ނަގާ ވޯޓް ކާމިޔާބުކޮށްފައި ނޫނީ އަޅުގަނޑުގެ އަސްލު ސޫރަ ރައްޔިތުންނަށް ނުފެންނާނެ."\nރައީސް ޔާމީން ހުޅުދު އަށް ވަޑައިގަތުމުން މަރުހަބާ ކިޔަނީ.\nރައީސް ވިދާޅުވި ގޮތުގައި ފެބްރުއަރީ 1 ގެ އަމުރާ ގުޅިގެން އެ މަނިކުފާނު މިހާތަނަށް ހުންނެވީ ރަށު ބަންދުގަ އެވެ. އަދި އެ އަމުރު ތަންފީޒުކުރި ނަމަ، މުޅި ގައުމުގައި ހަމަނުޖެހުން ހިންގައި ލޭ އޮހުރުވުމަކަށް ދާނެ ކަމަށް ވިދާޅުވި އެވެ. އަދި ސުޕްރީމް ކޯޓްގެ ފަނޑިޔާރުންތަކެއް ގެންނަން އުޅުއްވީ ވަރަށް ނުރައްކާތެރި ބަޣާވާތެއް ކަމަށް ވިދާޅުވި އެވެ.\n"އެކަން އެ ބޭފުޅުން އެދިވަޑައިގަތް ގޮތަށް ނޫނީ އެ ބޭފުޅުން އުންމީދުކުރެއްވި ގޮތަށް އަދި އެ ބޭފުޅުންނާ ބައިވެރިވެގެން އެކީގައި މަސައްކަތް ކުރި މީހުން ސިޔާސީ އިސް މީހުން ބޭނުންވި ގޮތަށް އެކަން ދި ޔަ ނަމަ ރާއްޖެ ސުންނާފަތިވީސް." ރައީސް ވިދާޅުވި އެވެ. "...ފިޔާތޮށި ކުދިންނާއި އެ ނޫން ކުލަކުލައިގެ ކުދިންނާ ދެމެދު ތަޅާފޮޅުމަކަށް ދިޔައިސް. ލޭ އޮހުރުވުމަށް ދިޔައިސް. އަދި އެކަން ހުއްޓުވަން ދެން އަންނާނީ ކޮން ބައެއް ކޮން ދިމަދިމާލަކުން ކަމެއް އެއީ އަޅުގަނޑުމެންނަށް އެނގޭ ކަމެއް ނޫން."\nރައީސް ޔާމީން ވިދާޅުވި ގޮތުގައި އެ މަނިކުފާނާ އެކު މަސައްކަތް ކުރެއްވި ބޭފުޅުންތަކެއް ވަކިވެގެން ދުރަށް ދިޔައީ އަމިއްލަ ބޭނުންތަކެއް ނުފުދިގެންނެވެ.\n"އަޅުގަނޑާ އެކީ މަސައްކަތްކޮށްފައި އެ ބޭފުޅުންގެ އަމިއްލަ މުހުތާދުތަކެއް ނުފުއްދުނީމަ އެ މީހުން އަމިއްލަ އަށް ނުކުމެގެން އެ ދިޔައީ. އެއީ އަޅުގަނޑުގެ މައްސަލައެއް ނޫން،" ރައީސް ވިދާޅުވި އެވެ.\nއިތުރު ލިޔުންތައް އައްޑޫ ސ. ހުޅުމީދޫ ޕީޕީއެމް ޕީޕީއެމް ކެމްޕޭން ރައީސް އަބްދުﷲ ޔާމީން ސ. ހުޅުދޫ\nހިތަދު އާއި މީދޫ ވެސް ބްރިޖަކުން ގުޅާލާނަން: ރައީސް


MIFCO ai BHM ge faisaa feyrunu massalaigai 8 meehaku hayyaru kohfi - vNews.mv\nމުޙައްމަދު އުސާމް 24 March 2019, 13:42\nމިފްކޯގެ ފައިސާތަކެއް ފޭރިގަތް މައްސަލައާއި ބީއެޗްއެމް ޓްރޭޑާސްގެ ފައިސާތަކެއް ފޭރިގަތް މައްސަލާގައި 8 މީހަކު ހައްޔަރު ކޮށްފައިވާ ކަމަށް ފުލުހުން މިއަދު ބުނެފި އެވެ.\nފުލުހުންގެ މީޑިއާ އޮފިސަރު ވިދާޅުވީ މިފްކޯގެ ފައިސާ ފޭރުނު މައްސަލައިގެ ތުހުމަތުގައި ކޯޓު އަމުރެއްގެ ދަށުން ހައްޔަރު ކުރީ 19 އަހަރުގެ ފިރިހެނަކާއި 23 އަހަރުގެ ފިރިހެނެއް ކަމަށެވެ. އެ ގޮތުން 19 އަހަރުގެ މީހާ ހައްޔަރު ކުރީ އިއްޔެގެ ވަގުތެއްގައި ކަމަށާއި 23 އަހަރުގެ މީހާ ހައްޔަރު ކުރީ ރޭގެ ވަގުތެއްގައި ކަމަށް އޮފިޝަލް ވިދާޅުވި އެވެ.\nމިދިޔަ ބުދަ ދުވަހު މިފްކޯގެ ވޭނެއް ބޮޑު ތަކުރުފާނު މަގުން ދަތުރު ކުރަމުން ދަނިކޮށް، ސައިކަލަކުން ދިޔަ ބަޔަކު އެ ވޭން ހުއްޓުވީ ވޭންގެ ބިއްލޫރިގަނޑު ތަޅާލާފަ އެވެ. އެ މީހުން ތިބީ މޫނު ނިވާކޮށްގެން ކަމަށް ފުލުހުން ބުނެ އެވެ.\nބީއެޗްއެމްގެ ފައިސާތަކެއް ފޭރުނު މައްސަލާގައި ވެސް ހަ މީހަކު ހައްޔަރުކޮށްފައިވާ ކަމަށް ފުލުހުން މިއަދު ވަނީ ބުނެފަ އެވެ. މި މައްސަލާގައި ހައްޔަރުކޮށްފައި ވަނީ 23 އަހަރުގެ ދެ ފިރިހެނުންނާއި 21 އަހަރުގެ ފިރިހެނަކާއި 18 އަހަރު ނުފުރޭ ތިން ކުދިން ކަމަށްވެސް ފުލުހުން ވަނީ މައުލޫމާތު ދީފަ އެވެ.\nމި މަހުގެ 10 ވަނަ ދުވަހު ސްޓޭޓް ބޭންކް އޮފް އިންޑިއާ ކައިރިން ފޭރިގަނެގެން ގެންގޮސްފައިވަނީ ބީއެޗްއެމް ޓްރޭޑާސްގެ 2.3 މިލިއަން ރުފިޔާ އެވެ. ބީއެޗްއެމްގެ ފައިސާތައް ފޭރިގަނެގެން ދިޔައީ ހެލްމެޓް އަޅައިގެން ސައިކަލުތަކެެއްގައި ދުއްވާފައި ދިޔަ ބައެއް ކަމަށް ފުލުހުން ބުނެ އެވެ.\nފަހަކަށް އައިސް މާލެ ސަރަހައްދުގައި ފޭރުމުގެ މައްސަލަތައް ވަނީ ވަރަށް ބޮޑަށް އިތުރުވެފަ އެވެ. މިކަމާ ގުޅިގެން އާންމު ފަރާތްތަކުންނާއި ވިޔަފާރިވެރިން ބޮޑެތި އަދަދުތަކުން ފައިސާ ޖަމާކުރަން ބޭންކްތަކަށް ދާނަމަ ފުލުހުންގެ އެހީތެރިކަން ހޯދުމަށް ވެސް ފުލުހުން ވަނީ އިލްތިމާސްކޮށްފަ އެވެ.


Kyle Walker goal belehetti match in City evvaruvejje - vNews.mv\nއެޓަލާންޓާ އާއި ސިޓީ ބައްދަލުކުރި މެޗުގެ ތެރެއިން ---\nކައިލް ވޯކާ ގޯލު ބެލެހެއްޓި މެޗުން ސިޓީ އެއްވަރުވެއްޖެ\nއިސްމާޢީލް ޝާހު (ކުޑަ ޝާހު) Bergamo | 07 November 2019, 06:44\nޔުއެފާ ޗެމްޕިއަންސް ލީގުގެ ގްރޫޕް ސީގައި ރޭ ޑިފެންޑަރު ކައިލް ވޯކާ ފަހުވަގުތު މެންޗެސްޓާ ސިޓީގެ ގޯލް ބެލެހެއްޓިއިރު، މި މެޗުން އެޓަލާންޓާއާ 1-1 އިން ސިޓީ އެއްވަރުވެއްޖެ އެވެ.\nމި މެޗުގެ ވަރަށް ކުރީކޮޅު ސިޓީން ވަނީ ލީޑު ނަގާފައެވެ. ގެބްރިއަލް ޖިސޫސްގެ އެހީއާއެކު މެޗުގެ ހަތްވަނަ މިނެޓުގައި މި ގޯލް ޖެހީ ރަހީމް ސްޓާލިން އެވެ. އޭގެ ފަހުން ފުރަތަމަ ހާފު ނިމުމުގެ ކުރިން ސިޓީއަށް ވަނީ ލީޑު ފުޅާކުރަން ޕެނަލްޓީއެއް ލިބިފައެވެ. އެކަމަކު ގެބްރިއަލް ޖިސޫސް ފޮނުވާލި ޕެނަލްޓީ ދިޔައީ ގޯލާ އަމާޒު ނުވެއެވެ.\nމި މެޗުގައި އެޓަލާންޓާއިން ނަތީޖާ އެއްވަރުކުރީ ދެވަނަ ހާފު ފަށައިގެން ހަތަރުވަނަ މިނެޓުގައެވެ. ގޮމޭޒްގެ އެހީއާއެކު މި ގޯލް އެޓީމަށް ކާމިޔާބުކޮށްދިނީ މާރިއޯ ޕަސަލިޗް އެވެ.\nމި މެޗުގެ ދެވަނަ ހާފު ފެށިތަނާހެން ސިޓީގެ ގޯލްކީޕަރު އެޑާސަންއަށް އަނިޔާވުމުން، ބަދަލު ގޯލްކީޕަރު ކްލައުޑިއޯ ބްރާވޯ ވަނީ ކުޅެން އަރުވާފައެވެ. އެކަމަކު މެޗުގެ 81 ވަނަ މިނެޓުގައި އޭރިއާ ބޭރުން އިލިސިޗްއަށް ކުރި ފައުލަކާއި ގުޅިގެން ރެފްރީ ވަނީ ބްރާވޯއަށް ސީދާ ރަތް ކާޑެއް ދައްކާފައެވެ.\nސިޓީގެ ބެންޗުގައި އިތުރު ގޯލްކީޕަރެއް ނެތުމުން، އެޓީަމުން ކީޕަރަކަށް ދެން އަރުވާފައިވަނީ ޑިފެންޑަރު ކައިލް ވޯކާއެވެ. އިތުރު ވަގުތުގެ ގޮތުގައި މި މެޗުގައި 8 މިނެޓުގެ ކުޅުން ދެއްކިއިރު، ވޯކާ ވަނީ ގޯލްކީޕަރެއްގެ ގޮތުގައި ދެ ސޭވުކޮށްފައެވެ.\nމި މެޗުން ސިޓީ އެއްވަރުވިއިރު، އެޓީމު އޮތީ ގްރޫޕް ސީގެ އެއްވަނައިގައި ކުޅުނު4މެޗުން 10 ޕޮއިންޓާއެކު އެވެ. ދެވަނައިގައި އޮތް ޝަޚްތާރު ޑޮނިއެސްކް އާއި ތިންވަނައިގައި އޮތް ޑީނަމޯ ޒެގްރެބް އަށް ކުޅުނު4މެޗުން ލިބިފައިވަނީ5ޕޮއިންޓެވެ. މި ގްރޫޕްގައި ރޭ ޝަޚްތާރު ޑޮނިއެސްކް އާއި ޑީނަމޯ ޒެގްރެބް ބައްދަަލުކުރި މެޗު ނިމުނީ 3-3 އިން ދެ ޓީމު އެއްވަރުވެގެންނެވެ.


Covid Ah Positivevi Thuthu Kuhjjaa Ge Dhevana Test Hedhithaa3Dhuvas, Adhives Natheejaa Nulibey!\nކޮވިޑަށް ޕޮޒިޓިވްވި ތުއްތު ކުއްޖާގެ ދެވަނަ ޓެސްޓު ހެދިތާ ތިން ދުވަސް، އަދިވެސް ނަތީޖާ ނުލިބޭ!\nއެއްމަސް ނުވާ ކުޑަ ކުއްޖަކު ކޮވިޑް19 އަށް ޕޮޒިޓިވްވެ، އެކުއްޖާގެ ދެވަނަ ޓެސްޓުގެ ނަތީޖާ ނުލިބޭތީ އާއިލާއަށް ކަންބޮޑުވުންފާޅުކޮށްފިއެވެ.\nއެނގިފައިވާ ގޮތުގައި އެކުއްޖާ އަކީ އޭޑީކޭ ހޮސްޕިޓަލުގައި ވިހި ކުއްޖެކެވެ. އެކުއްޖާ ޕޮޒިޓިވްވީ މީގެކުރިން ޕޮޒިޓިވްވި މީހަކާއި ޑައިރެކްޓު ކޮންޓެކްޓެއް ވެގެންނެވެ. އެކުއްޖާ ޕޮޒިޓިވްވި ކަމަށް އާއިލާ އަށް ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ފަރާތުން އެންގީ މިދިޔަ ހޮނިހިރު ދުވަހުގެ ހަވީރު 17:00ގައެވެ. އެ ކުއްޖާ ޕޮޒިޓިވްވުމުން ކުއްޖާގެ މަންމައާ ބައްޕަ އަދި އާއިލާ އެންމެންގެވެސް ވަނީ ސާމްޕަލް ނަގާފައެވެ. އަދި ކުއްޖާގެ ދެވަނަ ޓެސްޓެއް ހެދިއެވެ.\n"ހަތާވީސް" އާއި ވާހަކަދައްކަމުން ކުއްޖާގެ ބައްޕަ މިރޭ ބުނީ ކުއްޖާ ޕޮޒިޓިވްވެ ދެވަނަ ޓެސްޓުވެސް ނެގި ފަހުން ކުއްޖާގެ މަންމައާ ބައްޕަ އެރޭ [16 މެއި 2020] ދަންވަރު 1:30ގައި އައިސޮލޭޝަން އަށް ގެންދިޔަ ކަމަށެވެ.\n"ބޭބީ އަކީ ހައި ރިސްކު ކުއްޖަކަށް ވާތީވެ އެޗްޕީއޭ އިން ބުނީ ބޭބީ އަށޭ ބޮޑަށް ޕްރިއޯރިޓީ [އިސްކަން] ދޭނީ. ގާތްގަނޑަކަށް 12 ގަޑިއިރާއި 24 ގަޑިއިރުގެ ތެރޭގައި ނަތީޖާ ލިބޭނެ ވާހަކައާ ނަތީޖާ ލިބުމުން ހިއްސާ ކުރާނެ ވާހަކަ ބުނީ. ޖެހިގެން އައި ދުވަހު އަހަރެމެން އެޗްޕީއޭ އަށް ގުޅިން އަޕްޑޭޓެއް [ކުރިއެރުމެއް] ހޯދަން. އެކަމަކު އެރޭ ދަންވަރާއި ހަމައަށް އައިއިރުވެސް އެއްވެސް އަޕްޑޭޓެއް ނުލިބޭ،" ކުއްޖާގެ ބައްޕަ ކަންބޮޑުވެފައި ހުރެ ކިޔައިދިނެވެ.\nކުއްޖާގެ ބައްޕަ ބުނީ ކުއްޖާގެ ދެވަނަ ޓެސްޓުގެ ނަތީޖާ އެނގެން ބޭނުންވާތީ ތަފާތު އެކި ގޮތް ގޮތަށް މަސައްކަތްކުރި ކަމަށެވެ. އެގޮތުން އިތުބާރު ހުރި ފަރާތަކުން ކުއްޖާގެ ދެވަނަ ޓެސްޓުގެ ނަތީޖާ ނެގެޓިވްވެފައިވާ ކަމަށް މިއަދު ބުނި ކަމަށެވެ.\n"މިއަދު އަނެއްކާވެސް އެޗްޕީއޭ އިން ގުޅަނީ. އެޗްޕީއޭ ގުޅީވެސް އަޅުގަނޑަކަށް ނޫނީ އަޅުގަނޑު އަންހެނުން އަކަށް ނޫން. އާއިލާގެ މީހަކަށް ގުޅާފައި މިބުނަނީ، ކުއްޖާގެ މަންމައާ ބައްޕަ އަދި އާއިލާ އެންމެންގެ ނަތީޖާވެސް ނެގެޓިވްއޭ. އެކަމަކު އާއިލާއިން ކުއްޖާގެ ނަތީޖާ އެހީމަ ޖަވާބު ދިނުމަށް އިންކާރުކުރި، އަދި އިރުކޮޅެއް ވަންދެން މަޑު ކުރުމަށްފަހު މިބުނަނީ ކުއްޖާގެ ނަތީޖާ ފަހުން ހިއްސާ ކުރެވޭނެ ކަމަށް،" ކުއްޖާގެ ބައްޕަ ބުންޏެވެ.\nމިއަދު ހަވީރުވެސް ކުއްޖާގެ ނަތީޖާއާ ގުޅޭ ގޮތުން އެޗްޕީއޭ އަށް ގުޅި ކަމަށާއި ނަމަވެސް އަދި ކުއްޖާގެ ނަތީޖާ ލިބުން ލަސްވަނީ ކީއްވެގެންތޯ ސުވާލުކުރި ކަމަށް ކުއްޖާގެ ބައްޕަ ބުންޏެވެ. އޭނާ ބުނީ ފަހުން ގުޅުން ޖަވާބު ދިނީވެސް ވަރަށް "ރޫޑު" [ރުންކުރު] ގޮތަކަށް ކަމަށެވެ. އަދި ކުއްޖާގެ ނަތީޖާ ލަސްވަނީ ކީއްވެގެން ނޭނގޭ ކަމަށާއި އެ މަސައްކަތް ކުރަނީ އެހެން ޑިޕާޓުމަންޓަކުން ކަމަށް ބުނި ކަމަށްވެސް ކުއްޖާގެ ބައްޕަ ބުންޏެވެ.\n"މައްސަލައަކީ ކުއްޖާ އަކީ ޑައިރެކްޓު ކޮންޓެކްޓަކަށްވެ ކުއްޖާއަށް ފުރަތަމަ އިސްކަން ދޭނެ ވާހަކަ ބުނެފައި އަދިވެސް ކުއްޖާގެ ނަތީޖާ ނުލިބޭތީ. އަހަރެމެން މިތިބެނީ އެޗްއައިއެޗްގައި އައިސޮލޭޝަންގައި، އެކަމަކު އެޗްޕީއޭގެ ފަރާތުން އެއްވެސް ޖަވާބެއް ނުލިބޭ. އަނެއްކާ އަޅުގަނޑާއި އަޅުގަނޑު އަންހެނުންގެ ނަތީޖާވެސް ހިއްސާ ކުރީ އާއިލާ މެންބަރަކަށް، އަޅުގަނޑު ގަބޫލުކުރަނީ އަޅުގަނޑަށް ސީދާ އަޅުގަނޑުގެ އަދި އަންހެނުންގެ ނަތީޖާވެސް އެނގެން ޖެހޭނެ ކަމަށް. އެންމެ ފަހަރަކުވެސް އެޗްޕީއޭ އަކުން މިކަމާއި ގުޅިގެން ނެތް ގުޅާފައެއް،" ކުއްޖާގެ ބައްޕަ ބުންޏެވެ.\nމިދިޔަ ހޮނިހިރު ދުވަހު ނޭޝަނަލް އިމަޖެންސީ އޮޕަރޭޝަން ސެންޓަރުގައި ބޭއްވި ނޫސްވެރިންގެ ބައްދަލުވުމުގައި އެޗްޕީއޭގެ ޑޮކްޓަރު، ޑރ. ނަޒްލާ ރަފީގު ވިދާޅުވީ ވިހޭތާ އެއް މަސް ނުވާ ކުއްޖަކު ވަނީ ކޮވިޑަށް ޕޮޒިޓިވް ވެފައިވާ ކަމަށެވެ. އެ ކުއްޖާ ޕޮޒިޓިވްވިކަން އެނގުނީ އަލާމާތްތައް ފެނުމާ ގުޅިގެން އެ ކުއްޖާ ޓެސްޓު ކުރުމުން ކަމަށްވެސް ޑރ. ނަޒްލާ ވިދާޅުވިއެވެ.


Addu City in tourist guesthouse adhi hotel tharaqqee kurumah 31 kulee bin havaalu kohfi\nއައްޑޫ ސިޓީން ޓޫރިސްޓް ގެސްޓްހައުސް އަދި ހޮޓާ ތަރައްޤީކުރުމަށް 31 ކުލީ ބިން ހަވާލުކޮށްފި\n18 މާރޗް 20219months ago\nއައްޑޫ ސިޓީން ޓޫރިސްޓް ގެސްޓްހައުސް އަދި ޓޫރިސްޓް ހޮޓާ ތަރައްޤީ ކުރުމަށް ކަނޑައަޅާފައިވާ ކުލީ ބިންތަކުގެ ތެރެއިން، 31 ބިމެއް ބިޑް ކާމިޔާބުކުރެއްވި ފަރާތްތަކާ މިއަދު ހަވާލުކޮށްފިއެވެ.\nމިއަދު ހަވީރު އައްޑޫ ސިޓީ ފޭދޫ ޓޫރިޒަމް ޒޯންގައި މިކަމަށްޓަކައި ބޭއްވެވި ޚާއްޞަ ރަސްމިއްޔާތެއްގައި ބިޑް ކާމިޔާބުކުރެއްވި ފަރާތްތަކަށް، ބިންތައް ހަވާލުކޮށްދެއްވީ މި ރަސްމިއްޔާތުގެ ޝަރަފުވެރި މެހުމާނު، މިނިސްޓަރ އޮފް ޓޫރިޒަމް، ޑރ. ޢަބްދުﷲ މައުސޫމް އެވެ.\nމިގޮތުން މިއަދު ހަވާލުކުރި ކުލީ ބިންތަކުގެ ތެރޭގައި ހިމެނެނީ ހިތަދޫ ޓުރިޒަމް ޒޯންގެ ހަތް ބިމަކާއި، މަރަދޫ ޓޫރިޒަމް ޒޯނުން އެއް ބިމާއި، ފޭދޫން 12 ބިން އަދި ހުޅުދޫ އިން ނުވަ ބިމަކާއި މީދޫ ޓޫރިޒަމް ޒޯނުން ދެ ބިމެކެވެ.\nމިއަދު ހަވާލުކުރެވުނު ބިންތަކުގައި ޓޫރިސްޓް ގެސްޓްހައުސް އަދި ހޮޓާ ތަރައްޤީކޮށް ޚިދުމަތް ލަސްވެގެން ދެ އަހަރު ދުވަހުގެ ތެރޭގައި ފަށަންޖެހޭނެއެވެ.\nއައްޑޫ ސިޓީން ޓޫރިސްޓް ގެސްޓްހައުސް އަދި ޓޫރިސްޓް ހޮޓާ ތަރައްޤީ ކުރުމަށް ކަނޑައަޅާފައިވަނީ ޖުމުލަ 93 ބިމެކެވެ. މީގެ ތެރެއިން މިހާރު 31 ކުލީ ބިމުގެ ބިޑް ކާމިޔާބުކުރި ފަރާތްތަކާ ބިންތައް މިއަދު ހަވާލުކޮށްފައިވާއިރު، ބާކީ ހުރި 62 ބިމަށް ބީލަން ހުށަހެޅުއްވުމުގެ ފުރުސަތު މިހާރު ވަނީ ހުޅުވާލައިފައެވެ.


Dhunyavee balithakaai aafaaithakun dharin rahkaatherikuraa fadhain, edharin narakain rahkaatheri kuran massaikai kureybaa?: Khuthuba - vNews.mv\nދުންޔަވީ ބަލިތަކާއި އާފާތްތަކުން ދަރިން ރައްކާތެރިކުރާފަދައިން، އެދަރިން ނަރަކައިން ރައްކާތެރިކުރަން މަސައްކަތްކުރޭބާ؟: ޚުޠުބާ\nމަރްޔަމް ލީން 13 May 2022, 12:58\nދުންޔަވީ ބަލިތަކާއި އާފާތްތަކުން ދަރިން ރައްކާތެރިކުރާފަދައިން، އެދަރިން ނަރަކައިން ރައްކާތެރިކުރަން މަސައްކަތްކުރޭތޯ މިއަދުގެ ހުކުރު ޚުޠުބާގައި ސުވާލުއުފައްދައިފިއެވެ.\nމުޅި ރާއްޖޭގައި މިއަދު އިއްވި ހުކުރު ޚުޠުބާ ޚާއްސަކޮށްފައިވަނީ، "ދަރީންގެ ޢަޤީދާ ރައްކައުތެރިކުރުމަށް ތަރުބިޔަތު ދިނުން" މި މައުޟޫއަށެވެ.\nޚުޠުބާގައި ބުނެފައިވަނީ، ދަރިންނަކީ ބޮޑުވެގެންވާ ނިޢުމަތެއްކަމަށެވެ. އެއީ އެކުދިންގެ ސަބަބުން ލޮލަށް ފިނިކަންލިބި، ކުރިމަގު އުޖާލާވެ، ޙަޔާތް ބާއްޖަވެރިވާތީކަމަށެވެ. މައިންބަފައިން އެމީހުންގެ ދަރީން ތަފާތު ބަލިތަކުން ޙިމާޔަތްކުރުމަށާއި، ހަށިގަނޑުގެ ދިފާއީ ބާރު ވަރުގަދަކުރުމަށް، ވެކްސިން ޖަހައި، އޭގެ ޑޯޒުތައް ފުރިހަމަ ކުރާކަމަށާއި، ވާބައްޔާއި، އިދިފުށަށް ދަމާ ބައްޔާއި، ހޯއްގޮވާ ކެއްސުމާއި، ހިމަބިއްސާއި، ޑިފްތީރިޔާ އާއި، ކެއްސުންބަލި ފަދަ ބަލިތަކުން ރައްކާތެރިކަން، ހޯދައިދިނުމަށްޓަކައި މަސައްކަތްކުރާކަންވެސް ހުތުބާގައި ފާހަަގަކޮށްފައިވެއެވެ.\nހުތުބާގައި ވަނީ، ދަރީން، ދުންޔަވީ ބަލިތަކާއި އާފާތްތަކުން ރައްކައުތެރިކުރަން މަސައްކަތްކުރާ ފަދައިން، އައްތަޙްރީމު ސޫރަތުގެ ހަ ވަނަ އާޔަތުގައި، މާތް ﷲ އަންގަވާފައިވާ ގޮތަށް، އެދަރީން ނަރަކައިން ސަލާމަތްކުރުމަށް، އެކަށީގެންވާ މަސައްކަތެއް ކުރެވޭތޯ ސުވާލުކޮށްފައެވެ. އަދި އެކުދީން އިލްޙާދާއި، ލާދީނިއްޔަތުން ސަލާމަތް ކުރުމަށް،، ރަނގަޅު ދީނީ ތަޢުލީމެއް ދެވޭތޯވެސް ސުވާލުކޮށްފައިވެއެވެ.\nމާތް ﷲ، އެއާޔަތުގައި، އަޅުގަނޑުމެންނަށް އަމުރުކުރައްވަނީ، އަހަރެމެންގެ އަމިއްލަ ނަފްސުތަކާއި، އަހަރެމެންގެ އަނބިދަރީން ނަރަކައިންސަލާމަތްކުރުމަށެވެ! މުސްލިމް އަޚުންނޭވެ! ބައެއް މައިންބަފައިން މިއަދު ދައްކާ ވާހަކައަކީ، އެމީހުންގެ ދަރީން ކުއްލިއަކަށް ނަމާދާ ދުރުހެލިވާ ވާހަކައެވެ. ފޯނާއި ކޮމްޕިޔުޓަރުފަދަ ޒަމާނީ ވަސީލަތްތަކުގެ ތެރެއަށް ގެނބި، މާތް ﷲ ޙަރާމްކުރެއްވި ކަންތައްތަކަށް އަރައިގަންނަމުންދާވާހަކައެވެ. ކުއްލިއަކަށް މާބޮޑަށް މިނިވަންވެ، މައިންބަފައިންނަށް ނުވެސް އެނގި، ޙަޔާތުގެ ބައިވެރިޔަކު ހޯދުމުގެ މަސައްކަތްފަށް ވާހަކައެވެ. މިފަދަ ބަލިތަކާއި، ރޯގާތައް އެކުދީންނަށް މިޖެހެނީ، އެފަދަ ކަންކަމުން އެކުދީން ޙިމާޔަތްކުރުމަށް އަޅަން ޖެހޭ ހަރުދަނާ ފިޔަވަޅުތައްނާޅާތީއެވެ.\nމިކަމަށް އަޅަންޖެހޭ ފުރަތަމަ ފިޔަވަޅަކީ، އީމާންކަމުގެ ތަރުބިޔަތުދިނުމުގެ ފިޔަވަޅުކަން ފާހަގަކޮށް ހުތުބާގައި ބުނެފައިވަނީ، ތަރުބިޔަތު ދޭންވާނީ އޯގާވެރިކަމާއި ލޯތްބާ އެކުގައިކަމަށެވެ. ޅަދަރީން ލައްވާ ގަދަކަމުން ނަމާދުކުރުވައި، ރޯދަހިއްފުއްވާ ނަމަ އެކުދިން އެކަންކަން ކުރާނީ ކުރާ ހިތަކުންނޫންކަމަށެވެ. އޭރުން އެކުދީން ބޮޑުވަމުން އެއަންނަނީ، ބިރުވެރި މާޙައުލެއްގައިކަން ހުތުބާގައި ވަނީ ފާހަގަކޮށްފައެވެ. އަދި އޭގެ ނަތީޖާއަކަށްވާނީ، ދީނަށް ނަފްރަތުކުރުންކަމަށް ބުނެފައިވެއެވެ.\nއިސްލާމްދީން އަޅުގަނޑުމެންނަށް ގޮވައިލަނީ، އޯގާވެރިކަމާއި، ލޯތްބާއި، ކުލުނާއެކު، ދަރީންނަށް ދީނީ ތަރުބިޔަތުދިނުމަށެވެ. ކީރިތި ރަސޫލާ އަންގަވާފައިވަނީ، ހަތް އަހަރުގައި، އެ ކުދީންނަށް ނަމާދު ކުރުމަށް އަމުރުކުރުމަށެވެ. ރިވެތި ނަމޫނާ ދައްކައިގެން އެކުދިން ތަރުބިޔަތުކުރުމަށެވެ. ބައްޕައަށް އިޙްތިރާމުކުރުމަށް ބުނާ ބައްޕަ، މަންމައާ ޒުވާބު ކުރާތަން ފެންނަނަމަ ދަރިންނަށް އިޙްތިރާމުގެ ފިލާވަޅެއް ނުލިބޭނެއެވެ. މަންމަ ދެކެ ލޯބިވުމަށް ބައްޕަ ބުނާއިރު، މަންމަގެ މައްޗަށް ބައްޕަ އަނިޔާވެރިވާ މަންޒަރު ފެންނަނަމަ، ކުއްޖާގެ ނަފްސުގައި ބިންވަޅު ނެގެމުންދާނީ ނޭދެވޭ އަސަރުތަކެކެވެ. މުސްލިމް އަޚުންނޭވެ! ބައެއް ފަހަރަށް ދަރީންގެ އަތަށް ލަގަން ދޫކޮށްލާ މައިންބަފައިންވެސް ފެނެއެވެ. އެމީހުން ދަރީންނަށް ބޭނުންވާ ކޮންމެ އެއްޗެއް ހޯދައިދެއެވެ. އެމީހުން އެކުދީންގެ ގާތުގައި ބުނަނީ، ދަރިފުޅު ރަނގަޅަށް ކިޔަވަންޏާ މައްސަލައެއްނެތެވެ. އެފަދަމައިންބަފައިން، ދަރީންނަށް ތިލަފަތްހަމަ ތަރުބިޔަތެއް ދިނުމަށް ފަރުވާލެއް ނުބަހައްޓައެވެ. އީމާންކަމާއި، އަޚްލާޤީ ތަރުބިޔަތަކަށް، އެއްވެސް ސަމާލުކަމެއްނުދެއެވެ.\nހުތުބާގައި އިތުރަށް ބުނެފައިވަނީ، ދަރީންނަށް އުނގަންނައިދޭންޖެހޭ ކަންތައްތަކުގެ ތެރޭގައި ޤަޝާޤަދަރަށް އީމާންވުން ހިމެނޭކަމަށާއި، މައިންބަފައިން ދަރީންނަށް ދަސްކޮށްދޭންޖެހޭ އަޚްލާޤީ ފިލާވަޅުތަކުގެ ތެރޭގައި، އެކުދީން ތެދުބަސް ބުނުމަށް އާދަކުރުވައިއެކަމަށް ތަމްރީނު ދިނުން ހިމެނޭކަމަށެވެ. ތެދުބަސް ބުނަން އާދަވާ ދަރިން ދަސްވެނިވާނީ ޞިއްދީޤުންގެ މަތިވެރި ސަނަދު ލިބިގެންކަމަށްވެސް ބުނެފފައިވެއެވެ.\nދަރީންނަށް ރަނގަޅު ތަރުބިޔަތެއް ދެވޭނީ، ޢަމަލީ ހެޔޮ ނަމޫނާއިންކަމަށާއި، ލޯތްބާއި، އޯގާވެރިކަމާއި، ކުލުނުގެ ވެށްޓެއްގައި، ދަރީން ތަރުބިޔަތުކޮށް، ހަރުކަށިކަމާއި، ހިތްހަރުކަމާ ދުރުވެގެންކަން ހުތުބާގައި ވަނީ ފާހަގަކޮށްފައެވެ.


އިންޑިގޯގެ އާމްދަނީ ދަށްވެ 10 އިންސައްތަ މުވައްޒަފުން ވަކިކުރަނީ - DhiDaily\nއިންޑިގޯގެ އާމްދަނީ ދަށްވެ 10 އިންސައްތަ މުވައްޒަފުން ވަކިކުރަނީ\nއިޤްތިޞާދަށް ކޯވިޑް-19ގެ ސަބަބުން މަރިމަތިވި ގެއްލުންތަކާއި ގުޅިގެން އިންޑިއާގެ އެންމެ ބޮޑު އެއަރލައިން ”އިންޑިގޯ“ގައި މަސައްކަތްކުރާ މުވައްޒަފުންގެ ތެރެއިން 10 އިންސައްތަ މުވައްޒަފުން އެކި މަޤާމް ތަކުން ވަކިކުރަން ނިންމައިފިއެވެ.\nކޯވިޑްއާ ގުޅިގެން އިންޑިގޯގެ އާމްދަނީ ވަރަށް ބޮޑަށް ދަށްވެފައިވާ ކަމަށާއި އެހެންވުމުން ޚަރަދުތަކުން 533 މިލިއަން ޑޮލަރު އުނިކުރުމަށް ނިންމާއި 10 އިންސައްތަ މުވައްޒަފުން މަދުކުރަން ނިންމާފައިވާކަމުގެ މަޢުލޫމާތުލިބެއެވެ. އެއީ 24 ހާސް މުވައްޒަފުންގެ ތެރެއިން ގާތްގަނޑަކަށް 2400 މުވައްޒަފުންނެވެ. އެއަރލައިން މާކެޓްގެއި 48.9 އިންސައްތަ ހިއްސާކުރާ އިންޑިގޯ އެއަރލައިން ވޭތުވެދިޔަ 10 އަހަރު ހިންގާފައިވަނީ ފައިދާގައެވެ.\nއެއަރލައިންގެ އޮޕަރޭޝަން ހުއްޓާނުލާ ކުރިއަށްގެންދެވެން އޮތީ އުނދަގޫ ފިޔަވަޅުތަކެއް އަޅައިގެންކަމަށާއި އެހެން ނޫންނަމަ އެއަރލައިންގެ އުދުހުންތައް ބޭއްވުމަކީ ނާދިރުކަމެއް ކަމަށް އިންޑިގޯގެ މެނޭޖްމަންޓުން މިޑިޔާ ރިޕޯޓް ތައްބުނެއެވެ.\nއިންޑިއާގެ އެންމެ ބޮޑު އެއަރލައިނުން މުވައްޒަފުން މަދުކުރުމަށް ނިންމާފައިވާއިރު އެއާރލައިން އިންޑަސްޓުރީގައި ނަން މަޝްހޫރު ގިނަ ކުންފުނިތަކަކުން ވެސް މިފަދަ ފިޔަވަޅުތައް އަޅަމުންދެއެވެ.


New normal ge vaguthu jehihjje!\nކޮވިޑް-19 ޑްރިލް---- ފޮޓޯ: ރާއްޖެ އެމްވީ\nނިއު ނޯމަލްގެ ވަގުތު ޖެހިއްޖެ! ތައްޔާރުބާ؟\n27 މޭ 2020 - 19:21:54\nކޮވިޑް-19 އިން ރައްކާތެރިވުމަށް އަޅާފައިވާ ލޮކްޑައުންގެ ފިޔަވަޅަށް ލުއި ދިނުމަށް ރާއްޖޭއިން ވެސް ވަނީ ނިންމާފައެވެ.\nނަމަވެސް ސުވާލަކީ ނިއު ނޯމަލް އަށް ތައްޔާރީ ކިހާ ވަރަކަށްތޯއެވެ؟ ދައުލަތާ ރައްޔިތުން ނިއުނޯމަލް އަށް ތައްޔާރުތޯ އެވެ؟\nޖަވާބަކީ އާއެކެވެ. ތާއަބަދު ގޭގަައި ތިބުމަކީ އިންސާނުން ދުނިޔޭގައި ލެއްވީއްސުރެ ކުރިކަމެެއް ނޫނެވެ.\nނިއު ނޯމަލް އަކަށް ދާއިރު އެއީ ކީއްވެ ކުރާކަމެއްތޯ ވިސްނާލަން ޖެހެއެވެ.\nސިއްހަތަކީ އިންސާނާ ދުނިޔޭގައި ދިރިދެމިވުމަށް ކޮންމެހެން ބަލަހައްޓައި ގެއްލުމެެއް ނުމެދީ ގެންގުޅެންޖެހޭ އަމާނާތެކެވެ. ހަމަ އެހެންމެ ސިއްހަތު ރައްކާތެރިކުރިމަށް އިންސާނާ ކުރަންޖެހޭ ކަންތައްތަކެއް ވެސް ވެއެވެ. އެ ކަންކަން ކުރުމަށް މިއަދު އިންސާނީ ދިރިއުޅުން ރާވާލެވިފައިވާގޮތުން އަގެެއް ދައްކަންޖެހެއެވެ. ނޫންނަމަ ވަގުތުތަކެެއް ހޭދަކުރަންޖެހެއެވެ. މާނައަކީ ދިރިއުޅުމަކީ މިއަދު އަގު ބޮޑު އެެއްޗެކެވެ.\nއިންސާނުން ދުނިޔޭގައި އުޅުމަށް އިގްތިސާދުވެސް ހިނގަން ޖެހެެއެވެ. ހަމަ އެހެންމެ ސިއްހަތުވެސް ބަލަހައްޓަންޖެހެއެވެ.\nމާނައަކީ ސިއްހަތާ އެކު އިގްތިސާދުވެސް ހިނގައިގެން ނޫނީ އިންސާނުނަށް ދިރިނޫޅެވޭނެއެވެ.\nނިއު ނޯމަލަށް މި ދަނީވެސް މި ސަބަބަށްޓަކައެވެ. ސިއްހަތާއި އިންސާނީ ދިރިއުޅުން އާރާސްތުކުރިމަށް މަސައްކަތްތަކެވެސް ކުރަންޖެހޭތީއެވެ.\nނިއު ނޯމަލުގައި ސަރުކާރާއި އެެއްވަރަށް ރައްޔިތުންވެސް ހޭލުންތެރިވާންޖެހެއެވެ.\nލޮކް ޑައުންއަށް ލުއި ދިނުމަށް ޑަބްލިއު އެޗްއޯއިން ވަނީ ގައިޑުލައިނެއް ކަނޑައަޅާފައެވެ. އެ ގައިޑުލައިނުގައި ލުއި ދޭއިރު ހަ ކަމެއް ހާސިލުކުރަންޖެހެއެވެ.\nލޮކްޑައުނަށް ލުއި ދެނީ " އަޖުމަ ބެލުމަށް " ކަމަށް ދެއްކުމަށް ވެސް ބަޔަކު މަސައްކަތް ކުރެއެވެ. ނަމަވެސް ހަގީގަތަކީ ސަރުކާރުން އަންނަނީ ޑަބްލިއުއެޗްއޯގެ ގައިޑުލައިންތަކަށް ބަލަައިގެން ލުއި ދިނުމުގެ މަސައްކަތް ކުރަމުންނެވެ.\nމިވީތަނަށް ސަރުކާރުން މަސައްކަތް ކުރީވެސް އެގޮތަށެވެ.\nކޮވިޑް-19 މުޅި ދުނިޔޭގެ އެކި ސަރަހައްދުގައި ފެތުރެން ފެށުމާއެކު ހުރިހާ ގައުމުތަކުންވެސް ރައްކާތެރިކަމުގެ ފިޔަވަޅުތައް އަޅަންފެށިއެވެ. އެގޮތުން ލޮކްޑައުން އިއުލާނުކޮށް ވަރުގަދަ ފިޔަވަޅުތަކެއް އަޅައި ބަލިން އަރައިގަތުމަށް މެދު ނުކެނޑި މަސައްކަތްކުރި އެވެ.\nދިވެހި ރާއްޖޭގައިވެސް ކޮވިޑް-19 އިން ރައްކާތެރިވުމަށް ފިޔަވަޅުތައް ވަރުގަދަކުރެވި މުޅި ގައުމު ފުރަބަންދު ކުރެވުނެ އެވެ. އެގޮތުން މި ހާލަތުގައި ޒަރޫރީ ބޭންނުންތަކަށް ފިޔަވައި މަގުމައްޗަށް ނުކުތުން މަނާކުރެވިފައިވާއިރު ގަވައިދާ ހިލާފަށް މަގުތަކަށް ނުކުންކަން މީހުންނަށް ފުލުހުން ފާރަވެރިވެ ގަވައިދާ ހިލާފަވާ މީހުން ހައްޔަރުކުރެވުނެވެ. އަދި ގިނަ މީހުން ޖޫރިމަނާ ކުރެވުނެވެ.\nކޮންމެއަކަސް ބަލިން ރައްކާތެރިވުމަށް އިޖުތިމާއީ ގައިދުރުކަން ބެހެއްޓުމަށް އެކި ގައުމުތަކުގައި ދަނީ ލުއި ދެމުންދާއިރު ރާއްޖޭގައި އަޅާފައިވާ ލޮކްޑައުންގެ ފިޔަވަޅުތަކަށް ލުއިތަކެއް ދިނުމަށް ނިންމާފައިވާކަމަށް އެންމެ ފަހުން ގައުމާ މުހާތަބުކުރައްވާ ރައީސް އިބްރާހިމް މުހައްމަދު ސޯލިހު ދެއްވި ހިތޯބުގައި ވިދާޅުވެފައިވެ އެވެ.\nއެގޮތުން މާލެ ސަރަހައްދުގައި އިއުލާންކުރި ލޮކްޑައުނުގެ ސަބަބުން ރަނގަޅު ނަތީޖާތަކެއް ފެންނަކަން ފާހަގަކުރައްވާ ރައީސް ވިދާޅުވީ ބަލި މާލެއިން ފުރަތަމަ ފެނުން ދުވަސްވަރު ބަލި ޖެހޭ މީހާ ކޮންޓެކްޓްވާ މީހުންގެ އަދަދު ވެސް ބޮޑުތަނުން އިތުރު ކަމަށާއި އެކަމަކު ފަހުން ވަރަށް ބޮޑަށް މަދުކުރެވިފައިވާ ކަމަށެވެ.\n"ދުނިޔޭގެ އެހެން ގައުމުތަކަށް މި ބަލި އެތެރެވިތާ ކުރީކޮޅު އެފަދަ ފިޔަވަޅުތައް ނޭޅުމުގެ ސަބަބުން، މިހާރު އެ ގައުމުތައް އުފުލަމުންދާ އުނދަގޫތައް އަޅުގަނޑުމެން އެންމެނަށްވެސް އެބަ ފެނޭ،" ރައީސް ސޯލިހު އެންމެ ފަހުން ގައުމާ މުހާތަބުކޮށް ވިދާޅުވި އެވެ.\nލޮކްޑައުންއަށް ލުއިދިނުމަށް ސަރުކާރުން ތައްޔާރުވަމުން އަންނައިރު ލުއި ދިން ގައުމު ތަކުން ތަޖުރިބާކުރި ހިތި ތަޖުރިބާއިން ފިލާވަޅު ދަސްކުރުން މުހިންމެ އެވެ.\nލޮކްޑައުންގެ އަމުރާ ހިލާފުވީ ރާއްޖޭގެ އާބާދީގެ ކުޑަ އިންސައްތައެކެވެ. އެ ބަޔަކާމެދު ވެސް ފުލުހުން ވަނީ ފިޔަވަޅު އަޅާފައެވެ. މިހެންކަމުން ނިއު ނޯމަލްގައި ވެސް ދިވެހިން ބަސް އަހާނެކަމާ މެދު ޝައްކެއް ނުކުރަމެވެ.\nލޮކްޑައުނަކީ ނިއުނޯމަލަށް ދާން ލިބުނު ހިއްވަރެކެވެ. ފިލާވަޅެކެވެ.\nނިއު ނޯމަލްއަކަށް ދާއިރު ސަރުކާރު ހުޅުވައި އިޖުތިމާއީ ގައިދުރުކަން ބެހެއްޓުމަށާއި މާސްކް އެޅުމާއި ޝިފްޓަށް ޑިއުޓީކުރުމަށް ވަނީ އިރުޝާދު ދީފައެވެ.\nހަމަ އެހެންމެ އެއް ޑިޕާޓްމެންޓުގައި ގިނަ އަދަދެއްގެ ސްޓާފުން ތިބޭއިރު ދުރުދުރުގައި ތިބުން ފަދަ ކަންކަން ނިއުނޯމަލްގެ ތެރެއިން ގަވާއިދެއްގެ ގޮތުގައި ތައާރަފްވާނެއެވެ.\nލޮކްޑައުނުން ލުއި ދިނުމުން ބައްޔަށް ޕޮޒިޓިވްވާ މީހުން ގިނަވުމާއި ގުޅިގެން ދުނިޔޭގެ ސިއްހަތު ޖަމިއްޔާއިން ވަނީ ލުއި ދިނުމަށް ގައިޑްލައިނެއް އެކުލާވާލަައިފައެވެ. އެގޮތުން އެ ގައިޑްލައިނުގާ ވާ ހަކަމަކީ؛\n1. ފެތުރުން ހުއްޓުމަށް އަޅާފައިވާ ފިޔަވަޅުތައް ހަރުދަނާކުރުން\n2. ސިއްހީ ހިދުމަތުގެ ކެޕޭސިޓީ އިތުރުކުރިން\n3. ނުރައްކާ ބޮޑު މީހުންގެ ސަލާމަތައް އިތުރު ފިޔަވަޅުތައް އެޅުން\n4. ވަޒީފާގެ މާހަައުލު ރައްކާތެރިކުރުން.\n5. ޕަސެންޖަރުން ސްކްރީން ކުރުން\n6. އާންމުންގެ ބައިވެރިވުން އިތުރުކުރުން\nމި ހަ ކަންތަކަށްވެސް ސަރުކާރުން އަންނަނީ ތައްޔާރުވަމުންނެވެ.\nގައުމު ތަކުން އަޅާފައިވާ ފިޔަވަޅުތަކާއި ލޮކްޑައުންގެ އަމުރަށް ލުއި ދިނުމުގައި ޑަބްލިއުއެޗްއޯގެ ގައިޑްލައިނަށް ތަބާނުވެެއްޖެނަމަ ގެއްލުން ވާނެކަމަށް އެ ޖަމިއްޔާއިން ބުނެއެވެ.\nނަމަަވެސް ނިއުނޯމަލަށް ދިއުމަށް ރާއްޖެއިން ވާންޖެހޭ ތައްޔާރިތައް ވަމުންދާއިރު ރޭ ބޭއްވި ޕްރެސް ކޮންފަރެންގައި ޑރ . އަފްޒަލް އިބްރާހިމް ވިދާޅުވީ އެކަން ކުރުމުގައި އަމަލުކުރަނީ ޑަބްލިއުއެޗްއޯގެ އެކުލާވާލާފައިވާ ގައިޑްލައިނާ އެއްގޮތައްކަމަށެވެ. އަދި ނިއު ނޯމަލްއަށް ދާނީ އެއްކޮން ރަނގަޅުވުން ނޫންކަމަށް ފާހަގަކުރެއްވި އެވެ.\n"ޑރ އަފްޒަލް : ދުވާލަކަށް 50 ކޭސް ފެނުމަކީ މިފަދަ ބައްޔަކަށް ބާލާއިރު މަތީ ނަންބަރެއް ނޫން. އިންފުލުއެންޒާކަހަލަ ބައްޔެެއްގަ މާލެފަދަ އާބާދީއެެއް އޮންނަތަނެއްގަ 50 އެއީ މަތީ ނަންބަރެެއް ނޫން. އަޅުގަނޑުމެން އެންމެންވެސް ބޭނުންވާނެ0ނުވަތަ5ވަރަކަށް މީހުންނަށް އެކަނި މައިތިރިވީމާއޭ ލުއިތަކެއް ދޭންޖެހޭނީ. އެހެން ނަމަވެސް ފޭޒް ތަކަކަށް ބަހާލައިގެން ކުރިއަށް ދިއުމިން އަސްލު ނޯމަލްއަކަށް ދިއުމުގެ ދަތުރު އަޅުގަނޑުމެންނަށް ފެށޭނެ އެނގޭތޯ. ނިއު ނޯމަލްއަކަށް ދާއިރު ބަލާނީ އެންމެ ރަނގަޅު ހިސާބަކަށް ދިޔާމަ ނޫނޭ. އަޅުގަނޑިމެން ބަލަންޖެހޭނީ ވަކި ލެވަލެއްގަ ހިފޭއްޓިފަ ހުންނަކަހަލަ އަލާމާތަކެެއް ފެނުނީމަ އެހިސާބުން ދެން އިން ސްޓެޕަށް މިދަނީ. ލޮކްޑައުނެއްގެ ތެރޭ ތިބެގެން ފަސޭހަތަކެއް މިދެނީ ދީފަ އަނެއްކާ ވެސް އަޅުގަނޑުމެން ބަލަމުން ގޮސްފަ އަންނާނެ ހަމަ ދެވަނަ ފޭޒް އަކަށް ދިއުމުގެ އަލާމާތްތަކެއްވެސް. އެކަމަށް ޑަބްލިއުއެޗްއޯއިން ކަނޑައަޅާފަވޭ އަލާމާތްތަކެއް" ރޭ ބޭއްވި އެންއޯސީގެ ބައްދަލުވުމުގައި ޑރ. އަފްޒަލް ވިދާޅުވި އެވެ.\nނިއު ނޯމަލް އަކީ ބިރު ގަންނަންވީ ކަމެއް ނޫނެވެ. އަބަދު ހުންއަންނާނެކަމަށް ރަޖާލައިގެން ތިބުމަކީ ވާނެކަމެއް ނޫނެވެ. އެޗްޕީއޭއިން ލަފާ ކުރާގޮތުން ލޮކްޑައުންގައި ތިއްބަސް ޑެލިވަރީ ކުރާ މީހުންގެ ކިބައިން ގޭގެއަށް ބަލި ވަންނާނެއެވެ. ލޮކްޑައުންގައި ތިއްބަސް ޖުލަައިމަހުގެ ތެރޭގަައި ގޭބިސީތަލުން ސާޖަކަށް ދާނެއެވެ.\nމިހާރު މިތިބީ ކަނޑުވެފަައެވެ. ދެން ބިރު ނުގަންނާށެވެ. ކޮވިޑްއާމެދު ކަނު ލޮލަކުން ދެކެން ވެެއްޖެނަމަ ފެތުނު އޮޑީގެ ރިޔާ ދަށުވާނެއެވެ.\nމަންޒިލަށް ވާސިލުވުމަށް ފަތާފައިވެސް މަސައްކަތް ކުރަންޖެހެއެވެ.\nނިއުނޯމަލްގެ ބޭނުން ހިފަައިގެން ކުރީގެ ދިރިއުޅުމަށް ވާސިލުވެވޭނެއެވެ. ދިވެހިންނަށް މިކަންވާނެއެވެ!


Syria hanguraama ah dhiya Australia meehehge dharin aburaa gaumah gendhanee\nހާލިދް ޝަރަފް-- ފޮޓޯ: ޓްވިޓާ\n24 ޖޫން 2019 1 ކޮމެންޓް\nސީރިއާގެ ރެފިއުޖީ ކޭމްޕްތަކުގައި ދިރިއުޅެމުން ދިޔަ އޮސްޓްރޭލިއާގެ އަށް ކުދިން ސަލާމަތްކޮށްފި\nއިސްލާމިކް ސްޓޭޓް (އައިއެސް)އާ ގުޅުމަށް އޮސްޓްރޭލިއާ އިން ސީރިއާ އަށް ދިޔަ ހަނގުރާމަވެރިއެއް ކަމަށްވާ ހާލިދް ޝަރަފް ގެ ދަރިން ސީރިއާގެ ރެފިއުޖީ ކޭމްޕްތަކުގައި ދިރިއުޅެމުން ދަނިކޮށް ސަލާމަތްކޮށްފި އެވެ.\nއެ ކުދިން ސީރިއާ އިން ނެރިފައި ވަނީ އޮސްޓްރޭލިއާގެ ސަރުކާރާއި އެހީދޭ ޖަމާއަތްތަކުން ގުޅިގެން ހިންގި ސިއްރު އޮޕަރޭޝަނެއްގަ އެވެ.\nއެ އޮޕަރޭޝަންގައި އޮސްޓްރޭލިއާގެ ޔަތީމް އަށް ކުދިން ވަނީ ސީރިއާ އިން ސަލާމަތްކޮށްފަ އެވެ. އޭގެ ތެރޭގައި ހާލިދް ޝަރަފް ގެ ދަރިންނާއި ކާފަ ދަރިން ހިމެނެ އެވެ. އަދި އައިއެސް ހަނގުރާމަވެރިއެއް ކަމަށްވާ ޔާސިން ރިޒްވިކް ގެ ޔަތީމް ތިން ކުދިން ހިމެނެ އެވެ.\nއޮސްޓްރޭލިއާގެ ބޮޑު ވަޒީރު ސްކޮޓް މޮރިސަން ވިދާޅުވީ، ހަނގުރާމަ އަށް މައިންބަފައިން އަމިއްލަ ދަރިން ގެންދިއުމަކީ ގަބޫލު ކުރެވޭނެ އަމަލެއް ނޫން ކަމަށެވެ. އެކަމަކު މައިންބަފައިން ގެ ކުށްތަކަށް ދަރިންނަށް އަދަބު ނުދެވޭނެ ކަމަށް އެމަނިކުފާނު ވިދާޅުވި އެވެ.\nއޭގެ އިތުރުން އެ އޮޕަރޭޝަންގެ އެންމެ މުހިއްމު ކަމަކަށްވީ އޮސްޓްރޭލިއާގެ ގައުމީ ސަލާމަތާއި، ރައްޔިތުންގެ ރައްކާތެރިކަން ކަމުގައި ސްކޮޓް ވަނީ ވިދާޅުވެފަ އެވެ.\nހާލިދް ޝަރަފްގެ ދަރިން ސީރިއާ އަށް ގެންގޮސްފައި ވަނީ 2014 ވަނަ އަހަރު އެ ކުދިންގެ މަންމަ ތާރާ ނެޓްލްޓަން އެވެ. ހާލިދް ވަނީ އޭގެ އެތައް މަހެއް ކުރިން އޭނާގެ ބޭބެގެ ޕާސްޕޯޓް ބޭނުންކޮށްގެން ސީރިއާ އަށް ގޮސްފަ އެވެ.\nހާލިދްގެ ދަރިންގެ ތެރެއިން އެންމެ ދޮށީ ދަރި އަކީ އުމުރުން 17 އަހަރުގެ ޒައިނަބް އެވެ. ޒައިނަބް މިވަގުތު ބަލިވެއިން އިރު ދެ ދަރިންވެސް އެބަ ތިއްބެވެ. ޒައިނަބްގެ އިތުރުން އޭނާގެ މަންމަ އާއެކު ސީރިއާ އަށް ގޮސްފައި ވަނީ އަންހެން ކޮއްކޮ ހޯޑާ އަދި ފިރިހެން ކޮއްކޮ ހަމްޒާ އެވެ.\nއެކުދިންގެ މަންމަ ތާރާ ނެޓްލްޓަން ނިޔާވެފައި ވަނީ 2015 ވަނަ އަހަރު ޖެހުނު ބައްޔެއްގެ ސަބަބުންނެވެ. އަދި ބައްޕަ ހާލިދް ޝަރަފް ނިޔާވެފައިވާ ކަމަށް ގަބޫލު ކުރެވެނީ 2017 ވަނަ އަހަރެވެ.\nސީރިއާ ރެފިއުޖީ ކޭމްޕަތަކުން ސަލާމަތްކުރެވުނު އަށް ކުދިން ވެސް އެނބުރި ގައުމަށް ދިޔުމުގެ އިންތިޒާމްތައް ހަމަޖެހިފައިވީ ނަމަވެސް، ޒައިނަބް ވިހެއުމާއި ގާތްވެފައި ވާތީ އޭނާ ގައުމަށް ދިއުން ކުޑަކޮށް ލަސްވާނެ އެވެ.\nލަފާ ކުރެވޭ ގޮތުގައި މިހާރުވެސް 8000 އަށް ވުރެ ގިނަ އަންހެނުންނާއި ކުޑަކުދިން ސީރިއާގެ ރެފިއުޖީ ކޭމްޕްތަކުގައި ދިރިއުޅެމުން ދެއެވެ.\nއޮސްޓްރޭލިއާ އައިއެސް ސީރިއާ\nމިކުދިންގެ ވާހާކަގެނެސްދިން ޑޮކިއުމެންޓްރީއެއް ބެލިން. ވަރަށް ހާލުގައުޅެފަ ތިޔަ ސަލާމަތްވީ. އެކުދިންގެ ބައްޕަ އެއާއިލާ ތިވަޅުގަނޑަށް ވައްޓާލީ. ވަރަށް ބޮޑު ގުރުބާނީއެއް އެކުދިންގެ މާމަވި. އޮސްޓްރޭލިޔާ ސަރުކާރަށް އާދޭސްކޮށް އެކުދިންނަށް ރައްކާތެރިކަން ހޯދައިދިނުމަށް.


Isles - Raiymandhoo\nM. Raiymandhoo | LD0786\nމީހުން ދިރިއުޅޭ ރަށެއް | ޗާޓުން ބައްލަވާ\nރަތްމަންދޫ ކައުންސިލްގެ އިދާރާ:\nރަތްމަންދޫ ކައުންސިލް އިދާރާ(ރަތްމަންދޫ އޮފީސް) އިމާރާތަކީ 1983 ވަނަ އަހަރު ބިނާ ކޮށްފައިވާ އިމާރާތެކެވެ.\nރަތްމަންދޫ މެޖިސްޓްރޭޓް ކޯޓް:\nފެނަކަ ރަތްމަންދޫ ބްރާންޗް:\nރަތްމަންދޫގައި މިހާރު ކަރަންޓް ދިނުމަށް ބޭނުން ކުރަމުންދާ އިންޖީނުގޭގެ އިމާރާތަކީ 1997 ވަނަ އަހަރު ބިންގާ އަޅައި 1998 ވަަނަ އަހަރުން ފެށިގެން ޚިދުމަތް ދެމުންދާ އިމާރާތެކެވެ. ކުރިން ރައްޔިތުން އިންޖީނުގެ ހިންގަމުން ދިޔަޔަސް ފަހުން ވަނީ ފެނަކަ ކޯޕަރޭޝަންގެ ދަށަށް ރަތްމަންދޫ އިންޖީނުގެ ބަދަލުކޮށްފައެވެ\nރަތްމަންދޫ ހެލްތް ސެންޓަރ:\nސަރުކާރުން ރަތްމަންދޫގައި ހެލްތް ޕޯސްޓެއް ޤާއިމްކޮށް ޙިދުމަތް ދޭން ފަށާފައިވަނީ 2008 ވަނަ އަހަރުގައެވެ. ފަހުން ރަތްމްނދޫ ހެލްތް ޕޯސްޓް ސިއްޙީ މަރުކަޒަކަށް ވަނީ ބަދަލުކޮށްފައެވެ. މިހާރު ރަތްމަންދޫ ސިއްޙީ މަރުކަޒުގައި ޑޮކްޓަރަކާއި2ނަރުހުން ތިއްބަވައެވެ.\nދިރާގު ގެ ބޭނުމަށް ދޫކޮށްފައިވާ ބިން:\nރަތްމަންދޫގައި ދިރާގަށް ދޫކޮށްފައިވާ ބިމުގައި އިމާރާތެއްގެ އިތުރުން ޓަވަރެއް ޤާއިމް ކޮށްފައި ހުރެއެވެ.\nރަތްމަންދު ފުޓުބޯޅަ ދަނޑު:\nރަތްމަންދޫގައި ފުޓުބޯޅަ ދަނޑެއްގެ ގޮތުގައި ފުރަތަމަ ބިމެއް ކަނޑައަޅަފައިވަނީ 1985 ވަނަ އަހަރުގައެވެ. އޭރު ދޫކޮށްފައިވާ ބިމުގެ ބޮޑުމިނަކީ 300*210 ފޫޫޓެވެ. ޖުމްލަ (63،000 އަކަފޫޓު)\nރަތްމަންދޫ މިސްކިތް(މަސްޖިދުއް ނަޙްޟާ) ގެ އިމާރާތުގެ ބިންގާ އަޅާފައިވަނީ 1998 ވަނަ އަހަރުގެ ފެބްރުއަރީ މަހުގެ 11 ވަނަ ދުވަހުގައެވެ. އަދި މިސްކިތުގެ މަސައްކަތް ނިމި، މިސްކިތް ހުޅުވާފައިވަނީ 2001 ވަނަ އަހަރުގެ ޑިސެމްބަރު މަހުގެ 28 ވަނަ ދުވަހުގައެވެ.\nރަތްމަންދޫގައި މިހާރު މީހުން އަރާފޭބުމާއި، މުދާ އަރުވައި ބާލައި ހެދުމަށް ބޭނުން ކުރަމުންދާ ޖެޓީއަކީ 2018 ވަނަ އަހަރު ޤާއިމްކޮށްފައިވާ ކޮންކްރިޓް ޖެޓީއެކެވެ. ޖެޓީގެ ބައެއް މަސައްކަތް ނިމިފައި ނެތް ނަމަވެސް ޖެޓީގެ މަސައްކަތުގެ ބޮޑު ބައެއް ވަނީ ނިމިފައެވެ.\nރަތްމަންދޫ ސްކޫލް ނުވަތަ އޭރުގެ ނަމުންނަމަ "ރަތްމަންދޫ މަކުތަބު" އަކީ 1988 ވަނަ އަހަރު ހުޅުވަާފައިވާ ސްކޫލެކެވެ.\nރަތްމަންދޫ ހުޅަނގު ފަރާތުގެ އަތިރިމަތި:\nރަތްމަންދޫ އަކީ ރާއްޖޭގެ ގިނަ ރައްތަކެކޭ އެއްފަދައިން ރައްގިރުމުގެ މައްސަލަ ވަރަށް ބޮޑަށް ކުރިމަތިވެފައިވާ ރަށެކެވެ. ރަށް ގިރުމުގެ ސަބަބުން ރަށުގެ ހުޅަނގު ފަރާތުގެ އަތިރިމަތީގައި ހުރި އެތައް ރުއްގަހެއް ވެއްޓި، ރަށުގެ މޫނުމަތި ވަނީ ވަރަށް ބޮޑަށް ހަޑިވެފަެއެވެ.\nK01 ދިއްގަރު ދާއިރާ\nޕޯސްޓް ކޯޑު: 11010\nބިމުގެ ބޮޑުމިން: 22.10 ހެކްޓަރ\nމިރަށަކީ "ރުއްގަލުބޭސް" ވެރިކަމަށް މުޅި ރާއްޖެއަށް މަޝްހޫރު ރަށެކެވެ. މިރަށުގެ ރައްޔިތުން އާމްދަނީ ހޯދުމަށް މައިގަނޑު ގޮތެއްގައި ކުރާ މަސައްކަތްތަކުގެ ތެރޭގައި މަސްވެރިކަމާއި ދަނޑުވެރިކަން ހިމެނެއެވެ. އަދި ދައުލަތުގެ އެކި މުއައްސަސާތަކާއި އަމިއްލަ ކުންފުނިތަކާއި ވިޔަފާރިތަކުގެ ވަޒީފާގެ ފުރުޞަތު މިރަށުގައި ފަހިވެފައި އޮވެއެވެ. މިރަށުގެ ފާހަގަކޮށްލެވޭ ދުވަސްވީ ތަންތަނުގެ ތެރޭގައި، "ބަސީރު ޒިޔާރަތް" ހިމެނެއެވެ.\nރައްޔިތުންގެ މަޖިލިސް މެންބަރުން\nޖުމްލަ7މަޝްރޫއު\n2021 ގެ ބަޖެޓް : 1,369,000.00 ރ.\nމ. ރަތްމަންދޫ ފެނާއި ނަރުދަމާ ނިޒާމް ގާއިމުކުރުން\nމ.ރަތްމަންދޫ ކައުންސިލް އޮފީސް އިމާރާތް ގާއިމުކުރުން


Umuru thafaathu massala ah rahdhuvaa faadukiyunthakah Priyanka...\nލުއި ޚަބަރު - ޕްރިޔަންކާ ޗޯޕްރާ ޖޯނަސް\nއުމުރު ތަފާތު މައްސަލަ އަށް ރައްދުވާ ފާޑުކިޔުންތަކަށް ޕްރިޔަންކާ ޖަވާބު ދީފި\nދެ މީހުން ކައިވެނިކޮށްފައި ވަނީ 2018 ވަނަ އަހަރުގެ ޑިސެމްބަރު މަހު\n"ފިރިހެނެއް ކިތަންމެ އުމުރުން ދޮށިވިޔަސް އަޅާލާނެ މީހެއް ނުހުރޭ"\nކ. މާލެ6ޖޫން 2019 | ބުރާސްފަތި 13:15 41,118\nޕްރިޔަންކާ ޗޯޕްރާ އާއި ނިކް ޖޯނަސް - ގެޓީ އިމޭޖާސް\nފިރިމީހާ، ނިކް ޖޯނަސް އާއި ޕްރިޔަންކާ ޗޯޕްރާގެ އުމުރުގެ ތަފާތު ބޮޑުވުމުން ގިނަ ބަޔަކު އަދިވެސް ފާޑުކިޔާ ކިޔާ ކަމަށް އޭނާ ބުނެފިއެވެ.\n2018 ވަނަ އަހަރުގެ ޑިސެމްބަރު މަހު ކައިވެނި ކުރި ޕްރިޔަންކާ އާއި ނިކްގެ ދެމެދުގައި 10 އަހަރުގެ ތަފާތެއް ވެއެވެ.\nއެމެރިކާގެ "އިންސްޓައިލް" މެގަޒިން އަށް ދާދި ފަހުން ދިން އިންޓަވިއުއްގައި 36 އަހަރުގެ ޕްރިޔަންކާ ވަނީ މިކަމާ ގުޅޭ ގޮތުން ވާހަކަ ދައްކާފައެވެ.\n"އެކަމަކު ހަމަ ހައިރާންވޭ، ފިރިހެނެއް ކިތަންމެ އުމުރުން ދޮށިވިޔަސް އަޅާލާނެ މީހެއް ނުހުރޭ،"\n~ ޕްރިޔަންކާ ޗޯޕްރާ\nޕްރިޔަންކާ ބުނީ އަނބިމީހާ އަށް ވުރެ ފިރިމީހާ އުމުރުން ދޮށީވުން އެއީ މައްސަލައަކަށް ނުވާ އިރު އެކަން ގިނަ ބަޔަކަށް ކަމު ވެސް ދާ ކަމަށެވެ.\nކައިވެނި ކުރި ދުވަސް ކޮޅު ވެސް އެ ދެ މީހުންގެ ކައިވެންޏާ ގުޅޭ ގޮތުން ތަފާތު ވާހަކަތައް ފެތުރުނެވެ. އެގޮތުން ސޯޝަލް މީޑިއާގައި ދެކެވުނު ބައެއް ވާހަކަތަކަށް ޕްރިޔަންކާ ކޮމެންޓް ވެސް ކޮށްފައި ވެއެވެ. އެ ގޮތުން އޭނާ ކުރި ކޮމެންޓެއްގައި އެ ކައިވެންޏަކީ ހަގީގަތެއްތޯ ނުވަތަ ކުޅޭ ޑްރާމާއެއްތޯ ސުވާލުކޮށްފައި ވެއެވެ. އެ ކޮމެންޓާ ގުޅިގެން އާއިލާ މީހުން އޭނާ ދެކެ ވަރަށް ރުޅި ވެސް އައިކަން އޭނާ ފާހަގަކުރިއެވެ. ނަމަވެސް، އެކަމާ ގުޅޭ ގޮތުން އިތުރަށް ވާހަކަ ދައްކާކަށް ޕްރިޔަންކާ ބޭނުމެއް ނުވިއެވެ. އޭނާ ބުނީ އެކަހަލަ ކަންކަމަށް ކޮމެންޓް ކުރުމުން އެކަންތައް މުހިއްމު ވެގެންދާކަމަށެވެ.\nމިހާރު އެ އާޓިކަލް ބަދަލުކޮށް، ލިޔުނު ފަރާތުން ވަނީ ޕްރިޔަންކާ ގާތުން މާފަށް އެދިފައެވެ.\nއަދި ދެ މީހުންގެ ކައިވެނީގެ ދުވަހުގެ ކަންކަން ސޯޝަލް މީޑިއާ މެދުވެރިކޮށް ހިއްސާ ކުރުމުގައި އޭނާ އޯވަރވެފައިވާ ކަމަށް ބުނާ ފަރާތްތަކަށް ރައްދުދެމުން ޕްރިޔަންކާ އަހާފައިވަނީ، "އަހަރެންނަކީ މަޝްހޫރު މީހެއް ނޫންނަމަ، އަހަރެންގެ ކައިވެނީގެ ފޮޓޯތައް އަހަރެންގެ އިންސްޓަގްރާމްގައި ޝެއާ ނުކުރާނެތަ؟" މިހެންނެވެ.\n"މަޝްހޫރު މީހަކަށް ވީތީ، އޭގެ މާނައަކީ ކައިވެންޏާ މެދު އަހަންނަށް ފަހުރުވެރި ނުވެވޭނެއޭތަ؟ އޭގެ މާނައަކީ އަހަރެން، އަހަރެންގެ ކައިވެނީގެ ނަޖާއިޒް ފައިދާ ނަގަނީއޭތަ؟"\nކޮންމެ އިންސާނަކަށް ވެސް ލިބެންޖެހޭ ޕްރައިވެސީގެ ހައްގު، އުޅެންޖެހިފައިވާ ދާއިރާގެ ސަބަބުން ދޫކޮށްލާފައިވާކަން ފާހަގަކުރަމުން، ޕްރިޔަންކާ ބުނީ އެހެން ނަމަވެސް ހިއްސާ ނުކުރާ "ބައިވަރު ކަންތައްތައް ހުންނާނެ" ކަމަށެވެ.


Rangalhu naasthaa akah muhimmu 5\nރަނގަޅު ނާސްތާއަކަށް މުހިންމު ފަހެއް\nހެނދުނުގެ ނާސްތާއަކީ ދުވަހުގެ އެންމެ މުހިއްމު ކެއުމެވެ. ސަބަބުތަކެއް ނެތިއެއް ނޫނެވެ. ހެނދުނު ކާ އެއްޗަކީ ސިއްހީ ގޮތުން ފައިދާހުރި އެއްޗަކަށް ހެދިއްޖެނަމަ ދުވަހުގެ މަސައްކަތްތައް ފަސޭހަވެގެންދާނެ އެވެ. މީހާގެ މޫޑަށާއި ހެލިފެލިވެ އުޅުމަށް ފާހަގަކުރެވޭ ވަރުގެ ހެޔޮ ބަދަލެއް އަންނާނެއެވެ.\nއޯޓް މީލްގެ ހުރިޙާ ޕެކެޓެއްގައިހެން މިފަހަކަށް އައިސް ހިތެއް ކުރަހާފައި ހުންނަކަން ފާހަގަ ކުރެވޭ ހެއްޔެވެ؟ އެއީ މިކެއުމުން ހަށިގަނޑުގެ ކޮލެސްޓްރޯލް ދަށްކޮށް، ހިތުގެ ސިއްޙަތަށް ލިބޭ ފައިދާ ފާހަގަކުރުމަށް ޖަހާފައިވާ ކުރެހުމެކެވެ. މިކަން ކުރަނީ އޯޓްމީލްގައި ހުންނަ ބީޓާ-ގްލޫކަން ނަމަކަށް ކިޔާ މައްދާއަކުންނެވެ. އިތުރު ސަބަބެއް ބޭނުން ހެއްޔެވެ؟ އޯޓްމީލްގައި އޮމެގާ-3 ފެޓީ އެސިޑްސް، ފޯލޭޓް އަދި ޕޮޓޭސިއަމް މަތީ މިންވަރަކަށް އެކުލެވެއެވެ.\nއާދައިގެ ޔޯގަޓަކީވެސް ސިއްޙަތަށް ފައިދާހުރި، ހެނދުނުގެ ނާސްތާއަށް ވަރަށް ރަނގަޅު އެއްޗެކެވެ. ނަމަވެސް މިތަނުގައި ގްރީކް ޔޯގަޓް ފަހަގަކޮށްލަނީ މީގައި އެހެން ޔޯގަޓަށްވުރެ ގާތްގަނޑަކަށް ދެ ގުނަ އިތުރަށް ޕްރޮޓީން ހިމެނޭތީއެވެ. ނަތީޖާއަކީ ކޮބައި ހެއްޔެވެ؟ މުޅި ދުވަހު ބަނޑުހައިނުވެ ހުރުމެވެ. ހިކެން ބޭނުންވާ ކުދީންނަށް ރަނގަޅުޚަބަރެއް ނޫންހެއްޔެވެ؟ އެކަމަކު ގަންނައިރު ފެޓް މަދުން ހުންނަ ޕްލެއިން (އެހެން ރަހަތައް ލައްވާފައި ނުހުންނަ) ވައްތަރެއް ބަލާފައި ގަތުން ރަނގަޅެވެ.\nވީޓް ޖާމް އަކީ ބްރޭކްފާސްޓްގެ ގޮތުގައި ބޭނުންކުރާ އެހެން ސީރިއަލް ތަކަށް އެއްކޮށްލުމަށް ވަރަށް ރަނގަޅު އެއްޗެކެވެ. ސަބަބަކީ މީގައި ހިމެނޭ ވިޓަމިން-އީ އަދި ފޯލޭޓް ގެ މަތީ މިންވަރެވެ. މިއީ ޢައްމުކޮށް ކައި އުޅޭ އެއްޗެހީން ލިބުންމަދު ދެ މާއްދާއެކެވެ.\nގްރޭޕް ފުރުޓަކީ ބަރުދަން ލުއި ކުރަން ބޭނުންވާ މީހުންނަށް ވަރަށް ރަނގަޅު އެއްޗެކެވެ. މިއީ ސަރުބީ ވިރުވައިދޭ އެއްޗެއްކަމަށް ދިރާސާތަކުން ހާމަވެފައިވާ މޭވާއެކެވެ. މީގެ އިތުރުން ލޭގައި ހިމެނޭ ހަކުރާއި އިންސިއުލިން ރަނގަޅު މިންވަރެއްގައި ދެމެހެއްޓުމަށް އެހީތެރިވެދެއެވެ. އަދި ބަނޑުހައިކަމުން ދުރުކޮށްދިނުމާއި، ހަށިގަނޑުގައި ފެން ހިފަހައްޓައިދިނުން (ހައިޑްރޭޓިން) އަދި އެންޓި-އޮކްސިޑެންޓްސްގެ އެހީގައި ދިފާޢީ ބާރުގަދަކޮށްދިނުމަކީވެސް އަކީވެސް މިމޭވައިން ލިބިދޭ ފައިދާއެކެވެ.\nމެންދުރުވުމުގެ ކުރީން ދެވަނަ ފަހަރަށް ކާހިތްވުމުން ދުރުކޮށްދިނުމަށް މިވަރުގެ އެއްޗެއް ނޯންނާނެއެވެ. ދޮންކޭލުގައި ( ވަކީން ޚާއްސަކޮށް، މުޅީން ފާ ނުވަ ދޮންކޭލުގައި) ހުންނަ ރެސިސްޓެންޓް ސްޓާޗް އަކީ ބަނޑު ފުރުމުގެ އިހުސާސްކޮށްދޭ އެއްޗެކެވެ. ދޮނކޭލުން ލިބޭ އަނެއް ފައިދާއަކީ އޭގައި ގިނަ ޢަދަކަށް ހިމެނޭ ޕޮޓޭސިއަމްގެ ސަބަބުން، ލޭގެ ޕްރެޝަރު މަތިވިޔަނުދީ ހިފަހައްޓައިދިނުމެވެ.\nއަޖުމަބަލައިލުމަށް މިއިން ބާވަތެއް ހެނދުނުގެ ނާސްތާގައި ޢާއްމުކޮށް ބޭނުން ކުރަން ފެށުން ކިހިނެއްވާނެ ހެއްޔެވެ؟\nއިނގިލިން ކަށި ގޮއްވީމަ ވާގޮތް އެނގޭތަ؟\nދުވާލަކު 10،000 ފިޔަވަޅު ހިނގައިގެން ލުއިވާނެތަ؟


ކެންސަރު ބައްޔަށް ފަރުވާ ހޯދަމުން ދިޔަ ނުހައިކް ނިޔާވެއްޖެ - AO News\nކެންސަރު ބައްޔަށް ފަރުވާ ހޯދަމުން ދިޔަ ނުހައިކް ނިޔާވެއްޖެ\nއިންޑިއާގެ ޓްރިވެންޑްރަމްގެ ކިމްސް ހޮސްޕިޓަލުގައި, ކެންސަރު ބައްޔަށް ފަރުވާ ހޯދަމުން ދިޔަ ނުހައިކް ބިން މުހައްމަދު ރިޔާޒް ނިޔާވެއްޖެއެވެ.\nނުހައިކް ނިޔާވީ އައިސީޔޫގައި ވެންޓިލޭޓަރުގައި ފަރުވާ ދެނިކޮށް، ރާއްޖޭގެ ގަޑިން މިއަދު ހެނދުނު 11 ޖަހާކަންހާއިރު އެވެ.\nމީގެ ހައެއްކަ މަސް ދުވަސް ކުރިން އާދައިގެ އަރިދަފުސް ރޯގާއެއްގެ އަލާމާތް ފެނި ނުހައިކް ޑޮކްޓަރަށް ދެއްކުމުން އެއީ އާދައިގެ ރޯގާއެއް ކަމަށް ހީކުރެވުނެވެ. އެހެންނަމަވެސް ގިނަ ދުވަސްތަކެއްވަންދެން ރޯގާ ރަގަޅުނުވެ ޑޮކްޓަރަށް ދައްކަމުން ގޮސް ކަރުންމަތީގެ ޑޮކްޓަރަށް ދެއްކި ހިސާބުން ކުއްޖާގެ އެހެން މައްސަލައެއް އުޅޭކަން އާއިލާއަށް އެގިގެންދިޔައެވެ.\nއުފެދުމުގައި ވެސް ވާހަކަ ނުދެއްކޭ އަދި އަޑު ނީވޭ ނުހައިކް އަނގައިގެ ތަލިމަތީގައި ދުޅަވެފައި އިންތަން ކަރުންމަތީގެ ޑޮކްޓަރަށް ފާހަގަ ކުރެވުނީ، މީގެ ތިން މަސް ކުރިންނެވެ. ނުހައިކްގެ އާއިލާއިން ވަގުތުން ވަގުތަށް އެ ކުއްޖާ އަށް ފަރުވާ ދިނުމަށްޓަކައި އިންޑިއާއަށް ގޮސް ޑޮކްޓަރަށް ދެއްކުމުން އެނގިގެން ދިޔައީ ނުހައިކްގެ ކަރުތެރެ އާއި އަނގައިގެ ތެރޭގައި އަށަގަންނަމުން ދިޔައީ، ކެންސަރުގެ ނުރައްކާތެރި ވައްތަރެއް ކަމުގައިވާ ބާކިޓް ލިމްފޯމާ އެވެ.\nއިންޑިއާގެ ކިމްސް ހޮސްޕިޓަލުގައި ނުހައިކުގެ ފަރުވާ ފެށިގެން ދިޔައިރު އެ ކުއްޖާއަށްވަނީ ކީމޯގެ ފުރަތަމަ ޑޯޒްވެސް ދީފައެވެ. އެއިން، ކެންސަރުގެ 50 ޕަސެންޓް ނައްތާލެވުނު ކަމަށް ޑޮކްޓަރުން ބުނެފައިވާއިރު، ކީމޯގެ ފުރަތަމަ ޑޯޒާއެކު ކަރުތެރެ ފާރުވެ، ހުން އައިސް، ހަށިގަނޑުގައި ލޭ ނުހިފެހެއްޓުމުގެ ސަބަބުން އެތައްފަހަރަކު ލޭވެސް އަޅަންޖެހުނެވެ.\nނުހައިކްގެ ހާލު ރަނގަޅު ނަމަ، ކީމޯގެ ދެވަނަ ޑޯޒް ދިނުމަށް ޑޮކްޓަރުންނާއި އާއިލާ ތައްޔާރުވެފައިވާއިރު މިއަދު ހެނދުނު ނުހައިކް ނިޔާވީ އައިސީޔޫގައި ފަރުވާދެމުންދަނިކޮށެވެ.\nމި ހިތާމަވެރި ދަނޑިވަޅު އާއިލާއަށް ކެތްތެރިކަން މިންވަރުކުރައްވާ ނުހައިކްއަށް ސުވަރުގޭގެ ދައިމީ ނިއުމަތް މިންވަރު ކުރައްވާށި. އާމީން\nކެންސަރު ބަލީގެ ފަރުވާހޯދާ ފަރާތްތަކަށް ކުރިމަތިވާ ދަތިތަކާ ގުޅޭގޮތުން މަޝްވަރާކުރައްވައިފި\nކެންސަރު ބަލީގެ މީހަކު މަރުވީ ފަރުވާ ދިނުން ލަސްވެގެންނެއް ނޫން: އައިޖީއެމްއެޗް\nކެންސަރުގެ ބަލިތަކަށް ބޭނުންވާ ބޭސްވިއްކުމަށް ޚާއްސަ ފާމަސީ އެއް އައިޖީއެމްއެޗްގައި ހުޅުވައިފި


Verikan libunas Nasheedhah verikan havaalu nukuraanamey ves vidhaalhuvy Jameel: Adhurey – adduLIVE\nޖަމީލަށް ނިހާނާއި އަދުރޭ ހޫނު ރައްދެއް ފޮނުވައިފި\n3 Feb 12, 2018, 21:38 ލިޔުނީ އަހުމަދު ނަސޫހް\nމި ސަރުކާރުގެ ފުރަތަމަ ނައިބު ރައީސް ޑރ. މުހައްމަދު ޖަމީލު އަހުމަދަށް ޕީޕީއެމްގެ އިސް ދެ ލީޑަރުންގެ ހޫނު ރައްދެއް މިރޭ ފޮނުވައިފިއެވެ.\nމިރޭ ޕީޕީއެމުން ބޭއްވި ނޫސްވެރިންގެ ބައްދަލުވުމުގައި ޕާޓީގެ ނައިބު ރައީސް، ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ އަދި ޕާޓީގެ ޕީޖީ ގްރޫޕުގެ ލީޑަރު އަހުމަދު ނިހާން ހުސެއިން މަނިކު ވަނީ މިހާރު އިދިކޮޅު ފަރާތްތަކާއި ގުޅިވަޑައިގެންފައިވާ ޑރ. ޖަމީލަށް ވަރަށް ބޮޑަށް ފާޑު ވިދާޅުވެފައެވެ.\nއަދުރޭ ވަނީ ޕީޕީއެމްގެ ޕޯޑިއަމް ތަކުގައި ޑރ. ޖަމީލް މާޒީގައި ދެއްކެވި ވާހަކަތަކަށް އަލި އަޅުވާލައި މިހާރު ދައްކަވާ ވާހަކަތަކާ ދިމާ ނުވާ ކަމަށް ވިދާޅުވެފައެވެ. އެގޮތުން 2013 ވަނަ އަހަރުގެ ރިޔާސީ ކެމްޕޭނުގައި އިންޑިޔާ ސަރުކާރަށް ވަރަށް ބޮޑަށް ފާޑު ވިދާޅުވި ބޭފުޅެއްގެ ގޮތުގައި ޖަމީލު ވެފައިވާއިރު މިހާރު ރާއްޖެއަށް އިންޑިޔާ ސިފައިން އެރުމަށް ޖަމީލް ގޮވާލުމުން އިޚުލާސްތެރިކަމެއް ނެތް ކަމާއި، އަމިއްލަ އެދުން އިސްކުރާކަން ފެނިގެންދާ ކަމަށް އަދުރޭ ވިދާޅުވެފައިވެއެވެ.\nއަދި ނިހާން ވަނީ ޑރ. ޖަމީލަކީ ރާއްޖޭގެ ސިޔާސީ މަސްރަހުން ދެން ޖާގައެއް ލިބޭނެ ބޭފުޅެއް ނޫން ކަމަށް ވިދާޅުވެފައެވެ. އެންމެ ފުރަތަމަ ރައީސް މައުމޫން ވެރިކަމުގައި ހުންނެވިއިރު އެމަނިކުފާނާ އެއްކޮށް މަސައްކަތް ކުރައްވާފައި ނަޝީދުގެ ވެރިކަމުގައި އެ ސަރުކާރުގައި މަސައްކަތް ކުރުމަށްފަހު ޑރ. ވަހީދު ވެރިކަމަށް ވަޑައިގެންނެވުމުން ޑރ. ވަހީދުގެ ކެބިނެޓުން ޖާގައެއް ހޯއްދެވުމަށްފަހު ދެން ފެނިގެން ދިޔައީ ރައީސް ޔާމީންގެ ފަހަތްޕުޅުން ރަނިންމޭޓުގެ ގޮތުގައި ވާދަކުރެއްވި ތަން ކަމަށާއި ޑރ. ޖަމީލަކީ އަބަދުވެސް މަގާމު ހޯދުމަށް މަސައްކަތް ކުރައްވޭ ބޭފުޅެއް ކަމަށް ސިފަވާ މޭރުމުން ނިހާން ވާހަކަ ދައްކަވާފައިވެއެވެ.


SunOnline: Anbimeehaa gayah valhi jehi India meehaa ah dhauvaa ufulaifi\nއަނބިމީހާ ގަޔަށް ވަޅި ޖެހި އިންޑިއާ މީހާއަށް ދަޢުވާ އުފުލައިފި\nމުއާވިޔަތު އަންވަރު 13 Mar 2022, 12:29\nވަޅިއަކުން ހަމަލާދީ އަނބިމީހާ ޒަހަމްކޮށްލި ކަމުގެ ތުހުމަތުގައި އިންޑިއާ ރައްޔިތެއްގެ މައްޗަށް ދަޢުވާ އުފުލައިފިއެވެ.\nއެ މައްސަލައިގެ ތުހުމަތުގައި މިދިޔަ މަހުގެ ދެވަނަ ދުވަހު ހައްޔަރު ކޮށްފައިވަނީ 37 އަހަރުގެ އިންޑިއާ ފިރިހެނެކެވެ.\nޕްރޮސިކިއުޓާ ޖެނަރަލް (ޕީޖީ) އޮފީހުން މިއަދު ބުނީ, އިންޑިއާ ރައްޔިތެއްކަމަށްވާ ސްރިނިވަސަން ސުބްރަމަނި, އޭނާގެ އަނބިމީހާއަށް ވަޅިން ހަމަލާދިން މައްސަލައިގައި ދަޢުވާ އުފުލައި ކްރިމިނަލް ކޯޓަށް ފޮނުވާފައިވާ ކަމަށެވެ.\nއޭނާގެ މައްޗަށް އުފުލާފައިވަނީ, ތޫނު އެއްޗެއް ނުވަތަ ހަތިޔާރެއް ބޭނުންކޮށްގެން މާރާމާރީ ހިންގުމުގެ ކުށުގެ ދަޢުވާއެވެ.\nއޭނާ ހުރީ ކްރިމިނަލް ކޯޓުގެ އަމުރެއްގެ ދަށުން ބަންދުގައެވެ. ދައުލަތުން އެދުނީ އޭނާ ޝަރީޢަތް ނިމެންދެން ބަންދުކޮށްދިނުމަށެވެ. ނަމަވެސް ކޯޓުން ބަންދަށް ދިނީ 10 ދުވަހެވެ. އަދި ޝަރީޢަތް ނިމެންދެން ބަންދުކުރުމާމެދު މައްސަލަ ބައްލަވާ ޤާޟީ ފަހުން ގޮތެއް ނިންމަވާނެއެވެ.\nމި މައްސަލައާ ގުޅިގެން ފުލުހުން އިތުރަށް ބުނީ މިހާތަނަށް ބެލިބެލުމުން ތޫނު އެއްޗަކުން ހަމަލާދިނުމުގެ ސަބަބުން ދެ މީހުން ވެސް ޒަހަމްވެފައިވާ ކަމަށެވެ. އަދި އަންހެން މީހާއަށް ބޮޑެތި ޒަހަމްތަކެއް ލިބިފައިވާކަމަށް ވެސް ފުލުހުން ބުނެއެވެ.


ރާއްޖެއަށް މަސްތުވާތަކެތި އެތެރެކުރި މީހަކު އުމުރަށް ޖަލަށް! – Dhen.mv\nރާއްޖެއަށް މަސްތުވާތަކެތި އެތެރެކުރި މީހަކު އުމުރަށް ޖަލަށް!\nދެން އެމްވީ April 13, 2020 - 2:18 pm\nރާއްޖެ އަށް ކިލޯއަކަށް ވުރެ ގިނަ މަސްތުވާތަކެތި އެތެރެކުރި ސްރީލަންކާ މީހަކު އުމުރަށް ޖަލަށް ލާން ހުކުމްކޮށްފި އެވެ.\nމުހައްމަދު ނަސްމިން މުހައްމަދު މުބީން ނަމަކަށް ކިޔާ މި މީހާ މައްޗަށް ރާއްޖެ އަށް މަސްތުވާތަކެތި އެތެރެ ކުރުމުގެ ދައުވާ ދައުލަތުން ކުރީ ޖޫން، 2017 ގައި އޭނާ ރާއްޖެ އައުމުން އޭނާ ލަޖެގް ކަސްޓަމްސް އިން ފާސް ކުރިއިރު ކިލޯއަކަށް ވުރެ ގިނަ މަސްތުވާތަކެތި ފެނުނު މައްސަލާގަ އެވެ.\nކްރިމިނަލް ކޯޓުން އިއްޔެ ކުރި ހުކުމުގައި ވަނީ ނަސްމިންގެ ހިޔާޒަތުގެ ދަށުން ފެނުނު މަސްތުވާތަކެތީގެ ޒިންމާ ގާނޫނީ ގޮތުން އުފުލަން ޖެހޭތީ މަސްތުވާއެއްޗެއް އެތެރެ ކުރުމުގެ ކުށުން އޭނާ ކުށްވެރިވާ ކަމަށެވެ.\nއެހެންވެ، މަސްތުވާތަކެއްޗާ ބެހޭ ގާނޫނުގެ ދަށުން އޭނާ އުމުރަށް ޖަލަށްލުމާ އެކު 100،000ރ. އިން އޭނާ ޖޫރިމަނާކުރަން ހުކުމްކުރީ ކަމަށް އެ ހުކުމުގައިވެ އެވެ. އަދިި ޖޫރިމަނާ ފައިސާ ހަ މަސް ތެރޭގަައި މޯލްޑިވްސް އިިންލެންޑް ރެވެނިއު އޮތޯރިޓީ (މީރާ) އަށް ދައްކަން އަންގާ ކަމަށް ވެސް އެ ހުކުމުގައިވެ އެވެ.\n“ޖަހާށޭ ޖަހާށޭ” ގޮވާ އަޑަށް މީހަކު ބިރުން ގުޅީ ފުލުހުންނަށް !\nދުނިޔެއަށް ދެވަނަ ހަނދެއް ފެންނަނީ؟\nމަރުވެފައި އޮތް ދަރިފުޅު އެމްބިއުލެންސްގައި ގެންގޮސްދޭން އެދުމުން ބުނީ ފުރަތަމަ ޕެޓްރޯލް އަޅައިދޭން


ޕީއެސްޖީ ބަލިކޮށް ސިޓީ ފުރަތަމަ ފަހަރަށް ފައިނަލަށް\nޕީއެސްޖީ އަތުން ސިޓީ މޮޅުވީ 4-1 ގެ އެގްރިގޭޓް ނަތީޖާއަކުން\nމިއީ ޔޫރަޕުގެ މުބާރާތެއްގެ ފައިނަލުން ސިޓީ ޖާގަ ހޯދި ދެވަނަ ފަހަރު\n5 މެއި 2021 | ބުދަ 02:35\nސިޓީ އާއި ޕީއެސްޖީ ބައްދަލުކުރި މެޗުގެ ތެރެއިން: މި މެޗުން ސިޓީ މޮޅުވީ 2-0 ން\nޔުއެފާ ޗެމްޕިއަންސް ލީގުގެ ސެމީ ފައިނަލުން ޕީއެސްޖީ ބަލިކޮށް، މުބާރާތުގެ ފައިނަލަށް މުޅިން އަލަށް މެންޗެސްޓާ ސިޓީ ދަތުރުކޮށްފިއެވެ.\nއަންގާރަ ދުވަހުގެރޭ އަމިއްލަ ދަނޑުގައި ކުޅުނު ސެމީގެ ދެވަނަ ލެގުން ސިޓީ މޮޅުވީ 2-0 ގެ ނަތީޖާއަކުންނެވެ. އަދި މިދިޔަ ހަފުތާގައި ޕީއެސްޖީގެ ދަނޑުގައި ކުޅުނު ފުރަތަމަ ލެގުން ސިޓީ ވަނީ 2-1 ގެ ނަތީޖާއަކުން ކުރި ހޯދާފައެވެ. އެހެންކަމުން ފައިނަލަށް ސިޓީ ދަތުރުކުރީ 4-1 ގެ އެގްރިގޭޓް ނަތީޖާއަކުންނެވެ.\nމި ނަތީޖާއާއެކު ޗެމްޕިއަންސް ލީގުގެ ފައިނަލަށް މުޅިން އަލަށް ސިޓީ ދަތުރުކުރިއިރު، ސިޓީގެ ތާރީޚުގައި އެ ޓީމުން މި މުބާރާތުގެ ސެމީގައި މިހާތަނަށް ވާދަކޮށްފައިވަނީވެސް އެންމެ ދެ ފަހަރެވެ. އަދި ޗެމްޕިއަންސް ލީގުގެ ފައިނަލުން ސިޓީ ޖާގަ ހޯދިއިރު، މިއީ ޔޫރަޕުގެ މުބާރާތެއްގެ ފައިނަލުން އެ ޓީމު ޖާގަ ހޯދި ދެވަނަ ފަހަރެވެ. އެގޮތުން 1970 ވަނަ އަހަރުގެ ޔޫރަޕިއަން ކަޕް ވިނާސް ކަޕް ފައިނަލުގައި ސިޓީ ވަނީ ވާދަކޮށްފައެވެ.\nއަންގާރަ ދުވަހުގެރޭ ކުޅުނު މެޗުގައި ސިޓީން މޮޅު ކުޅުމެއް ދެއްކިއިރު، މެޗުގެ ވަރަށް ކުރީކޮޅު އެ ޓީމުން ވަނީ ލީޑު ނަގާފައެވެ. މެޗުގެ 11 ވަނަ މިނެޓުގައި މި ލަނޑު އެ ޓީމަށް ކާމިޔާބުކޮށްދިނީ ރިޔާދު މާރޭޒެވެ. މި ލަނޑަށްފަހުވެސް ފުރަތަމަ ހާފުގައި ސިޓީއަށް ވަނީ ލަނޑު ޖަހަން ގިނަ ފުރުސަތުތަކެއް ލިބި ބޭކާރުވެފައެވެ.\nމެޗުގެ ދެވަނަ ހާފުގައިވެސް ސިޓީން ރަނގަޅު ކުޅުމެއް ދެއްކިއިރު، މެޗުގެ 63 ވަނަ މިނެޓުގައި އެ ޓީމުން ވަނީ ލީޑު ފުޅާކޮށްފައެވެ. ފިލް ފޯޑެންގެ އެހީތެރިކަމާއެކު މި ލަނޑު އެ ޓީމަށް ކާމިޔާބުކޮށްދިނީ މެޗުގައި މޮޅު ކުޅުމެއް ދެއްކި މާރޭޒެވެ. އޭގެ ފަހުން މި މެޗުގައި ޕީއެސްޖީގެ ކުޅުންތެރިންގެ ފަރާތުން ގިނަ ފައުލުތަކެއް ފެނިގެންދިޔައިރު، މެޗުގެ 69 ވަނަ މިނެޓުގައި ސިޓީގެ ކެޕްޓަން ފެނާންޑީނިއޯއަށް ޕީއެސްޖީގެ އެންހެލް ޑި މާރިއާ ބޯޅަ ނެތިސް ހަމަލާ ދިނުމުން، އޭނާއަށް ވަނީ ސީދާ ރަތް ކާޑެއް ދައްކާފައެވެ.\nމި މޮޅާއެކު ޗެމްޕިއަންސް ލީގުގެ ފައިނަލަށް ސިޓީ ދަތުރުކުރިއިރު، މި މުބާރާތުގެ ފައިނަލުގައި ސިޓީ ބައްދަލުކުރަން ޖެހޭނީ ބުދަ ދުވަހުގެރޭ ސެމީގެ ދެވަނަ ލެގުގައި ޗެލްސީ އާއި ރެއާލް މެޑްރިޑް ކުޅޭ މެޗުން މޮޅުވާ ޓީމަކާއެވެ. އެ ދެ ޓީމު ބައްދަލުކުރި ފުރަތަމަ ލެގުގެ މެޗު ނިމުނީ 1-1 ގެ ނަތީޖާއަކުން ދެ ޓީމު އެއްވަރުވެގެންނެވެ.


Addu City Councilge idhaaraa ah beynunvaa furniture foarukohdheyne faraatheh hoadhumah\n7 ޖުލައި 2019 10 months ago\nއައްޑޫ ސިޓީ ކައުންސިލްގެ އިދާރާއަށް ބޭނުންވާ ފަރުނީޗަރު މިއިދާރާއަށް ފޯރުކޮށްދޭނެ ފަރާތެއް ހޯދަން ބޭނުންވެއްޖެއެވެ.\nވީމާ މިމަސައްކަތަށް ޝައުގުވެރިވެލައްވާ ފަރާތްތަކުން އެކަމަށްއެދި ބިޑް ހުށަހެޅުއްވުންއެދެމެވެ. ބިޑް ވިއްކުން އޮންނާނީ 2019 ޖުލައި 10 ވާ ބުދަ ދުވަހުގެ ހެނދުނު 10:00ން ފެށިގެން 2019 ޖުލައި 16 ވާ އަންގާރަ ދުވަހުގެ މެންދުރު 13:00އާއި ހަމަޔަށް އައްޑޫ ސިޓީ ކައުންސިލްގެ އިދާރާއާއި ހުޅުދޫ އަދި މީދޫ އަވަށު އޮފީހުންނެވެ. ބިޑް ޑޮކިއުމެންޓެއްގެ އަގަކީ 300.00ރ (ތިންސަތޭކަ ރުފިޔާ)އެވެ.\nބީލަންތައް ބައްލަވައިގަންނަވާ ފަރާތްތަކަށް ބާއްވާ މައުލޫމާތު ސެޝަން އޮންނާނީ 2019 ޖުލައި 17 ވާ ބުދަ ދުވަހުގެ 10:00 ގައި ކައުންސިލްގެ އިދާރާގެ ހޯލްގައެވެ. ބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 2019 ޖުލައި 21 ވާ އާދިއްތަ ދުވަހުގެ 11:30ގައި ކައުންސިލްގެ އިދާރާގެ ހޯލްގައެވެ.\nބީލަމާއި ގުޅިގެން މައުލޫމާތެއް ސާފުކުރައްވަން ބޭނުންވާނަމަ 2019 ޖުލައި 10 ވާ ބުދަ ދުވަހުން ފެށިގެން 2019 ޖުލައި 18 ވާ ބުރާސްފަތި ދުވަހުގެ 12:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު، 2019 ޖުލައި 18 ވާ ބުރާސްފަތި ދުވަހުގެ 14:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.\n01 ޛުލްޤައިދާ 1440\nޕަބްލިޝް ކުރި ތާރީޚް: 07-07-2019\nސުންގަޑި: 2019-07-16 13:00:00


Mauritius ge bodu vazeeru ge dharifulhah verikan havaalu kuran ninmavaifi | Mihaaru\nމޮރިޝަސްގައި އެތައް އަހަރެއް ވަންދެން ބޮޑު ވަޒީރުކަން ކުރެއްވި ޖަގްނައުތު. --ފޮޓޯ:އޭއެފްޕީ\nމޮރިޝަސްގެ ވެރިކަން ބޮޑު ވަޒީރުގެ ދަރިފުޅަށް ހަވާލު ކުރަނީ\n22 ޖެނުއަރީ 2017 - 12:56\nޕޯޓް ލުއިސް (ޖެނުއަރީ 22) - މޮރިޝަސްގައި ޒަމާންތަކެއް ވަންދެން ބޮޑު ވަޒީރުކަން ކުރެއްވި އަނެރޫދު ޖަގުނައުތުގެ ވެރިކަން އޭނާގެ ދަރިފުޅު ޕްރަވިންދަށް ހަވާލު ކުރަން ނިންމަވައިފި އެވެ.\nމޮރިޝަސްގެ ބޮޑު ވަޒީރުކަމުގެ މަގާމަށް ޖަގުނައުތު ފުރަތަމަ ވަޑައިގެންނެވީ 1982 ވަނަ އަހަރު އެވެ. އޭގެ ފަހުން 1995 ވަނަ އަހަރާ ހަމައަށް ބޮޑުވަޒީރުކަން ކުރެއްވުމަށް ފަހު 2000- 2003 އަށް ވެސް ބޮޑު ވަޒީރުކަން ކުރެއްވި އެވެ. ދެހާސް ތިނަކުން 2012 އަށް މޮރިޝަސްގެ ރައީސްކަން ކުރެއްވުމަށް ފަހު 2014 ވަނަ އަހަރު ބޭއްވި އިންތިޚާބުގައި ޖަގްނައުތުގެ ޕާޓީ އަށް ލިބުނު ކާމިޔާބީއާ ގުޅިގެން އަނެއްކާ ވެސް ބޮޑު ވަޒީރު ކަމަށް ވަޑައިގެންނެވި އެވެ. މިހާރު ފުރުއްވަމުން އެ ގެންދަވަނީ ހަ ވަނަ ދައުރެވެ.\nއުމުރުފުޅުން 86 އަހަރުގެ ޖަގްނައުތު ޓީވީ މެދުވެރި ކުރައްވާ ދެއްވި ބަޔާނެއްގައި ވިދާޅުވީ އޭނާ އިސްތިއުފާ ދެއްވަނީ ޒުވާން ހިންގުންތެރި ލީޑަރަކަށް ގައުމު ހަވާލު ކުރަން ކަމަށެވެ. ވެރިކަމަށް ވަޑައިގަންނަވާ ޖަގްނައުތުގެ ދަރިފުޅަކީ މޮރިޝަސްގެ މިހާރުގެ ފިނޭންސް މިނިސްޓަރެވެ.\nބޮޑު ވަޒީރުގެ މި ނިންމެވުމަށް އިދިކޮޅު ޕާޓީތަކުން ދަނީ ވަރަށް ބޮޑަށް ނުރުހުން ފާޅު ކުރަމުންނެވެ. ނަމަވެސް އެކަން ހުއްޓުވަން ކުރެވޭނެ ކަމެއް ނެތެވެ. ކުރީގެ ބޮޑު ވަޒީރު ނަވިން ރަމްގޫލަމް ވިދާޅުވެފައި ވަނީ ނަގްނައުތުގެ އާއިލާ އިން ދަނީ މޮރިޝަސް އަކީ "އެއްވެސް ތާކުންތާކު ނުޖެހޭ ދައުލަތަކަށް" ބަދަލު ކުރަމުން ކަމަށެވެ.\nޖަގްނައުތުގެ ބަޔާނުގައި ވިދާޅުވީ އޭނާ ވެރިކަން ހަވާލު ކުރަނީ "ވެސްޓްމިންސްޓާ" ސްޓައިލަށް ކަމަށެވެ. އޭނާ އެ އިޝާރާތް ކުރައްވާފައި ވަނީ އިންތިޚާބެއް ބޭއްވުމަކާ ނުލައި އިނގިރޭސި ވިލާތުގެ ބޮޑު ވަޒީރުކަން ޑޭވިޑް ކެމަރަން އަށް ފަހު ތެރޭސާ މޭ އަށް ހަވާލުކުރި ގޮތަށެވެ.\nއިތުރު ލިޔުންތައް މޮރިޝަސް


Mifaharu award nulibihje nama eh ee varah bodu joke eh: Kopee Issey\nމިފަހަރު އެވޯޑް ނުލިބިއްޖެ ނަމަ އެއީ ވަރަށް ބޮޑު ޖޯކެއް: ކޮޕީ އިއްސެ\nފިލްމު "އިނގިލި" ގެ ސެޓުގައި ކޮފީ އިއްސެ މޫސާގެ ކެރެކްޓާގައި. --ފޮޓޯ: އިނގިލި ފޭސްބުކް ޕޭޖު\nދިވެހި ސިނަމާގެ ތޮށިގަނޑު ފަޅާލާފައި ގޮސް މިހާތަނަށް ބައިނަލްއަގުވާމީ ސްޓޭޖުގައި ބެލުންތެރިން އާޝޯހުކޮށް، ބައިނަލްއަގުވާމީ ފިލްމު ފެސްޓިވަލަކުން އެންމެ މޮޅު އެކްޓަރުގެ އެވޯޑް ހާސިލުކޮށްފައިވާ ހަމައެކަނި ފަރާތަކީ މިރޭގެ ގައުމީ ފިލްމު އެވޯޑްސްގައި އެންމެ މޮޅު އެކްޓަރުގެ އެވޯޑަށް ވާދަކުރާ ކޮޕީ އިސްމާއިލް ރަޝީދު (އިއްސެ) އެވެ.\nމިފަހަރު އެންމެ މޮޅު އެކްޓަރުގެ އެވޯޑް ނުލިބިއްޖެ ނަމަ އެކަން ވެގެންދާނީ ޖޯކަކަށޭ އޭނާ ބުނަނީ މިހެންވެގެން ކަމަށް ވެދާނެ އެވެ.\n"ވަރަށް ބޮޑު ޖޯކަކަށް ވާނީ މިފަހަރު އެވޯޑް ނުލިބިއްޖެ ނަމަ. އަށް ގައުމުގެ އާޓިސްޓުންނާ ވާދަކޮށް އިނގިލި އިން އިންޓަނޭޝަނަލް އެވޯޑެއް ލިބިފައި ހުރީމަ މިފަހަރު އިތުބާރު ވަރަށް ބޮޑު،" ފިލްމު އިނގިލި އިން ސާކް ފިލްމު ފެސްޓިވަލްގައި އެންމެ މޮޅު އެކްޓަރުގެ އެވޯޑް ހާސިލުކޮށްފައިވާ އިއްސެ ބުންޏެވެ.\nއެއަށް ފަހު ސަމާސާ ރާގެއްގައި އިއްސެ ބުނީ އޭނާ އެވޯޑް ހާސިލުކުރަމުން ގެންދަނީ މަތިން ތިރިއަށް ކަމަށެވެ.\nއެންމެ މޮޅު އެކްޓަރުގެ އެވޯޑް އޭނާ ފިލްމު އިނގިލި އިން ސާކް ފެސްޓިވަލްގައި ހާސިލުކޮށްފައިވާއިރު ރައީސްގެ އަތްޕުޅުން ވަނީ ގައުމީ އިނާމު ވެސް ލިބިފަ އެވެ. މީގެ އިތުރުން މޯލްޑިވްސް ފިލްމު އެވޯޑްސްގައި ވެސް ޝަރަފްވެރި އެވޯޑް ލިބިފައި އެބަހުއްޓެވެ.\nނަމަވެސް މިހާތަނަށް ވެސް އޭނާ އަށް އަތުނުޖެހި އޮތް އެވޯޑަކީ ގައުމީ ފިލްމު އެވޯޑްސްގެ އެންމެ މޮޅު އެކްޓަރުގެ އެވޯޑެވެ. މިރޭ އޭނާ މި އެވޯޑަށް ވާދަކުރަނީ "އިނގިލި" އާއި "ލޫދިފާ" އިންނެވެ. މިއީ އަޅާކިޔަން އުނދަގޫވާވަރުގެ ވަރުގަދަ ދެ ޕާފޯމެންސެއް އޭނާ ދީފައިވާ ދެ ފިލްމެވެ.\nމި ދެ ފިލްމުން އެންމެ މޮޅު އެކްޓަރަށް ވާދަކުރާއިރު މީގެ ކުރިން އޭނާ އަށް ވަނީ "ހޭލާ" އިން ގައުމީ ފިލްމު އެވޯޑްސްގައި އެންމެ މޮޅު ސަޕޯޓިން އެކްޓަރުގެ އެވޯޑް ލިބިފަ އެވެ.\nއިއްސެ ބުނީ "އިނގިލި" އާއި "ލޫދިފާ" ގެ ތެރެއިން އޭނާ އަށް ބޮޑަށް އުއްމީދުކުރެވެނީ "އިނގިލި" އިން ކަމަށެވެ. އެކަމަކު އާޚިރުގައި ހުސް އަތާ އެވޯޑް ހަފުލާ ނިންމާލަން ޖެހުނަސް އެކަމާ ދެރަ ނުވާނެ ކަމަށް ވެސް ބުންޏެވެ.\n"ދެން ވަރަށް އުފާވި ލޫއްޕެ އާއި ސައީދު ނޮމިނޭޓްވީމަ މިފަހަރު އެންމެ މޮޅު އެކްޓަރުންގެ ކެޓަގަރީއަށް. ކޮންމެ މީހަކަށް ލިބުނަސް އިއްސެ އުފާވާނެ. އެހެން މީހަކަށް ލިބުން ވެސް އެއީ އުފަލެއް،" އިއްސެ ބުންޏެވެ.\nމިމޭރުމުން ވާހަކަ ދައްކަމުން އޭނާ ބުނީ މިރޭގެ ހަފުލާ އަށް ދާން އޭނާ ތައްޔާރުވެފައިވާ ކަމަށާއި ފިލްމީ ދާއިރާގެ މަޝްހޫރު އަދި ފުންނާބު އުސް އެހެން ތަރިން ވެސް ހަފުލާ ބޮއިކޮޓްކުރުމުގެ ބަދަލުގައި އެތަނަށް ދާން ޖެހޭނެ ކަމަށެވެ.\n"އެވޯޑް ނައިޓާ ދިމާކޮށް ފިލްމީ ދާއިރާ ބައިބައިވުމަކީ ވަަރށް ދެރަ ކަމެއް. އެކަމަކު ހަފުލާއަށް ނުދިއުން އެއީ ދެން އެމީހެއްގެ އަމިއްލަ ނިންމުމެއް. އަޅުގަނޑު ދެކޭ ގޮތުގައި އެވޯޑް ހަފުލާ އަށް ނުދިއުމަކީ އަންޕްރޮފެޝަނަލް ކަމެއް. ވަކިން ހާއްސަކޮށް ޔޫއްޕެމެން ކަހަލަ ފުންނާބުއުސް ތަރިން މިފަދަ ހަފުލާތަކުގައި ބައިވެރިވާން ޖެހޭނެ،" އިއްސެ ބުންޏެވެ.


Fithr Eid gai Salman Khan aai Rajnikanth ge kurimathilumeh | Mihaaru\n"ރޭސް 3" ގެ ޕޯސްޓަރެއްގައި ސަލްމާން އަދި "ކާލާ" ގެ ޕޯސްޓަރުގައި ރަޖްނީކާންތު.\nފިތުރު އީދުގައި ސަލްމާން ހާނާއި ރަޖްނީކާންތުގެ ކުރިމަތިލުމެއް\n16 އެޕްރީލް 2018 - 06:34\nސަލްމާން ހާންގެ ފިލްމް "ރޭސް 3" ލޯންޗް ކުރިތަނާހެން ފިލްމް ރިލީޒް ކުރާ ތާރީހު ވެސް އޮތީ އިއުލާންކޮށްފަ އެވެ. އެއީ އަންނަ ޖޫން މަހުގެ 15 އެވެ. އެހެން ގޮތަކަށް ކިޔާ ނަމަ ކުރިއަށް އޮތް ފިތުރު އީދެވެ. ބޮލީވުޑްގައި ސަލްމާން މި ފަހުން މަޝްހޫރުވެފައި ވަނީ ވެސް ފިތުރު އީދުގެ ރަސްގެފާނުގެ ނަމުގަ އެވެ.\nއެހެންވެ އެ ތާރީހުގައި އެހެން ބައެއްގެ ފިލްމެއް ރިލީޒް ކުރުމަކީ އެއްގޮތަކަށް ވެސް ބުއްދިވެރި ކަމެއް ނޫނެވެ. ސަބަބަކީ ސަލްމާންގެ ފިލްމާ ވާދަކޮށްގެން ކުރި ނުލިބޭނެ ކަމަށް ގަބޫލު ކުރެވިފައި އޮތުމެވެ.\nއެކަމަކު ސައުތު އިންޑިއާގެ ސްޕަސްޓާ ރަޖްނީކާންތު މި ފަހަރު ފިތުރު އީދުގައި ސަލްމާނާ އެކު ބޮކްސް އޮފީހުގައި ހަނގުރާމައަކަށް ނުކުންނާނެ ކަމަށް މިހާރު ވަނީ ބެލެވިފަ އެވެ. އޭނާގެ އެންމެ ފަހުގެ ފިލްމް "ކާލާ" ކުރިން އޮތީ މި މަހުގެ 27 ގައި ރިލީޒްކުރާ ގޮތަށް ނިންމައިފަ އެވެ.\n"ރޭސް 3" ގެ ޕޯސްޓަރެއް.\nއެކަމަކު ސައުތު ފިލްމް އިންޑަސްޓްރީގައި މިހާރު ކުރިއަށްދާ އިހުޖިތާޖުތަކާ ގުޅިގެން، ފިލްމް ރިލީޒް ކުރުމުގެ ކުރިން ފުރިހަމަ ކުރަންޖެހޭ ކަންކަން ނިންމޭނެ ކަމަށް މިހާރު ނުބެލެވޭތީ "ކާލާ" ޖޫން 15 އަށް ލަސްކޮށްފައިވާ ކަމަށް ރިޕޯޓްތައް ބުނެ އެވެ.\nނަމަވެސް އެ ފިލްމް އުފެއްދި ލައިކާ ޕްރޮޑަކްޝަނުން އެކަން އަދި ކަށަވަރެއް ނުކޮށްދެ އެވެ. ލައިކާ އިން ބުނި ގޮތުގައި ޓެމިލް ފިލްމް ޕްރޮޑިއުސާސް އެސޯސިއޭޝަން (ޓީއެފްޕީސީ) އިން "ކާލާ" އަށް އަދިވެސް ނަން އޮބްޖެކްޝަން ސެޓިފިކެޓް (އެންއޯސީ) ދޫނުކުރާތީ ފިލްމް އެޕްރީލް 27 ގައި ރިލީޒް ކުރެވޭނެ ކަމުގެ އެއްވެސް ޔަގީން ކަމެއް ނެތެވެ.\n"ކާލާ" އަކީ ރަޖްނީކާންތުގެ ދަނބިދަރިފުޅު އަދި އެކްޓަރު ދަނޫޝް ޕްރޮޑިއުސްކޮށް، ޕާ. ރަންޖީތު ޑައިރެކްޓްކޮށްފައިވާ ޕޮލިޓިކަލް ގޭންސްޓާ ޑްރާމާއެކެވެ. މީގެ ކާސްޓުންގެ ތެރޭގައި ބޮލީވުޑްގެ ތަރިން ކަމަށްވާ ނާނާ ޕަޓޭކަރާއި ހުމާ ގްރެއިޝީ ހިމެނެ އެވެ.\nސަލްމާންގެ "ރޭސް 3" އަކީ ރެމޯ ޑި ސޫޒާ ޑައިރެކްޓް ކުރާ ސަސްޕެންސް ތުރިލާއެކެވެ. މީގެ ކާސްޓުންގެ ތެރޭގައި ބޮބީ ޑިއޯލް، ޖެކްލިން ފެނާންޑޭޒް، އަނިލް ކަޕޫރް، ޑެއިޒީ ޝާހް އަދި ސާގިބް ސަލީމް ހިމެނެ އެވެ.\n"ކާލާ" ގެ ޓީޒާ ޓްރެއިލާ.\nމި މަހުގެ5ވަނަ ދުވަހު ސަލްމާނަށް އިއްވި ޖަލު ހުކުމަށް ފަހު، ކަފާލާތުގެ ދަށުން މި މަހުގެ ހަތް ވަނަ ދުވަހު އޭނާ މިނިވަން ކުރުމުން "ރޭސް 3" ގެ ބާކީ ހުރި މަންޒަރުތައް ޝޫޓް ކުރުމުގެ މަސައްކަތް މިދިޔަ ބުރާސްފަތި ދުވަހު ވަނީ އަލުން ފަށައިފަ އެވެ.\nކޮންމެއަކަސް ވަރުގަދަ ދެ ސްޕަސްޓާރުންގެ ދެ ފިލްމެއް އެއް ދުވަހެއްގައި ބޮކްސް އޮފީހުގައި ހަނގުރާ ކުރަން ޖެހުމަކީ އާދައިގެ ކަމަކަށް ނުވާނެ އެވެ. ދެން ބަލަން ތިބެންވީ ކުރި ލިބެނީ ކޮން ފިލްމަކަށްތޯ އެވެ. ޔަގީންވާ ކަމަކީ "ރޭސް 3" ގެ ތާރީހަށް ދެން ބަދަލެއް ނާންނެ ކަމެވެ. ފަހަރުގައި "ކާލާ" އެހެން ތާރީހަކަށް ފަސް ވެސް ކޮށްފާނެ އެވެ.


ސުންގަޑި: 31 ޖުލައި 2019 1330\nއެޑްމިިނިސްޓްރޭޓިވް އޮފިސަރ (ދާއިމީ)\n'ސާނަވީ' ނުވަތަ އެއާ އެއްފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގުރޭޑް ލިބިފައިވުމާއެކު، އޭގެ އިތުރުން 'ސެކެންޑަރީ ސްކޫލް' ނުތަވަ 'ހަޔަރ ސެކެންޑްރީ ސްކޫލް' ސެޓްފިކެޓް އިމްތިހާނުގައި 'ދިވެހި' މިމާއްދާއިން ދަށްވެގެން 'ސީ' ގުރޭޑް ލިބިފައިވުން އަދި މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n'މަތީ ސާނަވީ' ނުވަތަ އެއާ އެއްފެންވަރުގެ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nމަޤާމުގެ މަސައްކަތާގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ޙާސިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖުލައި 31 ވާ ބުދަދުވަހުގެ 13:30 ގެ ކުރިން، ނޮޅިވަރަމު ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަތުމުގެ މުއްދަތު އިތުރުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޯގަސްޓް 4އާއި7އާދެމެދު، ނޮޅިވަރަމު ސްކޫލް ގައެވެ.


Team Profile - Mexico\nއެންމެ ފަހުން ބޭއްވި ވޯލްޑްކަޕުގެ ހަ މުބާރާތުގައިވެސް މެކްސިކޯ ވަނީ މުބާރާތުގެ ދެ ވަނަ ބުރަށް ދަތުރު ކޮށްފަ އެވެ. މިފަހަރުގެ މުބާރާތުގެ ޓާގެޓްގެ ގޮތުގައި އެ ޓީމު ކަނޑައެޅާފައި އޮތީ އެންމެ ކުޑަ މިނުން ކްއާޓާ ފައިނަލަށް ދިއުމެވެ. މީގެ ކުރިން މެކްސިކޯ ވަނީ އެ ޓާގެޓަށް ދެ ފަހަރު ވާސިލު ވެފަ އެވެ. އެއީ އަމިއްލަ ގައުމުގައި ބޭއްވި ދެ ފަހަރު ކަމަށްވާ 1970 އާއި 1986 ވަނަ އަހަރު އެވެ. އެންމެ ފަހުގެ ވޯލްޑްކަޕުގައި މެކްސިކޯ ހިމެނުނީ މުބާރާތް ބޭއްވި ވަރުގަދަ ބްރެޒިލްއާ އެއް ގުރޫޕެއްގަ އެވެ. ގުރޫޕް ސްޓޭޖުގައި ބްރެޒިލްއާ އެއް އަދަދަކަށް ޕޮއިންޓް ހޯދި އެވެ.\nއުތުރު އެމެރިކާ ބައްރުގައި، މެކްސިކޯ އާ އެންމެ ވާދަވެރި ގައުމަކީ އެމެރިކާ އެވެ. އެމެރިކާ އަށް ވޯލްޑްކަޕުގެ ޖާގަ ގެއްލުނީ އެވެ. މެކްސިކޯ ވޯލްޑްކަޕަށް ކޮލިފައިވީ ސަރަހައްދުގެ އެއް ވަނަ ހޯދައިގެންނެވެ. ކޮލިފައިންގައި ބާކީ ތިން މެޗު އޮއްވައި މެކްސިކޯ ވޯލްޑްކަޕުގެ ޖާގަ ހޯދި އެވެ. ކޮލިފައިންގައި އެ ޓީމު ކުޅުނު 10 މެޗުގެ ތރެއިން ބަލިވީ އެންމެ މެޗަކުންނެވެ. އެއީ އެންމެ ފަހު މެޗުގައި ހޮންޑޫރަސް އަތުންނެވެ. ހަ މެޗުން މޮޅުވިރު ތިން މެޗު އެއްވަރުވީ އެވެ. ދެ ވަނަ ހޯދި ކޮސްޓަރިކާއަށް އަށްވުރެ އިތުރަށް ފަސް ޕޮއިންޓް ހޯދި އެވެ.\nއިއަރިވިންގް ލޮސާނޯ އޭނާގެ އެންމެ ފުރަތަމަ ކުލަބު މެކްސިކޯގެ ޕަޗޫކާ ދޫކޮށް ނެދަލޭންޑްސްގެ ޕީއެސްވީ އެންދޯވަން އަށް ބަދަލުވީ މި އަހަރު އެވެ. ވިންގަށް ކުޅެމުން މުހިންމު ބައެއް މެޗުތަކުގައި އޭނާ ވަނީ ޕީއެސްވީއަށް ލަނޑުތައް ކާމިޔާބު ކޮށްދީފަ އެވެ. ޕީއެސްވީއަށް އޭނާ ކުޅުނު ފުރަތަމަ މެޗުގައި އާޖެންޓީނާގެ ފުޓްބޯޅަ ލެޖެންޑް ޑިއޭގޯ މެރަޑޯނާގެ ސަމާޅުކަން އޭނާ އަށް ހުއްޓެނެވެ. ގައުމީ ޓީމުގައިވެސް އޭނާ ވީ ޓީމުގެ މުހިންމު ކުޅުންތެރިޔަކަށެވެ.\nމެކްސިކޯގެ ޓީމުން ދެން އެންމެ ފާހަގަ ކުރެވޭ ކުޅުންތެރިޔަކީ ވެސްޓަހަމްގެ ހާވިއާ ހެނާންޑޭޒް (ޗިޗަރީޓޯ) އެވެ. ޔޫރަޕްގެ އެންމެ މަތީ ކުލަބު ލެވަލްގައި ފަސް އަހަރު ވަންދެން ކުޅުމުގެ ތަޖުރިބާ އޭނާގެ ކިބައިގައި އެބަހުއްޓެވެ. މެންޗެސްޓާ ޔުނައިޓަޑާއި، ރެއާލް މެޑްރިޑް އަދި ޖަރުމަންގެ ބަޔާން މިޔުނިކަށް އޭނާ ވަނީ ކުޅެފަ އެވެ. އޭނާ އަކީ މެކްސިކޯގެ ޓީމަށް އެންމެ ގިނަ ލަނޑު ޖަހައިދީފައިވާ ކުޅުންތެރިޔާ އެވެ. ޑިފެންސުގައި ސްޕެއިންގެ ރެއާލް ސޮސިއެދާދަށް ކުޅެމުންދާ ހެކްޓާ މޮރޭނޯގެ ނަން ފާހަގަ ކުރަން ޖެހެއެވެ. މެކްސިކޯގެ ކެޕްޓަން އަންޑްރޭސް ގްއެޑާޑާވެސް ހުރީ ރަނގަޅު ފޯމެއްގަ އެވެ. ޕޯޗުގަލްގެ ޕޯޓޯގެ ހެކްޓާ ހެރޭރާ އަކީވެސް މެކްސިކޯގެ ޓީމުން ފާޙަގަ ކުރެވޭނެ ކުޅުންތެރިންނެވެ.\nކޮލަމްބިއާގެ ހުއާން ކާލޯސް އޮސޯރިއޯ މަޝްހޫރު ވެފައި ވަނީ އޭނާގެ ޕްލޭން ވަރަށް ތަފުސީލުތަކާއެކު ކިޔައިދޭ ކޯޗެއްގެ ގޮތުގަ އެވެ. ލިވަޕޫލްގެ ޖޯން މޫރޭސް ޔުނިވަސިޓީން ފުޓްބޯޅަ ސައިންސުން އޭނާ ވަނީ ޑިޕްލޮމާ ހަދާފަ އެވެ. މެންޗެސްޓާ ސިޓީގައި އެސިސްޓެންޓް ކޯޗެއްގެ ގޮތުގައި މަސައްކަތް ކުރި އޮސާރިއޯ އާ މެދު ގިނަ ބަޔަކު ޝައުގުވެރިވާ ކަމަކީ ހަލުވި އެޓޭކިން ގޭމެއް ކުޅުވާތީ އެވެ.\nހުއާން ކާލޯސް އޮސޯރިއޯ\nނަމަވެސް އޭނާ އާ މެދު ގިނަ ބަޔަކު ޝައުގުވެރި ނުވާ އެހެން ސަބަބެއް އެބައޮތެވެ. އޭނާ އަކީ އަމިއްލަ ނަފުސު ކޮންޓްރޯލް ކުރަން އުނދަގޫ މީހެކެވެ. އަވަހަށް ރުޅި އަންނަ މީހެކެވެ. އޭގެ ސަބަބުން އޭނާއަށް ކުރިމަތިވި ޝަސްޕެންޝަންތައްވެސް ގިނަ އެވެ. މެޗުގެ އޮފިޝަލުންނާ ދިމާލަށް އޭނާ ބުނެފައި ހުރި ބަސްތަކުން އޭނާ އަށް އަދަބު ލިބިފައި އެބަހުއްޓެވެ. މިދިޔަ އަހަރު ރަޝިޔާގައި ބޭއްވި، ކޮންފެޑްރޭޝަން ކަޕުގެ ތިން ވަނަ ހޮވި މެޗުގައި މެޗު އޮފިޝަލުންނަށް ބިރު ދެއްކުމުން، މިދިޔަ އަހަރު ބޭއްވި ގޯލްޑްކަޕުގެ ހަ މެޗަށް ފީފާއިން އޭނާ ސަސްޕެންޑް ކުރި އެވެ.


ރަތްގެރިފުޅު 1-1 – Esfiya\nއެހެނިހެން 18 hours ago\nހަވީރުގެ ވަގުތެވެ. މަޑުމަޑުން ވައި ޖެހިލަ ޖެހިލާ ހުއްޓެވެ. ފެންނަމުންދަނީ ށ. މަރޮށީގެ ރުއް ގިނަ ވަލުތެރެއެވެ. ރާވެރި އާދަނު އެއިރު ވަލުގައި ހުރި އޭނަގެ ރާކުރާ ރާރުކަކުން ރާބާލައިގެން ފައިބަނީއެވެ. އެ ރުއްތަކަކީ ކާބަފައިންގެ ފުށުން ވާރުތަވެފައިވާ ރުއްތަކެކެވެ. އާދަނަކީ އާދައިގެ ހަށިގަނޑަކާއި އިސްކޮޅެއް ލިބިފައިވާ ޒުވާން އުމުރުފުރާގެ މީހެކެވެ. އޭނަގެ ކަޅުކުލަ ގަދަ އިސްތަށިގަނޑު ހުރީ ކުރުކޮށް ކޮށާލާފައެވެ. ހުސްގަޔާ ހުރި އިރު މީހާގެ މުޅިގައިން ހުރީ ދާހިއްލާފައެވެ. އަނދެގެން ހުރި އަޅިފުސް ކުލައިގެ މުންޑު އޮތީ އަރުވާ ޖަހާލާފައެވެ. ކުޑަ ފިޔޮށްސެއް މުންޑާއި އުނަގަނޑާ ދޭތެރެއަށް ޖަހާލާފައި އިނެވެ. ކަނާއަތުން ބިޔަ ދެ ރާގުޑި ހިފައިގެން ހުއްޓެވެ. ރާގުޑިތައް ދޮވުމަށް ގެންގުޅޭ ފިންދަނޑިއާއި ފެންއަޅައިގެން ގެންގުޅުނު ރާގުޑި އަނެއްއަތުގައި އޮތެވެ. އެ ތަކެތި ރުއްކައިރީގައި, ރާގުޑި އަޅުވަން ހަދާފައިހުރި ރާކަނިގަނޑުގައި އަޅުވާލިއެވެ. އެވަގުތު ކުއްލިއަކަށް އޭނާ ސިއްސައިގެން ދިޔައީ ފަހަތުން އައި ކުޑަކުއްޖަކު އޭނައަށް ބައްޕާއޭ ކިޔާ ގޮވާލި އަޑަށެވެ. ފަހެއް ބަލާލިއިރު އޭނަގެ އެންމެ ދޮށީ އަންހެން ދަރި, ފާތިމާ, ދުވަމުން ދުވަމުން އައިސް އޭނައާ އަރާ ހަމަވަނީއެވެ.\nއާދަނަށް ގެއާއި ހިސަބާށް ދެވުނުއިރު ހުރީ ދާހިއްލާ ފޯވެ, މާނޭވާ ލެވިލެވިއެވެ. އެއިރު އޭނަގެ އެންމެ ހަގު އަންހެން ދަރި, ހަދީޖާ, ފޫޅުމައި ދައިތައާއި, އެހީތެރިއަކު ގޮވައިގެން އަންނަނީއެވެ. އެތަން ފެނި އާދަނުގެ ހިތައް ހަމަޖެހުމެއް ލިބޭ ގޮތްވިއެވެ. ހަދީޖާ ވެސް ލައިގެން ހުރީ މަޑުފެހި ލިބާހެކެވެ. އަދި އޭނަގެ އިސްތަށިގަނޑު ވެސް ހުރީ ފާތިމާގެ ބޮލުގެ އިސްތަށިގަނޑު ހުރި ގޮތަށް ގަތާލާފައެވެ. ފާތިމާގެ އުމުރަކީ އަށް އަހަރެވެ. ހަދީޖާގެ އުމުރުން ހަ އަހަރެވެ. ހަދީޖާމެން އާދަނާއި އަރާ ހަމަވުމުން, ހަދީޖާނޫން އެހެން އެންމެން އެކުގައި ގޭގެ އެތެރެއަށް ވަނުމަށް އަވަސްވެގަތެވެ. އެ ގެއަކީ ފަނުން ހަދާފައިހުރި ކުޑަ ގެއެކެވެ. ހިޔާކޮށްފައި ވަނީ ވެސް ފަނުންނެވެ. ހަދީޖާ އޭނަގެ ދައްތަ، ދުވެފައި އަންނަތަން ފެނި ބޭރުގައި މަޑުކޮށްލިއެވެ.\nފޫޅުމައި ދައިތަ އެހެން ބުނުމުން އާދަނު ގެއިން ނިކުތެވެ. އެއިރު އޭނަގެ ދެ ދަރިން ގޭގެ ބޭރުގައި ހުރި ޖޯލިފަތީގައި ތިއްބެވެ. އެ ދެކުދިން ގާތު ފޫޅު ކާފަގެ ގެއަށް ގޮސް އެބޭބެ ގާތު މިގެއަށް އައިސްދޭށޭ ބުނަން ދާށޭ ބުންޏެވެ. އެ ކުދިން އަވަސް އަވަހަށް ދުވެފައި ފޫޅުކާފަގެ ގެއާ ދިމާލަށް ދިއައެވެ. އާދަނު ދެން އަވެސްވެ ގަތީ ފޫޅުމައި ދައިތަ ގެންނަށް ބުނި އެއްޗެހި ހަމަ ކުރެވޭތޯއެވެ. މިހެންވެ ގޭގެ ބިއްދަށް ފަރާތަށް ގޮސް ކެޔޮފީނުން ކެޔޮފަތާއި, އަލަފީނުން އަލަފަތް ކަނޑައިގެން ގެނައެވެ. އަދި އެ ގޭގެ ބަދިގޭގައި ހުރި ކާށި ތެޔޮ ހޯދިއެވެ. އެއަށް ފަހު ވަޅު ދޮށަށް ގޮސް މުށި ރުނބާއަކަށް ފެންއަޅައިގެން ގެންގޮސް ކޮޓަރިއަށް ލިއެވެ. އެއިރުވެސް އަދި މޫރިސާ ނުވިހައެވެ. ދެން އާދަނު އަވަސްވެ ގަތީ ރޮށްޖާއި, ތިލައެއް ހޯދުމަށެވެ. ތިލަ ހޯދައިގެން ގޮސް ރަނގަޅަށް ފެނު ކެއްކުމަށްފަހު, ސާފު ރީތި ހުދު ފޮތި ހިފައިގެން ކޮޓަރިއަށް ދިޔައެވެ. މޫރިސާ ވިހެއިމުގެ ވޭންވަރު އައި އިރު ފޫޅުމައި ދައިތައަށް ކުޑަ ގޮނޑިއަކާއި, ބޮޑު ތެއްޔެއް ހިފައިގެން އާދަނު އައިސް ކޮޓަރިއަށް ވަންނަނީއެވެ. އަދި އެވަގުތު ފޫޅުކާފައަށް ވެސް އާދަނުގެ ގެއަށް އާދެވިއްޖެއެވެ.\nފޫޅުކާފައާއި އެކު އާދަނު ވެސް މައިގޭގައި ކިޔަވަން އިނެވެ. އާދަނުގެ ދެކުދިން އޭރު ތިބީ ގޭގެ ބޭރު ޖޯލީގައި އެކުދިންގެ ކޮށްކޮ ދެކިލަން ބޭނުންވެ ކެތްމަދުވެފައެވެ. އިރުކޮޅެއް ފަހުން ކޮޓަރިން އިވިގެން ދިޔައީ ކުޑަ ކުއްޖެއްގެ ރުއިމުގެ އަޑެވެ. އެ އަޑު އިވުމާއެކު ފޫޅުމައި ދައިތަ އާއި ފޫޅުކާފަ އެކުގައި ބަންގި ގޮވަން ފެށިއެވެ. މަސްތުރަ ވަންދެން ފޫޅު ނުކަނޑާ ފޫޅުމައި ދައިތަ މަޑުކޮށްލިއެވެ. އެވަގުތު ކޮޓަރީގައި ތިބި ފޫޅުމައިދައިތައާއި، އެހީތެރިއާއަށް ފެނުނު މަންޒަރުން ތިބީ ހައިރާންވެފައެވެ. އެ ކުޑަ ކުއްޖާގެ ކައިރިން ފާޅުވީ ކުޑަކުޑަ ޅަ ކޮވެއްޔެކެވެ. އާދައިގެ ކޮވެއްޔަށް ވުރެ ބޮޑު ކޮވެއްޔެކެވެ. އެ ކޮވެލި އޮތީ ބިހުން ކޮވެލި ނުކުންނައިރު އޮންނަ ގޮތަށް ފަތް ނުފަޅާ, ތެމިފައެވެ. އެކަމަކު އެތަނުން އެކަކަށް ވެސް ނޭނގޭކަމަކީ އެސޮރު އެތަނަށް އައި ގޮތެވެ. މިހެންވެ ފޫޅުމައި ދައިތައާއި އެހީތެރިއެއްގެ ގޮތުގައި ހުރި ދައިތަ ވެސް އަޖައިބުވެ އަންތަރީސް ވިއެވެ.\nVv reethi waiting for next part ❤✨\nKon iraku next part upload kuraany 😊\nލޯބިން ދީވާނާ… 2\nޤަބޫލްކުރަންދަތި ހަޤީޤަތް…؟؟؟ އަށްވަނަބައި\nއެހެނިހެން May 2, 2013\nހިތް ދެވިއްޖޭ ކަލާޔަށް ހުވާ – 9\nހިތާމަ އުފެއްދުންތެރި ލިޔުން އެހެނިހެން ލޯބި September 7, 2021\nހިތާމަ ކުރުވާހަކަ އެހެނިހެން February 10, 2019\nސާޔާ… (1 ވަނަ ބައި)\nއެހެނިހެން April 6, 2015